Home DHEEMAN-SINHA REVIEW ধীমান সিনহা পৰ্যবেক্ষণ পৰ্যবেক্ষণ\nxukhdukh.com March 25, 2015 DHEEMAN-SINHA, REVIEW, ধীমান সিনহা, পৰ্যবেক্ষণ,\nতৃতীয় বিকল্প, অখিল গগৈ ইত্যাদি\nতৃতীয় বিকল্প সম্পৰ্কীয় আলোচনাসমূহ প্ৰায় নিৰ্ণায়ক পৰ্য্যায় এটালৈ গতি কৰিছে। আচলতে অখিল হতে নতুন ৰাজনৈতিক দল ঘোষনা বুলিয়েই নহয়, তাৰ কিছু আগৰে পৰা লাহে লাহে ছবিখন পৰিস্কাৰ হ'ব ধৰিছিল। প্ৰাক্তন ভাজপা নেতা প্ৰদ্যুৎ বৰা দেৱে পদত্যাগ কৰাৰ কিছুদিন আগেয়ে মোলৈ ফোন এটা কৰিছিল। তেখেতে আচলতে বিভিন্ন জনৰ মতামত লৈছিল-তৃতীয় বিকল্প সম্পৰ্কে, তেওঁৰ নিজৰ ৰাজনৈতিক ভবিষ্যত সম্পৰ্কে। এজন প্ৰাক্তন ছাত্ৰ সংগঠক আৰু সাংবাদিক (যদিও শাৰীৰিক অসুস্থতাৰ বাবে মই কাৰ্য্যৰত নহয়) হিচাবে মোৰো মতামত লৈছিল। আমাৰ দীৰ্ঘ বাৰ্তালাপত মই তেওঁক শুভেচ্ছা জনাইছিলোঁ এইকাৰণেই যে তেওঁৰ দৰে অতি মেধাবী আৰু উচ্চশিক্ষিত ব্যক্তি এজন সক্ৰিয় ৰাজনীতিত আছে, কিন্তু তেওঁৰ বিকল্প সম্পৰ্কীয় ধাৰণাবোৰত মই আস্বস্ত হব পৰা নাছিলোঁ। যেন কিছু কাব্যিক আদৰ্শবাদ কলেজীয়া জীৱনৰ অথচ আন্তৰিকভাবে কিছু কৰাৰ ইচ্ছা। কিন্তু বৰ্তমানৰ ৰাজনৈতিক প্ৰেক্ষাপটত, সেই ষাঠীৰ দশকৰ দৰে ৰমন্যাসবাদী ৰাজনৈতিক স্বপ্ন কিমানদুৰ ৰাইজে গ্ৰহন কৰিব সেই সম্পৰ্কে মই সন্দেহ প্ৰকাশ কৰিছিলোঁ। তাৰ কাৰণো আছিল কিছুদিন আগতেই আম আদমী পাৰ্টীৰ ৰাজনৈতিক উত্থান আৰু পতন আমি দেখিছিলোঁ। আন্না আন্দোলনৰ সময়ত এনেকুৱা লাগিছিল যেন আৰব বসন্তৰ (আৰব স্প্ৰিঙ) দৰে এটা ভাৰতীয় বসন্তও আহিছে। সামগ্ৰিক পৰিবৰ্তনৰ বতাহ যেন বলিব আটাইকেইখন ৰাজ্যতে। পিছলৈ আপক সেই আন্দোলনৰে ৰাজনৈতিক উত্তৰসুৰী হিচাবে দেখা হৈছিল। কিন্তু ২০১৪ৰ লোকসভা নিৰ্বাচনত আপে সৰ্বভাৰতীয় স্তৰত বিশেষ কোনো সহাৰি নাপালে। লোকসভাৰ নিৰ্বাচনৰ আগলৈকে আশা কৰা হৈছিল অসমতো আম আদমী পাৰ্টি বিকল্প সম্পৰ্কীয় আলোচনাবোৰত বোধহয় নিৰ্ণায়ক ভূমিকা গ্ৰহণ কৰিব। নিৰ্বাচনৰ পৰবৰ্তী ঘটনাপ্ৰবাহে কিন্তু আপক ৰাজনৈতিক ভাবে নিশ্ছিন্ন কৰিলে।\nতাৰ পিছত নতুনকৈ আশা কৰিবলগীয়া এটাই নতুন সামাজিক প্ৰতিবাদী শক্তি আছিল- অখিল গগৈ আৰু তেওঁৰ সংগঠন কৃষক মুক্তি সংগ্ৰাম সমিতি। গুণাগঁথা আৰম্ভও হৈছিল যে তেওঁলোকে নতুন দল খুলিব কাৰণ যোৱা বিধানসভা নিৰ্বাচনৰ পৰাই অখিলে কাক ভোট দিব আৰু নিদিব এই সম্পৰ্কে ৰাজহুৱা পৰামৰ্শ (ফটোৱা?) দিবলৈ আৰম্ভ কৰিছিল। আনকি যোৱা লোকসভা নিৰ্বাচনৰ সময়ত তেওঁ বিভিন্ন ৰাজনৈতিক দলৰ কিছুমান বিশেষ প্ৰাৰ্থীক সমৰ্থন কৰিবলৈ ৰাইজক আহ্বান কৰিছিল। ৰাজহুৱা স্বাৰ্থতে নিশ্চয়, যদিও ৰাজনৈতিক ৰসিক সকলে আমোদ পাইছিল বাম আদৰ্শৰে দীক্ষিত এজনে হিন্দু জাতীয়তাবাদী প্ৰাৰ্থীক সমৰ্থন কৰিবলৈ আহ্বান জনোৱা কাৰ্য্যত। আৰু শেষলৈ সেয়াই হ'ল কৃষক মুক্তিৰ নতুন ৰাজনৈতিক দলে আত্মপ্ৰকাশ কৰিলে সংগঠনটোৰ মৰাণ অধিবেশনত।\nঅখিল মোৰ অনুজ প্ৰাক্তন সতীৰ্থ আৰু ব্যক্তিগত ভাবে মই সুখী যে তেওঁ আনুষ্ঠানিক ৰাজনীতিলৈ আহিছে। কিন্তু তাতকৈ বেছি প্ৰত্যাশা কৰিবলৈ আজিৰ দিনটোত মই অপাৰগ। কাৰণ অখিল সম্পৰ্কে কিছুমান মৌলিক মতাদৰ্শগত পাৰ্থক্যও আছে, তেতিয়াও আছিল। মই নিয়ন্ত্ৰিত পুঁজিবাদত বিশ্বাসী, তেওঁলোকে বাম আদৰ্শত। আচলতে এনেধৰণৰ সমস্যা অখিলে যেতিয়া ছাত্ৰৰাজনীতিত প্ৰথমতে ভৰি দিছিল তেতিয়াও আছিল। মজাৰ কথা যিবোৰ ৰাজনৈতিক দন্দ্ব সেইখিনি সময়ৰ কটনত আমি অনুভব কৰিছিলোঁ একেধৰণৰ দন্দ্বই আজি বিৰাজ কৰিছে অখিলহঁতৰ ৰাজনৈতিক দলৰ স্থিতি লৈ। আমি তেতিয়া কটনত আছু কৰোঁ, আলোচনী সম্পাদকো আছিলোঁ, তাৰ পিছৰ বছৰ অখিল আলোচনী সম্পাদক হয়। আছু সমৰ্থনতে বিজয়ী হৈছিল তেওঁ, কিন্তু সেইখিনি সময়তে কংকন ডেকা (দা) নামৰ বাম আদৰ্শৰ ছাত্ৰ নেতা (আইছা, চি পি আই এম এল) এজনৰ আদৰ্শগত প্ৰভাব পৰিবলৈ পৰে তাৰ ৰাজনৈতিক দৃষ্টিভংগীত। তাৰ কাৰ্য্যকালৰ শেষলৈ সি আমাৰ পৰা বহুত আতৰি গৈছিল, আমাক এৰাই চলিব খোজে, কথাত শ্লেষ আৰু তিৰ্য্যকতা, মই বুজিছিলোঁ তেওঁৰ বাম আদৰ্শীকৰণ সম্পূৰ্ণ হৈছে।\nতাৰ পিছৰ বছৰ তেওঁ সাধাৰণ সম্পাদক খেলিব, আছুৰ সমৰ্থন বিচাৰিলে। সেই সময়টো ছাত্ৰ ৰাজনৈতিৰ অতি অশান্ত সময় আছিল, হিতেশ্বৰ শইকীয়া আৰু হিমন্ত বিশ্ব শৰ্মাই অভূতপূৰ্ব ধনবল আৰু বাহুবলেৰে প্ৰায় সকলো একতা সভা হস্তগত কৰিছিল। যদিও অখিল সম্পৰ্কে আমাৰ আদৰ্শগত পাৰ্থক্য হব ধৰিছিল সেয়া অনানুষ্ঠানিক আছিল কাৰণ তেওঁ কেতিয়াও আইছাৰ আনুষ্ঠানিক সদস্য নাছিল আৰু সেয়া হ'লে তেওঁ ৰাজনৈতিক ভাবে ধ্বংস হৈ গ'লহেতেন কটনৰ ছাত্ৰৰাজনীতিত। তদুপৰি মই নিশ্চিত আছিলোঁ আন যিয়েই নহওক তেওঁ অন্ততঃ মুৰ বিক্ৰী নকৰে, সেয়া তেতিয়াৰ ছাত্ৰৰাজনীতিত অতি দৰকাৰী আছিল (বোধহয় আজিও, যদিও ছাত্ৰৰাজনীতি ইমান অশান্ত নহয় এতিয়া)। আৰু সৰ্বোপৰি কটনৰ ৰাজনৈতিক পৰিস্থিতি এনেকুৱা আছিল যে যদি আমি নতুন প্ৰাৰ্থী দিওঁ আৰু অখিলো উঠে তেতিয়াহ'লে কংগ্ৰেছৰ প্ৰাৰ্থী ওলাই যোৱাটো ধূৰূপ। সাতে পাঁচে ভাবি আছুৰ ফালৰ পৰা আমি তেওঁকে সমৰ্থন কৰিবলৈ সিদ্ধান্ত ললোঁ, যদিও মই ভালকৈ জানিছিলোঁ যে সি আমাৰ লগত নাথাকে। অৱশেষত অখিল জিকিল, কেতিয়াও কংগ্ৰেছৰ বহতীয়াও নহ'ল কিন্তু আশংকা কৰাৰ দৰেই আমাৰ লগতো নাথাকিল। তাৰ কাৰণে মই বহুদিন আছু নেতৃত্বৰ কথা শুনিবলগীয়া হৈছিল আৰু পিছলৈ বিশুদ্ধ আছু প্ৰাৰ্থী জিকাইহে সেই দোষমুক্ত হৈছিলোঁ।\nকিন্তু আজিৰ অখিলক মই সামাজিক প্ৰয়োজন বুলিয়েই ভাবোঁ। যথেষ্ট কষ্টেৰে তেওঁ ৰাইজক সংগঠিত কৰিছে আৰু আজিৰ এই স্থান পাইছে। কিন্তু মৌলিক দন্দ্ববোৰ আজিও প্ৰায় একেই। তেওঁ আহ্বান কৰিলে মানুহে গুলি খাবলৈকেও ওলাই আহে সেই গুণ আজিৰ নেতাৰ বাবে বিৰল। কিন্তু একেখিনি মানুহেই তেওঁ যেতিয়া কংগ্ৰেছক ভোট নিদিবলৈ নিৰ্দেশনা দিয়ে সেই কথা নুশুনে। আচলতে অখিলে স্থান লৈছে পাৰম্পৰিক বাম দলসমূহৰ অনস্তিত্ব আৰু জাতীয়তাবাদী শক্তি সমূহৰ দ্বাৰা সৃষ্টি হোৱা স্বপ্নভংগৰ শূণ্যতাৰ। ৰাইজে বিচাৰে মনৰ ক্ষোভবোৰ নিৰ্দ্বিধাই, সাহসেৰে ক'ব পৰা এজন বিদ্ৰোহী নায়ক- লাগে ৰাজনৈতিক ব্যাকৰণত কিছু অস্পষ্টতাই থাকক। অখিলে আৰু কৃষক মুক্তিয়ে সেই গণ মনঃস্তত্বৰ সেই প্ৰয়োজন পূৰ কৰিছিল, সম্পূৰ্ণ বেলেগ ব্যাকৰণক লৈ প্ৰফুল্ল ভৃগুয়ে আশীৰ দশকত যিদৰে কৰিছিল। সেই কথাটো অখিলেহঁতেও ভালকৈ বুজে। তাৰ ফলত ক্ষণে সৰ্বহাৰাৰ আন্তৰ্জাতিকতাবাদ আৰু সামগ্ৰিক পৰিবৰ্তনৰ কথা, ক্ষণে জাতীয়তাবাদী বা আন্দোলনৰত আইসকলৰ লগত নাম এফাকি। খুউব দোষৰ কথা নিশ্চয় নহয়, কাৰণ অইন বিলাকতো আদৰ্শগত ভাবে আৰু দেউলীয়া।\nকিন্তু সমস্যাটো হ'ল এনেধৰণৰ দ্বন্দ্বেৰে প্ৰতিবাদৰ প্ৰতীক হ'ব পাৰি কিন্তু দীঘলীয়া ইনিংছ খেলা ৰাজনৈতিক শক্তি হোৱাটো টান, বিশেষকৈ এনে এটা যুগত য'ত বামপন্থা এটা ৰাজনৈতিক শক্তি হিচাবে প্ৰায় নাইকিয়া হৈছে। প্ৰদ্যুৎ বৰাদেৱৰ বিকল্পৰ ধাৰণাৰ দৰেই অখিলৰ অত্যাধিক বাম প্ৰৱণতা মোৰ কিছু বাস্তৱবিৰোধী যেন লাগে। যেতিয়ালৈকে প্ৰতিবাদী ব্যক্তিত্ব বা সংগঠন কৰি আছে চলি আছে, কিন্তু যেতিয়াই সেই ৰূঢ় পাৰম্পৰিক অংকবোৰ আহিব, ভোটবেংক, ধৰ্ম, জাতি, অৰ্থৰ কথা তেতিয়া মই নাভাবো প্ৰতিবাদী অখিলক (বা নতুন দলটোক) ৰাইজে ৰাজনৈতিক ক্ষমতাৰ প্ৰতিভূ বুলি গ্ৰহন কৰিব। তাৰ প্ৰমাণ এবাৰ পাই থৈছে। তেনেকুৱা হব লাগে নে নালগে সেয়া আদৰ্শবাদ আৰু তত্বগত প্ৰশ্ন, কিন্তু ৰিয়েলপলিটিকে সেয়াই কয়। তাতে এই যুগত গাঁৱৰ আখল আৰু বিশ্ববিদ্যালয়ৰ কেন্টিনত শ্ৰেণীদ্বন্দৰ চৰু নিসিজে।\nকিন্তু তাতেই অখিলে সময় লৈছে। এতিয়া ৰাজনৈতিক দল গঠন কৰিছে ঠিকেই কিন্তু এতিয়াই নিৰ্বাচনী ৰাজনীতিত অংশগ্ৰহন নকৰে। সমৰ্থক সকলক কৈছে যিসকলে টিকেটৰ আশাত আহিছে তেওঁলোকে মূৰ্খৰ স্বৰ্গত বাস কৰিছে। তাৰমানে তেওঁলোকে একধৰণৰ ৰাজনৈতিক সংগঠনৰ জন্ম দিছে যি সম্পূৰ্ণভাবে ৰাজনৈতিক দল নহয়, অন্ততঃ নিৰ্বাচনকেন্দ্ৰিকতাৰ পৰা। মানে প্ৰেছাৰ গ্ৰুপৰ দৰে। তাতে দুটা কথা আহিব, এই হেচাঁ প্ৰদানৰ ৰাজনীতি কৰি কেতিয়াবা তেওঁলোক পাৰম্পৰিক ৰাজনৈতিক মূল্যবোধক বিধ্বস্ত কৰি 'নতুন সময়'ক আনিবলৈ সক্ষম হ'ব নে। যি 'সময়'ৰ পিছত আনকি তেওঁলোকে নিৰ্বাচনমূখীও হ'ব পাৰে। নে পানীত নামি ভিজাৰ ভয় কৰিছে? মই ভাবো অখিলৰ আটাইতকৈ ডাঙৰ দুৰ্বলতাটো হ'ল সি অসমীয়া মানুহৰ প্ৰতিবাদী মানসপটৰ হে প্ৰতিভূ, বাস্তৱ ৰাজনীতিৰ বাবে ৰাইজৰ বাচনি বেলেগ। গতিকে নতুন ৰাজনৈতিক দলটোৱে যদি আজিয়ে নিৰ্বাচন অংশগ্ৰহণ কৰিলেহেঁতেন তেনেহ'লে খুউব বেছি কেইখনমানহে বোধহয় আসন পালেহেঁতেন। তাতকৈ কৃষক মুক্তিৰে ৰাজনৈতিক মূল্য দেখোন বেছি আছিল। এনেবোৰ কাৰণতে হয়তো সময় লৈছে, কিন্তু তাৰ পিছত মানুহে নিৰ্বাচনত অংশ নলোৱা প্ৰেছাৰ গ্ৰুপটোক জানো আকোৱালি ল'ব? মই ভাবো এয়াও একপ্ৰকাৰ ৰাজনৈতিক ৰমন্যাসবাদ। আৰু কাইলৈ যে তেওঁলোকৰ দ্বাৰা সামগ্ৰিক বিপ্লব আহিব (চুবুৰীয়ে চুবুৰীয়ে যৌথ কৃষিপাম, নদীয়ে নদীয়ে সৰু সৰু বান্ধ আদি) সেই কথা ভবাসকলেও কিন্তু মূৰ্খৰ স্বৰ্গতে বাস কৰিছে।\nএনে পৰিস্থিতিত অহা বিধানসভা নিৰ্বাচনলৈ কোনো বিৰাট জোটৰ সম্ভাৱনা দেখা নাই, কিন্তু বোধহয় ভাজপাৰ কিছু ক্ষতি হ'লেও হ'ব পাৰে। বা কংগ্ৰেছৰ কিছু লাভ। কিন্তু কৃষক মুক্তিৰ অধিবেশনলৈ তোৰণ আদিৰে আদৰিও অগপৰ নিৰ্বাচনী অদৃষ্টৰ বিশেষ পৰিবৰ্তন হ'ব বুলি মনে নধৰে। অখিলে যদিও চৰ অঞ্চললৈ বৰকৈ যায়, ন-অসমীয়া মুছমান সম্প্ৰদায়ৰ অবিসম্বাদী যাদুগৰ কিন্তু এতিয়াও বদৰুদ্দিন চাহাবেই। শ্ৰেণী দ্বন্দৰ পাঠবোৰ এলোটা মন্ত্ৰপূত পানীৰে আজিও মচি পেলায় আজমলে। তদুপৰি তেওঁলোকৰ প্ৰতি বিশেষ প্ৰীতিয়ে কিন্তু খিলঞ্জীয়া অসমীয়া শ্ৰেণীটোক আতঁৰাব নতুন ৰাজনৈতিক দলটোৰ পৰা। শিৱনাথ বৰ্মন যিমান প্ৰয়োজনীয় দেবেন দত্ত ছাৰহঁতো কিন্তু সিমানেই দৰকাৰী অখিল হঁতৰ।\nগতিকে তৃতীয় বিকল্প সম্পৰ্কে ভীষণ আশাবাদী হ'ব পৰা নাই, না নতুন দলটোৰ আশাতীত ৰাজনৈতিক সাফল্য সম্পৰ্কে। মই এতিয়া ৰাজনৈতিকেভাবে নিৰপেক্ষ, বিশেষ অনুৰাগ বিৰাগ নাই কাৰো প্ৰতিয়েই, গতিকে নতুন বতাহ বলিলে স্বস্তিহে অনুভব কৰোঁ- উৎকট পূণঃপৌনিকতাৰ পৰা কিছু মুক্তি। তাতে অখিল, কমল হত মোৰ ভাতৃসম। কিন্তু এতিয়াও সিহঁতৰ বহুবাট যাবলৈ বাকী আছে, ৰাষ্টা কিছু পৃথক, কিন্তু একেবাৰে আওহতীয়াও নহয়। আশাকৰোঁ এদিন লগ পাম আকৌ, বিশুদ্ধ তাত্বিক কাৰণত নহলেও অন্তত: 'কৌশলগত মধ্যমপন্থা'ৰ খাতিৰতে।\nলেখাটি দৈনিক অগ্ৰদূত কাকতত পূৰ্বতে প্ৰকাশ পাইছে।\nTags # DHEEMAN-SINHA # REVIEW # ধীমান সিনহা # পৰ্যবেক্ষণ\nLabels: DHEEMAN-SINHA, REVIEW, ধীমান সিনহা, পৰ্যবেক্ষণ


ৰেডিচন ব্লুত মহাৰাষ্ট্ৰ চৰকাৰৰ হৃদপিণ্ড! গুৱাহাটীৰ পৰা নিয়ন্ত্ৰণ হ'ব মহাৰাষ্ট্ৰৰ ৰাজনীতি!\nৰেডিচন ব্লুত মহাৰাষ্ট্ৰ চৰকাৰৰ হৃদপিণ্ড! গুৱাহাটীৰ পৰা নিয়ন্ত্ৰণ হ’ব মহাৰাষ্ট্ৰৰ ৰাজনীতি!\nৰাজনৈতিক সংকটে এতিয়া ভেঁটি কঁপাইছে মহাৰাষ্ট্ৰত। বিসম্বাদৰ পৰিণতিত এতিয়া মহাৰাষ্ট্ৰত এতিয়া ক্ষমতা হেৰুওৱাৰ সংকটত পৰিছে উদ্ধৱ ঠাকৰে নেতৃত্বাধীন মহা বিকাশ আঘাড়ী (এমভিএ) চৰকাৰ। শিৱসেনাৰ নেতা তথা মহাৰাষ্ট্ৰৰ কেবিনেট মন্ত্ৰী একনাথ সিন্দেৰ নেতৃত্বত একাংশ বিধায়কে চৰকাৰৰ বিৰুদ্ধে বিসম্বাদ গঢ়ি তোলাৰ পিছত এতিয়া উদ্ধৱ ঠাকৰেৰ চৰকাৰৰ পতন ঘটাৰ আশংকাই গা কৰি উঠিছে।\nতাতোকৈয়ো গুৰুত্বপূৰ্ণ মহাৰাষ্ট্ৰ চৰকাৰৰ এই উত্থান-পতন নিয়ন্ত্ৰিত হ’ব গুৱাহাটীৰ পৰা। চৰকাৰৰ বিৰুদ্ধে বিসম্বাদ গঢ়ি তোলাৰ পিছত প্ৰথমে গুজৰাটৰ চুৰাটত আত্মগোপন কৰা একনাথ সিন্দেৰ সৈতে প্ৰায় ৪০ জন বিধায়কে এতিয়া বাহৰ পাতিছে গুৱাহাটীৰ ৰেডিচন ব্লু হোটেলত।\nৰাষ্ট্ৰীয় ৰাজনীতিত খলকনি তোলা মহাৰাষ্ট্ৰৰ এই ৰাজনৈতিক অস্থিৰতা আৰু চৰকাৰ ভঙা-পতাৰ খেলখন এতিয়া গুৱাহাটীৰ পৰাই নিৰ্ণয় হোৱাটো নিশ্চিত হৈ পৰিছে।\nগুৱাহাটী বিমানবন্দৰত উপস্থিত হোৱাৰ পিছতে সাংবাদিকৰ সৈতে বাৰ্তালাপ কৰি বিসম্বাদী বিধায়ক একনাথ সিন্দেয়ে তেওঁৰ সৈতে প্ৰায় ৪৬ জন বিধায়কৰ সমৰ্থন আছে বুলি দাবী কৰিছে। যদি সিন্দেৰ এই দাবী সঁচা হয়, তেতিয়াহ’লে সংকটৰ গৰাহত পৰিব উদ্ধৱ ঠাকৰেৰ মহা বিকাশ আঘাড়ী (এমভিএ) চৰকাৰ।\nঅৱশ্যে সিন্দেই লগতে প্ৰতিশ্ৰুতি দিছে যে তেওঁলোকে বালাচাহেব ঠাকৰেৰ হিন্দুত্ব প্ৰতিনিয়ত কঢ়িয়াই নিব। “আমি বালাচাহেব ঠাকৰেৰ শিৱসেনা এৰি যোৱা নাই আৰু কেতিয়াও এৰি নাযাওঁ।”- সিন্দেই কয়।\nইফালে গুৱাহাটী বিমানবন্দৰত উপস্থিত হোৱাৰ পিছত একনাথ সিন্দেৰ নেতৃত্বৰ বিসম্বাদী বিধায়কসকলক বিজেপিৰ বিধায়ক সুশান্ত বৰগোহাঁয়ে আদৰণি জনায় বুলি জানিব পৰা গৈছে। আনহাতে বিধায়কৰ দলটো ৰেডিচন ব্লুত উপস্থিত হোৱাৰ কিছুসময় পূৰ্বে অসমৰ মুখ্যমন্ত্ৰী হিমন্ত বিশ্ব শৰ্মাক ৰেডিচন ব্লুত দেখা পোৱা গৈছিল।\nমহাৰাষ্ট্ৰৰ এই বিসম্বাদী বিধায়ক সকলে অসমত বাহৰ পতাৰ লগে লগে আন কিছু দিশো মূৰ দাঙি উঠিছে। সম্প্ৰতি দেশৰ ৰাজনীতিত হিমন্ত বিশ্ব শৰ্মাই শক্তিশালী ৰূপত আত্মপ্ৰকাশ কৰিছে। অবিজেপি শাসিত ৰাজ্যসমূহত বিধায়ক কিনা-বেচাৰ জৰিয়তে চৰকাৰ ভঙা-পতাৰ খেলত হিমন্ত বিশ্ব শৰ্মাৰ কূট কৌশল আৰু শক্তিশালী ভূমিকা বিষয়ে সৰ্বজনবিদিত।\nবিশেষকৈ উত্তৰ-পূবৰ ৰাজনীতিত হিমন্ত বিশ্ব শৰ্মাৰ প্ৰভাৱ স্পষ্টৰূপত প্ৰতিফলিত হৈছে। গতিকে মহাৰাষ্ট্ৰৰ এই ৰাজনৈতিক নাটকৰ মধ্যস্থতাৰ দায়িত্ব কেন্দ্ৰই হিমন্ত বিশ্ব শৰ্মাৰ হাতত দিয়া বুলিও সম্প্ৰতি চৰ্চা চলিছে।\nউল্লেখ্য যে চৰকাৰৰ বিৰুদ্ধে বিসম্বাদৰ নেতৃত্ব বহন কৰা একনাথ সিন্দেই মঙ্গলবাৰে ফোনযোগে স্পষ্টকৈ মুখ্যমন্ত্ৰী উদ্ধৱ ঠাকৰেক বিজেপিৰ সৈতে মিত্ৰতাৰ বাবে দাবী জনাইছিল। সিন্দেৰ এই দাবী নাকচ কৰি ঠাকৰেই বিজেপিৰ দ্বাৰা শিৱসেনা পূৰ্বে প্ৰতাৰিত হোৱাৰ যুক্তি দিয়ে যদিও সিন্দেই নিজৰ মততে অটল থাকে।\nবিসম্বাদী নেতাগৰাকীয়ে দাবী কৰিছে যে একমাত্ৰ শিৱসেনা দলৰ উন্নতিৰ বাবেই তেওঁ এই পদক্ষেপ লৈছে। লগতে সিন্দেই তেওঁৰ প্ৰতি সমৰ্থন আগবঢ়োৱা বিধায়কসকলেও শিৱসেনাই এনচিপি আৰু কংগ্ৰেছৰ সৈতে মিত্ৰতাৰ বিৰোধ কৰে বুলি দাবী কৰে।\nঅৱশ্যে সিন্দেৰ এই দাবীৰ পিছতো উদ্ধৱ ঠাকৰেই বিসম্বাদী বিধায়কসকলে পুনৰ দল আৰু চৰকাৰৰ প্ৰতি সমৰ্থন আগবঢ়াই ঘূৰি আহিব বুলি আশা প্ৰকাশ কৰে। তেওঁ লগতে এই ৰাজনৈতিক অস্থিৰতাৰ সময়ত এনচিপি আৰু কংগ্ৰেছ শিৱসেনাৰ সৈতে আছে বুলিও সদৰি কৰে।\nবিজেপিৰ সৈতে দীৰ্ঘদিনীয়া মিত্ৰতা ভংগ কৰি শিৱসেনাই এনচিপি আৰু কংগ্ৰেছৰ সৈতে নতুন মিত্ৰতাত বান্ধ খাই ২০১৯ চনত মহাৰাষ্ট্ৰৰ ক্ষমতা দখল কৰিছিল। তেতিয়াৰ পৰাই কেন্দ্ৰত শাসকীয় বিজেপি চৰকাৰ তথা দলৰ ঘোৰ বিৰোধী স্থিতি গ্ৰহণ কৰি আহিছে সেনাই।\nকিন্তু ইয়াৰ পাছতে হঠাতে এতিয়া এই নাটকীয় পট পৰিবৰ্তনে শিৱসেনাৰ ভেঁটিত কঁপনি তুলিছে। প্ৰকাশ্যেই বিজেপিৰ ৰাজনৈতিক কূট কৌশল আৰু ধনবলৰ প্ৰতাপতে মহাৰাষ্ট্ৰত এই ৰাজনৈতিক সংকটে গা কৰি উঠাটো নিশ্চিত হৈ পৰিছে।\nশিৱসেনাৰ নেতা সঞ্জয় ৰাউটে অভিযোগ কৰিছে যে বিজেপিয়ে ৰাজস্থানৰ পিছতে মহাৰাষ্ট্ৰত ‘অপাৰেচন লটাচ’ আৰম্ভ কৰিছে। কিন্তু বিজেপিৰ এই উদ্দেশ্য কোনোপধ্যেই সফল নহ’ব বুলি ৰাউটে দাবী কৰে।\nৰাউটৰ এই অভিযোগৰ সত্যতা নথকা নহয়। এই ৰাজনৈতিক সংকটৰ পৃষ্ঠভাগত যে বিজেপিৰ মুখ্য ভূমিকা আছে খোদ মহাৰাষ্ট্ৰ বিজেপিৰ সভাপতিৰ দ্বাৰাই নিশ্চিত হৈছে।\nমহাৰাষ্ট্ৰ বিজেপিৰ সভাপতি চন্দ্ৰকান্ত পাটিলে এই অস্থিৰতাৰ সময়তে মুকলিকৈ সিন্দেৰ সৈতে সহযোগ কৰি চৰকাৰ গঠন কৰিবলৈ সাজু আছে বুলি মন্তব্য কৰিছে।\nতদুপৰি মহাৰাষ্ট্ৰৰ প্ৰাক্তন মুখ্যমন্ত্ৰী তথা বিজেপি নেতা দেৱেন্দ্ৰ ফাড়নাভিছ এই সমগ্ৰ ঘটনাৰ আঁৰত আছে বুলিও সন্দেহ কৰা হৈছে। ফাড়নাভিছ বৰ্তমান দিল্লীত আছে আৰু কালি তেওঁ দিল্লীত বিজেপিৰ এই বিধায়ক কিনা-বেচা ৰাজনীতিৰ মূল কাণ্ডাৰী অমিত শ্বাহক সাক্ষাৎ কৰিছে। ফাড়নাভিছে সেনাৰ বিসম্বাদী নেতা সিন্দেক চুৰাটলৈ স্থানান্তৰিত কৰাত সহায় কৰা বুলি অভিযোগ উঠিছে।\nইয়াৰোপৰি সোমবাৰে নিশা ঘোষিত মহাৰাষ্ট্ৰৰ এমএলচি নিৰ্বাচনতো সেনাৰ বিধায়কসকলে বিজেপিক ক্ৰছ-ভোট দিয়াৰ স্পষ্ট প্ৰমাণ পোৱা গৈছে। এতিয়া সিন্দেৰ মুকলি বিসম্বাদৰ পিছত ঠাকৰে চৰকাৰৰ স্থায়ীত্বৰ ওপৰত সন্দেহ ঘনীভূত হোৱাটো স্বাভাৱিক।\nসিন্দেৰ নেতৃত্বত এই বিসম্বাদৰ পিছত ঠাকৰে চৰকাৰ ক্ষমতাত থকাটো প্ৰায় অনিশ্চিত হৈ পৰিছে। বৰ্তমান শাসনত থকা এই চৰকাৰখনক ক্ষমতাচ্যুত কৰিবলৈ আৰু আস্থাভোট জিকিবলৈ বিজেপিক মহাৰাষ্ট্ৰ বিধানসভাত থকা নিজা ১০৬ জনৰ ওপৰিও ৩৭ জন বিধায়কৰ প্ৰয়োজন।\nকিন্তু সিন্দেই তেওঁৰ সৈতে ৪৬ জন বিধায়কৰ সমৰ্থন আছে বুলি দাবী কৰাৰ পিছত এতিয়া অস্তিত্বৰ সংকটত পৰিছে উদ্ধৱ ঠাকৰেৰ চৰকাৰ। যিকোনো সময়তে এতিয়া মহা বিকাশ আঘাড়ী (এমভিএ) চৰকাৰ পতন হোৱাটো প্ৰায় নিশ্চিত হৈ পৰিছে।\nসম্প্ৰতি বিজেপিৰ এই বিধায়ক কিনা-বেচা ৰাজনীতিৰ যোগেদি অবিজেপি চৰকাৰ থকা ৰাজ্যসমূহত চৰকাৰ ভঙা-পতাৰ নিকৃষ্ট পৰম্পৰা গঢ়ি তুলিছে। এনেদৰে ধনবলৰ যোগেদি চৰকাৰ উত্থান-পতন নিৰূপণৰ যি এই নিকৃষ্ট ৰাজনীতি বিজেপিয়ে চলাই আহিছে, ই ভাৰতীয় গণতান্ত্ৰিক আৰু সংসদীয় ৰাজনৈতিক ব্যৱস্থাটোক এক প্ৰহসনত পৰিণত কৰি তুলিছে।


ষ্টিভেন জনছন - অসমীয়া ৱিকিপিডিয়া\n(Steven Johnson (author)ৰ পৰা পুনঃনিৰ্দেশিত)\nAmerican journalistসাঁচ:SHORTDESC:American journalist\n২০০৮ চনত জনছন\nষ্টিভেন বাৰ্লিন জনছন\nজুন ৬ , ১৯৬৮\nব্ৰাউন বিশ্ববিদ্যালয় (বি.এ.,সংকেতবিদ্যা,১৯৯০)\nকলম্বিয়া বিশ্ববিদ্যালয় (এম.এ.,ইংৰাজী সাহিত্য)\nলেখক, টেলিভিছন পৰিৱেশক\nষ্টিভেন বাৰ্লিন জনছন (জন্ম ৬ জুন, ১৯৬৮) এজন আমেৰিকান জনপ্ৰিয় বিজ্ঞান লেখক আৰু মিডিয়া তত্ত্ববিদ।\n3.1 সমালোচনাত্মক সঁহাৰি\n3.2 বঁটা আৰু সন্মান\nষ্টিভেন ৱাছিংটন ডি চিত ডাঙৰ দীঘল হৈছিল। তাত তেওঁ ছেইণ্ট আলবান স্কুলত পঢ়িছিল। তেওঁ স্নাতক ডিগ্ৰী ব্ৰাউন বিশ্ববিদ্যালয়ত সাং কৰিছিল য'ত তেওঁ বিদ্যালয়ৰ আধুনিক সংস্কৃতি আৰু মিডিয়া বিভাগৰ এক ভাগ,সংকেতবিদ্যা অধ্যয়ন কৰিছিল। কলম্বিয়া বিশ্ববিদ্যালয়ৰ পৰা ইংৰাজী সাহিত্যতো তেওঁ স্নাতক ডিগ্ৰী লৈছিল।\nপ্ৰধানকৈ বিজ্ঞান,প্ৰযুক্তিবিদ্যা আৰু ব্যক্তিগত অভিজ্ঞতা সম্বলিত নখন গ্ৰন্থৰ লেখক জনছন। তেওঁ তিনিটা অনুপ্ৰেৰণামূলক ৱেব ছাইটৰো সহ-সংগঠক:ই-আলোচনীৰ পথ প্ৰদৰ্শক। সেইসমূহ হৈছে, ফিড (Feed Magazine), ৱেবী বঁটা বিজয়ী কমিউনিটী চাইট, প্লাষ্টিক ডট কম (Plastic.com), আৰু শেহতীয়াকৈ হাইপাৰলোকেল (hyperlocal) আৰু \nৱায়াৰ্ড আলোচনীলৈ অৰিহণা যোগোৱা সম্পাদক জনছনে দি নিউয়ৰ্ক টাইমছ, দি ৱালষ্ট্ৰিট জাৰ্নেল, দি ফাইনেন্সিয়েল টাইমছ্ আৰু বহুতো পষেকীয়া বা মাহেকীয়া আলোচনীত নিয়মীয়াকৈ লিখে। জনজনে মেডিয়াম, আটাভিষ্ট, মিট-আপ ডট কম, বিটা ৱৰ্কছ আৰু পেটছ্ ডট কম প্ৰভৃতি বহুতো ইণ্টাৰনেট-সম্বন্ধীয় কোম্পেনীৰ উপদেষ্টা পৰিষদতো সেৱা আগবঢ়ায়।\nএভ্ৰিথিং বেড ইজ গুদ ফৰ ইউঃহাউ টুডেʼজ পপুলাৰ কালছাৰ ইজ একচুৱেলী মেকিং আছ স্মাৰ্টাৰ নামৰ ২০০৫ চনৰ বেষ্টচেলাৰ কিতাপখনৰ লেখক হৈছে জনছন। সেইখন গ্ৰন্থত যোৱা তিনিটা দশকত জনপ্ৰিয় সংস্কৃতি যেনে টেলিভিছনৰ নাটক আৰু ভিডিঅ'গেইম আদিত ক্ৰমাগতভাৱে জটিল আৰু উচ্চ স্তৰীয় চিন্তা শক্তিৰ উৎকৰ্ষ সাধনত সহায় কৰাতো যুক্তি আগবঢ়াইছে।\nতেওঁৰ হোৱেৰ গুদ আইডিআছ কাম ফ্ৰম গ্ৰন্থখনে অকলশৰীয়া প্ৰতিভাশালী ব্যক্তি এজন অনুপ্ৰাণিত হোৱাৰ তাৎক্ষণিক মুহূৰ্তৰ এক জনপ্ৰিয় কাহিনীক প্ৰত্যাহ্বান জনাই এক ধাৰণা আগবঢ়াইছে। ইয়াৰ বিপৰীতে জনছনে যুক্তি দিছে যে সৃষ্টিশীল চিন্তা এক অদ্ৰুত, বিস্তৃত আৰু ক্ৰমানুসাৰে হোৱা প্ৰক্ৰিয়া। জ্ঞানৰ আন শাখা আৰু চিন্তাবিদৰ অসামঞ্জস্য ধাৰণা আৰু অনিশ্চিত অৱস্থাৰ প্ৰভাৱত ইয়াত এক "ধীৰ অনুমান"ৰ বিকাশ ঘটি সম্পূৰ্ণ ৰূপ পায়।\nতেওঁৰ ফিউচাৰ পাৰফেক্টঃ দি কেছ ফৰ প্ৰগ্ৰেছ ইন এ নেটৱৰ্কড এইজ কিতাপখন ২০১২ চনৰ ছেপ্টেম্বৰত উন্মোচন কৰা হয়।\n২০১৩ চনৰ আগষ্টত পি বি এছয়ে জনছনক ঘোষক হিচাপে ঘোষণা কৰে। লগতে ২০১৪ চনলৈকে সম্প্ৰচাৰিত হোৱা বি বি চি টু আৰু পি বি এছৰ আকাশবাণীযোগে সম্প্ৰচাৰিত হাউ উই গট টু নাউ নামৰ, উদ্ভাৱনৰ ইতিহাসৰ এক নতুন চিচ-পাৰ্ট ধাৰাবাহিকৰ সহ-নিৰ্মাতা হিচাপেও স্বীকৃতি লাভ কৰে। ২০১৮ চনৰ মে' মাহৰ পৰা জনছনে Wondery সৃষ্ট পডকাষ্ট আমেৰিকান ইনভেচনচ(American Innovations)ৰ ঘোষকৰ কাম কৰিছে।\nসমালোচনাত্মক সঁহাৰি[সম্পাদনা কৰক]\n১৯৯৭ চনত হাৰ্ভে ব্লুমে জনছনৰ প্ৰথমখন কিতাপ ইণ্টাৰফেচ কালচাৰৰ সমালোচনা আগবঢ়ায় আৰু ইয়াক "a rewarding read -- stimulating, iconoclastic, and strikingly original." হিচাপে অভিহিত কৰে।\nজনছনৰ ইমাৰজেন্স:দি কানেক্টেদ লাইভ্‌ছ অফ এণ্ট্‌ছ,ব্ৰেইন্‌ছ,চিটিছ, এণ্ড ছফ্‌টৱেৰ কিতাপখন হেলেন বাৰ্নষ্টেইন বুক এৱাৰ্ড ফৰ এক্সিলেন্স ইন জাৰ্নেলিজিম(Helen Bernstein Book Award for Excellence in Journalism) ২০০২ ৰ চূড়ান্ত বিজয়ী(finalist) আছিল।\nতেওঁৰ হোৱেৰ গুড আইডিয়াছ কাম ফ্ৰম গ্ৰন্থখন 800CEORead এৱাৰ্ডৰ ২০১০ চনৰ শ্ৰেষ্ঠ ব্যৱসায়িক গ্ৰন্থৰ চূড়ান্ত বিজয়ী আছিল আৰু দি ইকনমিষ্টৰ বছৰটোৰ এখন শ্ৰেষ্ঠ গ্ৰন্থ আছিল।[উদ্ধৃতিৰ প্ৰয়োজন] দি ঘৌষ্ট মেপ নামৰ গ্ৰন্থখন এণ্টাৰটেইনমেণ্ট ৱিকলিৰ ২০০৬ চনৰ দহখন শ্ৰেষ্ঠ অ-কল্পবিজ্ঞান গ্ৰন্থৰ এখন আছিলআৰু ২০০৬ চনৰ National Academies Communication Awardৰ বিজেতা আছিল।[উদ্ধৃতিৰ প্ৰয়োজন] তেওঁৰ গ্ৰন্থসমূহ বাৰটাতকৈও অধিক ভাষালৈ অনূদিত হৈছে।[উদ্ধৃতিৰ প্ৰয়োজন]\nতেওঁক কলম্বিয়া জাৰ্নেলিজম স্কুল ( Columbia Journalism School) ত ২০০৯ বৰ্ষৰ হাৰ্ষ্ট নিউ মেডিয়া প্ৰফেশ্যনেল-ইন-ৰেছিডেন্স হিচাপে নিযুক্তি দিয়া হৈছিল। নিউয়ৰ্ক বিশ্ববিদ্যালয়ৰ অধীনৰ জাৰ্নেলিজম স্কুলত তেওঁ কেইবাবছৰো বিশিষ্ট আবাসী লেখক হিচাপে কৰ্মৰত আছিল। ২০০৯চনত "টাইম" আলোচনীৰ প্ৰচ্ছদ নিবন্ধ "হাউ টুইটাৰ ৱিল চেইঞ্জ দ্য ৱে'ৱি লিভ"( How Twitter Will Change the Way We Live)ৰ কাৰণে তেওঁ নিউহাউছ স্কুল মিৰ'ৰ এৱাৰ্ড লাভ কৰিছিল।  "দ্য ক'লবাৰ্ট ৰিপ'ৰ্ট(The Colbert Report)","দ্য চাৰ্লি ৰ'জ শ্ব'(The Charlie Rose Show)", "দ্য ডেইলি শ্ব' ৱিথ জন ষ্টিৱাৰ্ট(The Daily Show with Jon Stewert)" আৰু "দ্য নিউজ আৱাৰ ৱিথ জিম লেৰাৰ (The News Hour with Jim Lehrer)" আদি দূৰদৰ্শনৰ বিবিধ অনুষ্ঠানতো তেওঁ অংশগ্ৰহণ কৰিছে।\nৱাছিংটন ডি. চি.ত ডাঙৰ-দীঘল হোৱা আৰু ছেইণ্ট আলবানছ স্কুলৰ পৰা১৯৮৬চনত ডিগ্ৰী লাভ কৰা জনছনে ১৯৯০ চনত নিউয়ৰ্ক মহানগৰলৈ যায়। তাত তেওঁ একৈশ বছৰ কাল Morningside Heights ত কটায়,সাতবছৰৰ কাৰণে Manhattan ত কটায়, আৰু তাৰ পিছত West Village ত থাকে য'ত তেওঁৰ প্ৰথম সন্তান জন্ম হয়। জনছনে লিখিছিল যে,২০০১ চনৰ ১১ ছেপ্টেম্বৰত তেওঁ আৰু তেওঁৰ পত্নীয়ে "গ্ৰীণ‌উইচ ষ্ট্ৰীটৰ পৰা টুইন টাৱাৰছ্ ফল দেখিছিল চিকিৎসালয়ৰ পৰা ঘৰলৈ সন্তানৰ প্ৰথম আগমনত। "২০১০ চনত সাক্ষাৎ গ্ৰহণকাৰী অলিভাৰ বাৰ্কমেনে লিখিছিল --"ব্ৰুকলীনত পত্নী এলেক্সা ৰবিনছন আৰু তিনি পুত্ৰৰ সৈতে বাস কৰা জনছনে...বছৰি প্ৰায় ৫০ ওচৰা ওচৰি বক্তৃতা প্ৰদান কৰে, আৰু উচ্চখাপৰ স্তম্ভলেখাও ভালেমান লিখে, এই সকলো তুলনামূলকভাৱে কম বয়সতে মাত্ৰ ৪২ বছৰতে তেওঁ সম্ভৱ কৰি তুলিছে। ( এই প্ৰসঙ্গতে উনুকিয়াব পাৰি যে টুইটাৰত তেওঁৰ ১.৪ মিলিয়ন অনুগামীও আছে..)"২০১১চনত এক ব্লগত তেওঁ নিউয়ৰ্ক এৰি "কিছুবছৰৰ কাৰণে" সপৰিয়ালে "মাৰিন কাউণ্টি"লৈ যোৱাৰ পৰিকল্পনা প্ৰকাশ কৰিছিল। অৱশ্যে নিগাজিকৈ তাত থিতাপি লোৱাৰ সলনি দুবছৰৰ কাৰণে এটা এডভেঞ্চাৰ বুলিহে তেওঁ ইয়াক অভিহিত কৰিছিল।মধ্য মানহাট্টনৰ পশ্চিমাংশত পুৰণা গুদামঘৰ মেৰামতি কৰি সাজি উলিওৱা এটি ঘৰত সপত্নীক বাস কৰাৰ সময়ত হোৱা এক অভিজ্ঞতাৰ কথা তেওঁ ২০০৪ চনত প্ৰকাশিত Mind Wide Open কিতাপত বৰ্ণনা কৰিছে। সেই বাসগৃহত হাডছন নদীৰ ফালে মুখ কৰি থকা এখন ৮ ফুট ওখ খিৰিকিৰে জনছন দম্পতীয়ে প্ৰায়ে বাহিৰৰ দৃশ্য উপভোগ কৰিছিল। জুন মাহত এদিন আবেলি তেনেকৈ চাই থাকোঁতে তেওঁলোকে এটা " ডাঙৰ ধুমুহা"ৰ আগজাননী পায়। কেইমিনিটমানৰ ভিতৰতে ধুমুহাৰ কোবত খিৰিকিখন ভাগি চূচূৰ্মৈ হয়। সেই মূহূৰ্তত খিৰিকিৰ সন্মুখত বহি নথকাৰ বাবে দুয়ো মৃত্যুৰ হাত সাৰিব পাৰিছিল।:47\nInterface Culture: How New Technology Transforms the Way We Create and Communicate ১৯৯৭ আই.এচ.বি.এন. 978-0-06-251482-0\nEmergence: The Connected Lives of Ants, Brains, Cities, and Software ২০০১ আই.এচ.বি.এন. 978-0-684-86875-2 Emergence\nMind Wide Open: Your Brain and the Neuroscience of Everyday Life ২০০৪ আই.এচ.বি.এন. 978-0-7432-4165-6 Cognitive neuroscience\nEverything Bad Is Good for You: How Today's Popular Culture Is Actually Making Us Smarter ২০০৫ আই.এচ.বি.এন. 978-1-57322-307-2 জনপ্ৰিয় সংস্কৃতি; ভিডিঅ' গেইম\nThe Ghost Map: The Story of London's Most Terrifying Epidemic—and How it Changed Science, Cities and the Modern World ২০০৬ আই.এচ.বি.এন. 978-1-59448-925-9 1854 Broad Street cholera outbreak; John Snow\nThe Invention of Air: A Story of Science, Faith, Revolution, and the Birth of America ২০০৮ আই.এচ.বি.এন. 978-1-59448-852-8 জোছেফ প্ৰিষ্টলি\nWhere Good Ideas Come From: The Natural History of Innovation ২০১০ আই.এচ.বি.এন. 978-1-59448-771-2 উদ্ভাৱন\nFuture Perfect: The Case for Progress inaNetworked Age ২০১২ আই.এচ.বি.এন. 978-1-59448-820-7 "Peer progressives"\nHow We Got to Now: Six Innovations That Made the Modern World ২০১৪ আই.এচ.বি.এন. 978-1-59463-296-9\nWonderland: How Play Made the Modern World ২০১৬ আই.এচ.বি.এন. 978-1-5098-3729-8 "Johnson’s play isacombination of novelty, leisure, and pleasure"\nFarsighted: How We Make the Decisions That Matter the Most ২০১৮ আই.এচ.বি.এন. 978-0-73521-160-5 সিদ্ধান্ত নিৰ্মাণ\nEnemy of All Mankind: A true story of piracy, power, and history's first global manhunt ২০২০ আই.এচ.বি.এন. 978-1-59448-821-4 ৰাজনীতি\n↑ 2.0 2.1 2.2 2.3 Johnson, Steven (May 20, 2011). "Go West, Middle-Aged Man". www.stevenberlinjohnson.com. http://www.stevenberlinjohnson.com/2011/05/go-west-middle-aged-man.html। আহৰণ কৰা হৈছে: June 6, 2014.\n↑ Pescovitz, David (October 24, 2006). "Steven Johnson launches outside.in". Boing Boing. https://boingboing.net/2006/10/24/steven-johnson-launc.html.\n↑ Johnson, Steven (September 18, 2012). Future Perfect: The Case For Progress In A Networked Age. Penguin (Riverhead). ISBN 9781594488207. https://archive.org/details/futureperfectcas0000john.\n↑ Locker, Melissa (July 28, 2018). "A Podcast Playlist For Your Trip To Mars". Fast Company. https://www.fastcompany.com/40565952/a-podcast-playlist-for-your-trip-to-mars.\n↑ "American Innovations". https://wondery.com/shows/american-innovations/.\n↑ Blume, Harvey (1997). "God, Man, and the Interface". The Atlantic. https://www.theatlantic.com/past/docs/unbound/digicult/dc9710.htm। আহৰণ কৰা হৈছে: June 6, 2014.\n↑ "Business Book Authors". Actionable Books. c. 2005. http://www.actionablebooks.com/authors/steven-johnson/। আহৰণ কৰা হৈছে: June 6, 2014.\n↑ Reese, Jennifer (Dec 22, 2006). "Literature of the Year: Fromableak Corman McCarthy novel to an Openhearted Memoir, Here are the 20 Books that Most Impressed EW's Critic". Entertainment Weekly (913-914). http://www.ew.com/ew/article/0,,20006513_4,00.html.\n↑ Loughlin, Wendy S. (June 10, 2010). "Newhouse School announces winners in fourth annual Mirror Awards". Newhouse School of Public Communications. http://newhouse.syr.edu/news-events/news/newhouse-school-announces-winners-fourth-annual-mirror-awards.\n↑ Burkeman, Oliver (19 October 2012). "Future Perfect by Steven Johnson – review: Can the Principles behind the Internet Solve our Problems?". The Guardian (London: Guardian News and Media). https://www.theguardian.com/books/2012/oct/19/future-perfect-steven-johnson-review। আহৰণ কৰা হৈছে: June 6, 2014.\n↑ Johnson, Steven (2004). Mind Wide Open: Your Brain and the Neuroscience of Everyday Life. প্ৰকাশক New York: Scribner. ISBN 0-7432-4165-7. https://archive.org/details/mindwideopen00stev.\n↑ Reisert, Sarah (2018). "Serious fun". Distillations (Science History Institute) খণ্ড4(1): 46–47. https://www.sciencehistory.org/distillations/magazine/serious-fun-book-review। আহৰণ কৰা হৈছে: July 11, 2018.\n↑ "Enemy of All Mankind". Penguin Random House. https://www.penguinrandomhouse.com/books/545158/enemy-of-all-mankind-by-steven-johnson/9780735211605/। আহৰণ কৰা হৈছে: May 5, 2020.\nৱিকিমিডিয়া কমন্সত ষ্টিভেন জনছন সম্পৰ্কীয় মিডিয়া ফাইল আছে।\nWorks by Steven Johnson on Open Library at the Internet Archive\nআমেৰিকা যুক্তৰাষ্ট্ৰৰ C-SPAN-ৰ তথ্যভঁৰালত B Johnson-ৰ বিষয়ে তথ্য\n"https://as.wikipedia.org/w/index.php?title=ষ্টিভেন_জনছন&oldid=239625"ৰ পৰা সংকলিত\nএই পৃষ্ঠাখন ২৪ জুন, ২০২০ তাৰিখে ১২:২৭ বজাত অন্তিম সংশোধন কৰা হৈছিল।


একো খৰচ কৰাৰ প্ৰয়োজন নাই! ঘৰৰ পৰাই উপাৰ্জন কৰক বৃহৎ পৰিমাণৰ ধন! এয়া আটাইতকৈ সহজ উপায়how-to-become-rich-8-easy-ways-to-earn-money-online– News18 Assam\nএকো খৰচ কৰাৰ প্ৰয়োজন নাই! ঘৰৰ পৰাই উপাৰ্জন কৰক বৃহৎ পৰিমাণৰ ধন! এয়া আটাইতকৈ সহজ উপায়\nUpdated:February 19, 2021, 3:24 PM IST\nসকলোৱে ধন উপাৰ্জন কৰিব বিচাৰে। কম সময়ৰ লগতে কম কষ্টৰে অধিক ধন উপাৰ্জন কৰিব পাৰি।\nLast Updated: February 19, 2021, 3:24 PM IST\nকিছুমান ৱেবছাইটে ছেকেণ্ড লাইফ, স্বেগবক্স, ল’ক’টেষ্টিক আৰু মিষ্টপ্লেৰ দৰে গেম খেলিলেআনহাতে আন কিছু পে’পলৰ জৰিয়তে গিফট কাৰ্ড দিয়ে।\nআপোনাৰ ওচৰত থকা পুৰণি গিফট নাইবা গিফট কাৰ্ড কাৰ্ডকেশ্যৰ মাধ্যমেৰে বিক্ৰী কৰিও উপাৰ্জন কৰিব পাৰে। ই আপোনাক নিশ্চিত কেশ্ববেক প্ৰদান কৰে।\nFirst published: February 19, 2021, 3:24 PM IST


ইণ্ডিয়ান ৰিভাইচ ভাৰচন (IRV) আচামিচ - 2019 1 চমূৱেল 28 অধ্যায়\nদায়ূদে ফিলিষ্টীয়া সৈন্যসামন্তৰ লগ লোৱা। চৌলে এজনী ভূত পোহা তিৰোতাৰ ওচৰলৈ যোৱা।\n1 সেই সময়ত পলেষ্টীয়া লোকসকলে ইস্ৰায়েলৰ সৈতে যুদ্ধ কৰাৰ অভিপ্ৰায়েৰে তেওঁলোকে সৈন্য-সামন্ত গোটাবলৈ ধৰিলে। তাতে আখীচে দায়ূদক ক’লে, “তুমি আৰু তোমাৰ লোকসকলে সৈন্যসামন্তৰ মাজত মোৰ লগত যাব লাগিব, ইয়াকে নিশ্চয়ে জানিবা।”2তেতিয়া দায়ূদে আখীচক ক’লে, “ভাল, আপোনাৰ এই দাসে কি কৰিব পাৰে, সেয়া আপুনি জানিব পাৰিব।” তেতিয়া আখীচে দায়ূদক ক’লে, “বাৰু, জীয়াই থকালৈকে মইও তোমাক মোৰ ৰখীয়া পাতিম।”\n3 চমূৱেলৰ মৃত্যু হ’ল। তেওঁৰ মৃত্যুত ইস্রায়েলীসকলে গভীৰ শোক প্ৰকাশ কৰিলে। পাছত তেওঁলোকে তেওঁক নিজ নগৰ ৰামাত মৈদাম দিলে। পাছত ভূত পোহা আৰু গুণমন্ত্ৰ জনা লোকসকলক চৌলে দেশৰ পৰা আতৰ কৰিলে।4পলেষ্টীয়াসকল নিজৰ মাজত গোট খালে আৰু তেওঁলোকে আহি চুনেমত ছাউনি পাতিলে; আৰু চৌলেও আটাই ইস্ৰায়েলী লোকক গোট খুৱালে আৰু গিলবোৱাত ছাউনি পাতিলে।\n5 চৌলে যেতিয়া পলেষ্টীয়াসকলৰ সৈন্য-সামন্ত দেখিলে, তেতিয়া তেওঁ ভয় কৰিলে, আৰু তেওঁৰ হৃদয় বৰকৈ কঁপিবলৈ ধৰিলে।6তেতিয়া চৌলে সহায় বিচাৰি যিহোৱাৰ ওচৰত প্ৰাৰ্থনা কৰিলে, কিন্তু যিহোৱাই সপোনৰ দ্বাৰাই, বা উৰীমৰ দ্বাৰাই, বা ভাববাদীসকলৰ দ্বাৰায়ে হওক, কোনো প্ৰকাৰেই তেওঁক একো উত্তৰ নিদিলে।7তেতিয়া চৌলে তেওঁৰ দাসবোৰক ক’লে, “তোমালোকে মোৰ অৰ্থে কোনো প্ৰেতাত্মাৰ সৈতে কথা কোৱা মহিলা এজনী বিচাৰা; তাতে মই তাইৰ ওচৰলৈ গৈ তাইক সুধিম।” পাছত তেওঁৰ দাসবোৰে তেওঁক ক’লে, “চাওক, অয়িন-দোৰত এজনী প্ৰেতাত্মাৰ সৈতে কথা কোৱা মহিলা আছে।”\n8 তেতিয়া চৌলে বেলেগ কাপোৰ পিন্ধি ছদ্ম-বেশ ধৰিলে আৰু দুজন মানুহ লগত লৈ সেই ঠাইলৈ যাত্ৰা কৰিলে। পাছত তেওঁলোকে গৈ ৰাতিয়েই সেই মহিলাৰ ওচৰ পালে। তাতে তেওঁ সেই মহিলাক ক’লে, “মই বিনয় কৰোঁ, তুমি মোৰ কাৰণে এবাৰ ভৌতিক বিদ্যাৰে কাৰ্য কৰা, তাতে মই যাৰ নাম ক’ম, তেওঁক তুলি আনা।”9তেতিয়া সেই মহিলাই তেওঁক ক’লে, “চাওক, চৌলে কি কৰিলে, সেই বিষয়ে আপুনি জানে। তেখেতে প্ৰেতাত্মাৰ সৈতে কথা কোৱা বা ভূত পোহাবোৰক দেশত নিষিদ্ধ কৰিলে। এই হেতুকে মোক বধ কৰিবলৈ মোৰ প্ৰাণৰ বিৰুদ্ধে কিয় ফান্দ পাতিছে? 10 তাতে চৌলে যিহোৱাৰ নামেৰে তাইৰ আগত শপত খাই ক’লে, “যিহোৱাৰ জীৱনৰ শপত, ইয়াতে তোমালৈ কোনো দণ্ড নঘটিব।”\n11 তেতিয়া সেই মহিলাই তেওঁক সুধিলে, “মই আপোনাৰ ওচৰলৈ কাক তুলি আনিম?” তেতিয়া তেওঁ ক’লে, “চমূৱেলক তুলি আনা।” 12 তেতিয়া সেই মহিলাই চমূৱেলক দেখা পালে আৰু বৰকৈ চিঞৰিলে। পাছত তাই চৌলক ক’লে, “আপুনি মোক কিয় প্ৰতাৰণা কৰিলে? আপুনিয়েই চৌল।”\n13 তেতিয়া ৰজাই তাইক ক’লে, “ভয় নকৰিবা; তুমি কি দেখি আছা?” তাতে সেই মহিলাই চৌলক ক’লে, “এজন দেৱতা ভূমিৰ পৰা উঠি অহা দেখি আছোঁ।” 14 চৌলে তাইক সুধিলে, “তেওঁ দেখাত কেনেকুৱা?” তাই ক’লে, “এজন বৃদ্ধ লোক উঠি আহিছে; তেওঁ দীঘল চোলাৰে ঢকা আছে।” তেতিয়া চৌলে তেওঁক চমূৱেল বুলি বুজি পালে আৰু আঁঠুকাঢ়ি মাটিত মুখ লগাই প্ৰণিপাত কৰিলে।\n15 পাছত চমূৱেলে চৌলক সুধিলে, “তুমি মোক কিয় উঠাই আনি আমনি কৰিছা?” তাতে চৌলে উত্তৰ দিলে, “মই অতি সঙ্কটত আছোঁ; পলেষ্টীয়াসকলে মোৰ বিৰুদ্ধে যুদ্ধ কৰিছে, আৰু যিহোৱাই মোক ত্যাগ কৰিলে, ভাববাদীৰ দ্বাৰাই, বা সপোনৰ দ্বাৰাই মোক কোনো উত্তৰ দিয়া নাই; সেয়ে মই কি কৰা উচিত, সেই বিষয়ে মোক জনাবৰ বাবে আপোনাক মাতি আনিলো।”\n16 তেতিয়া চমূৱেলে চৌলক ক’লে, “এই বিষয়ে তুমি মোক কিয় সুধিছা? কিয়নো যিহোৱাই তোমাক ত্যাগ কৰিলে আৰু তোমাৰ শত্ৰু হ’ল। 17 যিহোৱাই যেনেদৰে মোৰ যোগেদি কৈছিল, তেওঁ তেনেকৈ কৰিলে; আৰু তেওঁ তোমাৰ হাতৰ পৰা ৰাজ্য কাঢ়ি লৈ দায়ূদক দিলে। 18 কিয়নো তুমি যিহোৱাৰ বাক্য পালন কৰা নাই, আৰু অমালেকলৈ তেওঁৰ প্ৰচণ্ড ক্রোধ সিদ্ধ কৰা নাই; এই কাৰণে যিহোৱাই আজি তোমালৈ এই কৰ্ম কৰিলে। 19 যিহোৱাই তোমাক আৰু ইস্ৰায়েলকো পলেষ্টীয়াসকলৰ হাতত শোধাই দিব। কাইলৈ তুমি আৰু তোমাৰ পুত্ৰসকলো মোৰ লগ হ’বা; যিহোৱাই ইস্ৰায়েলৰ সৈন্য-সামন্ত সকলকো ফিলিষ্টীয়া সকলৰ হাতত সমৰ্পণ কৰিব।” 20 তেতিয়া চৌলে চমূৱেলৰ বাক্য শুনি ভয় পালে আৰু মাটিত দীঘল হৈ পৰিল। আনহাতে গোটেই দিন গোটেই ৰাতি অনাহাৰে থকা বাবে তেওঁৰ গাত একো শক্তি নাছিল। 21 পাছত সেই মহিলাই চৌলৰ ওচৰলৈ আহিল আৰু তেওঁক অতিশয় ব্যাকুল হোৱা দেখিলে, তাতে তাই তেওঁক ক’লে, “চাওক, আপোনাৰ দাসীয়ে আপোনাৰ বাক্য মানিলে আৰু নিজৰ হাতত আপোন প্ৰাণ লৈ আপুনি মোক কোৱাৰ দৰে কৰিলোঁ।\n22 এই হেতুকে বিনয় কৰোঁ, এতিয়া আপুনিও এই দাসীৰ কথা শুনক। মই আপোনাৰ আগত কিছুমান খোৱা বস্তু আনি দিওঁ, তাতে আপুনি সেইবোৰ ভোজন কৰক; তেতিয়া নিজ বাটত যাবলৈ আপুনি কিছু শক্তি পাব।” 23 কিন্তু চৌলে অমান্তি হ’ল আৰু ক’লে, “মই ভোজন নকৰোঁ।” তথাপি তেওঁৰ দাস সকলে আৰু সেই মহিলাই বৰকৈ মিনতি কৰিবলৈ ধৰিলে, তাতে তেওঁ সিহঁতৰ কথা শুনি মাটিৰ পৰা উঠি বিচনাত বহিল।\n24 সেই মহিলাৰ ঘৰত এটা দামুৰি আছিল। তাতে তাই সেই দামুৰিটো সোনকালে লৈ আহিল আৰু তাক মাৰিলে। পাছত আটা লৈ খচি খমীৰ নিদিয়া পিঠা তাও দি তৈয়াৰ কৰিলে। 25 তাৰ পাছত চৌল আৰু তেওঁৰ দাস সকলৰ আগত সেইবোৰ আনি দিলে, আৰু তেওঁলোকে সেইবোৰ ভোজন কৰিলে। পাছত সেই ৰাতিয়েই তেওঁলোক উঠি গুচি গ’ল।


ৱিকিপিডিয়া:ৱিকিপত্ৰিকা/নৱেম্বৰ-২০১৪ - অসমীয়া ৱিকিপিডিয়া\nনৱেম্বৰ, ২০১৪ ত অসমীয়া ৱিকিপিডিয়া তথা অসমীয়া ৱিকিউত্‍সত ঘটা উল্লেখনীয় কামসমূহৰ খতিয়ান: অসমীয়া ৱিকিপিডিয়াত প্ৰবন্ধৰ সংখ্যা ৩১ নৱেম্বৰ, ২০১৪ তাৰিখত ২৯৬৩ টালৈ বৃদ্ধি পালে।\nএগৰাকী অসমীয়া গাভৰুৱে তাঁতশালত গামোচা বৈ থকা অৱস্থাৰ স্থিৰচিত্ৰ।\nআলোকচিত্ৰশিল্পী: দ্বিজেন মহন্ত\nবিগত মাহত সৃষ্টি কৰা কেইটামান উল্লেখনীয় প্ৰবন্ধ\nৰেহনেছ টি পি\nবাংলা ভাষা সাহিত্যলৈ সাহিত্য অকাডেমী বঁটাৰ তালিকা\nশ্ৰীশ্ৰীহনুমান পাঁচালী খন অসমীয়া ৱিকিউৎসত একক চেষ্টাৰে অন্তৰ্ভুক্ত কৰে মৃদুল কুমাৰ শৰ্মাই , তেখেতলৈ অভিনন্দন তথা কৃতজ্ঞতা জনালোঁ।\nউল্লেখনীয় ৱিকিপিডিয়া/ৱিকিউৎস পদক\nমৃদুল কুমাৰ শৰ্মালৈ ৱিকিউৎস: সাংস্কৃতিক পদক\nদিব্য দত্তলৈ নৱেম্বৰ মাহৰ ৱিকিপিডিয়ানৰ পদক\nঅভিনন্দন! জনাবলৈ পাই সুখী হৈছোঁ যে নৱেম্বৰ, ২০১৪ মাহত অসমীয়া ৱিকিপিডিয়াৰ সদস্যসকলে কৰা সম্পাদনাৰ সংখ্যা আৰু সেইবোৰৰ গুৰুত্বৰ ওপৰত ভিত্তি কৰি আপোনাক "এই মাহৰ ৱিকিপিডিয়ান" সন্মানেৰে বিভূষিত কৰা হৈছে। আশা কৰোঁ অসমীয়া ৱিকিপিডিয়া প্ৰকল্পলৈ আপোনাৰ অমূল্য অৱদানৰ ধাৰা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে-\nএই পৃষ্ঠাখন শেহতীয়াভাৱে ৬ ডিচেম্বৰ, ২০১৪ ’ নৱীকৰণ কৰা হৈছে। বিগত মাহত অসমীয়া ৱিকিপিডিয়ালৈ গুৰুত্বপূৰ্ণ বৰঙণি আগবঢ়োৱা সদস্যসকলৰ নাম আৰু সম্পাদনা পৰিসংখ্যা এই তালিকাত অন্তৰ্ভুক্ত কৰা হৈছে। বিশেষ কাৰণবশতঃ এই তালিকাত ১০ টাতকৈ কম সম্পাদনা কৰা সদস্যসকলৰ নাম আৰু প্ৰশাসকৰ দৃষ্টিত অগুৰুত্বপূৰ্ণ সম্পাদনা কৰা সম্পাদকৰ নাম আঁতৰাই ৰখা হৈছে। এই তালিকাখন সক্ৰিয় ব্যৱহাৰকাৰীৰ তালিকাখনৰ এক সম্পাদিত ৰূপ, তথ্যৰ সত্যতা নিৰূপণ কৰিবৰ বাবে আপুনি উক্ত সংযোগটো পৰীক্ষা কৰিব পাৰে।\n১ বিষ্ণু শইকীয়া (প্ৰশাসক) ৯২২ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n২ দিব্য দত্ত ১৫১ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৩ ৰঞ্জন ভূঞা ৮৭ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৪ হীৰক নয়ন ভূঞা ৮৩ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৫ ঈশান কাশ্যপ হাজৰিকা ৫৬ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৬ মঞ্জিল কোঁৱৰ ৫৫ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৭ অভিজিত কলিতা ৪১ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৮ প্ৰভাকৰ শৰ্মা নেওগ (প্ৰশাসক) ৩২ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৯ কিৰণ খনিকৰ ৩১ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১০ নিতুল বৰা ১৭ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১১ মানৱ প্রতিম শর্মা ১৩ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\nপ্ৰচাৰপত্ৰিকাৰ পৰৱৰ্তী প্ৰকাশনৰ বাবে আপোনাৰো সহায়ৰ প্ৰয়োজন। অনুগ্ৰহ কৰি ইয়াত যোগদান কৰি ইয়াক সাফল্যমণ্ডিত কৰি তোলক। ৱিকিপিডিয়াৰ লগত জড়িত হ’বৰ বাবে ৱিকিপিডিয়া পৰিচিতি পৃষ্ঠাখন আপোনাৰ উপযোগীকৈ সজোৱা হৈছে, প্ৰয়োজন সাপেক্ষে আপুনি চকু ফুৰাব বুলি আশা কৰা হ’ল। প্ৰচাৰপত্ৰিকাৰ পূৰ্বৱৰ্তী প্ৰকাশনো পঢ়ক। -: ধন্যবাদ :-\n"https://as.wikipedia.org/w/index.php?title=ৱিকিপিডিয়া:ৱিকিপত্ৰিকা/নৱেম্বৰ-২০১৪&oldid=190894"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=38124।


দ্য ক্ৰছকাৰেণ্ট ৰিপ’ৰ্ট কাৰ্ডঃ ৩৯১টা প্ৰতিশ্ৰুতিৰ মাত্ৰ ৭টাতহে সফল হিমন্ত বিশ্ব - The Cross Current\nএবছৰীয়া শাসনকালত কিমান প্ৰতিশ্ৰুতি পূৰণ কৰিলে বিজেপি চৰকাৰে?\nBy The CrossCurrent\t Last updated May 10, 2022\nমুখ্যমন্ত্ৰী ড: হিমন্ত বিশ্ব শর্মা নেতৃত্বাধীন বিজেপি মিত্ৰজোটৰ চৰকাৰৰ প্ৰথমটো বছৰৰ বর্ষপূর্তিক লৈ সৃষ্টি হৈছে অভূতপূর্ব পৰিৱেশ। গৃহমন্ত্ৰী অমিত শ্বাহৰ উপস্থিতিত বর্ষপূর্তি পালনৰ পৰা আৰম্ভ কৰি ৰাজ্যত সৃষ্টি কৰিব বিচৰা হৈছে এক উৎসৱমুখৰ পৰিস্থিতিৰ। টিভিৰ পর্দাত, ৰাজপথৰ হর্ডিঙত ,সংবাদ পত্ৰৰ প্ৰথম পৃষ্ঠাত সকলোতে এবছৰীয়া হিমন্ত বিশ্ব শর্মা চৰকাৰৰ সফলতাৰ জয়গান। হিমন্ত বিশ্ব শর্মা চৰকাৰৰ সফলতাৰ এই জয়গানৰ প্ৰচাৰৰ ধামখুমীয়াত সকলো যেন আশ্বস্ত। কিন্তু সফলতাৰ জয়গানৰ এই প্ৰচাৰৰ বিপৰীতে কিমান সফল হিমন্ত বিশ্ব শর্মাৰ চৰকাৰ? ২১ ৰ বিধানসভা নির্বাচনৰ পূর্বে বিজেপিয়ে প্ৰকাশ কৰিছিল সংকল্প পত্ৰ, যি সংকল্প পত্ৰৰ আধাৰত ৰাইজৰ পৰা ভোট বিচাৰি দিছপুৰৰ মচনদ দখল কৰিছিল বিজেপিয়ে। এই সংকল্প পত্ৰ পূৰণত কিমান সফল হিমন্ত বিশ্ব শর্মাৰ চৰকাৰ- তাক লৈ দ্য ক্ৰছকাৰেন্টৰ এই বিশেষ প্ৰতিবেদন – ‘ৰিপ’র্ট কার্ড- হিমন্ত বিশ্ব শর্মা চৰকাৰৰ এবছৰ’৷\nবিজেপিয়ে দিয়া মুঠ প্ৰতিশ্ৰুতি- ৩৯১\nপ্ৰতিশ্ৰুতি পূৰণ- ৭\nআংশিক প্ৰতিশ্ৰুতি পূৰণ- ৪৫\nপ্ৰতিশ্ৰুতি পূৰণত শূন্য পদক্ষেপ- ২৭১\nবিজেপিৰ ৩৯১ টা নিৰ্বাচনী প্ৰতিশ্ৰুতিৰ সম্পূৰ্ণ মূল্যাংকণ পঢ়িবলৈ এই পিডিএফত পঢ়িবলৈ পাব।\nবিজেপিয়ে ২০১৬ চনৰ নির্বাচনত দহ বছৰীয়া ভিজন ডকুমেন্টেৰে ৪৭৬ টা প্ৰতিশ্ৰুতি দি শাসনলৈ আহিছিল। এই ৪৭৬ টা প্ৰতিশ্ৰুতিৰ কেৱল ৫ টা প্ৰতিশ্ৰুতিহে এতিয়ালৈকে ৰূপায়ন কৰিছে বিজেপি মিত্ৰজোঁট চৰকাৰখনে। পুনৰ ২০২১ চনৰ নির্বাচনৰ পূর্বে বিজেপিয়ে ‘আত্মনির্ভৰশীল অসম’ শীর্ষক ইস্তাহাৰেৰে অসমবাসীক দিয়ে নতুন ৩৯১টা প্ৰতিশ্ৰুতি।\nকিন্তু ‘ভিজন ডকুমেন্ট’ৰ দৰে ‘আত্মনির্ভৰশীল অসম’ৰ প্ৰতিশ্ৰুতি পূৰণতো চূড়ান্ত ব্যর্থ বিজেপি মিত্ৰজোঁট চৰকাৰ। সর্বানন্দ সোণোৱালৰ ঠাইত মুখ্যমন্ত্ৰীৰ আসনত বহা হিমন্ত বিশ্ব শর্মা চৰকাৰে ড্ৰাগছ বিৰোধী অভিযান,অপৰাধীৰ এনকাউন্টাৰ,মাইক্ৰ’ফাইনেন্সৰ আংশিক ঋণ মাফ,সংখ্যালঘু অধ্যুষিত অঞ্চলত উচ্ছেদকে ধৰি কর্মসূচীৰে জনগণৰ সমর্থন আদায় কৰিছে। কিন্তু এখন আত্মনির্ভৰশীল অসম গঢ়িবলৈ বিজেপিয়ে দিয়া ‘আত্মনির্ভৰশীল অসম’ৰ প্ৰতিশ্ৰুতি পূৰণত বিফল হৈছে হিমন্ত বিশ্ব শর্মাৰ চৰকাৰ।\nবিজেপিয়ে দিয়া ৩৯১ টা প্ৰতিশ্ৰুতিৰ কেৱল ৭ টা প্ৰতিশ্ৰুতিহে পূৰণ কৰিবলৈ পদক্ষেপ লৈছে হিমন্ত বিশ্ব শর্মা চৰকাৰে। ৩৯১ টা প্ৰতিশ্ৰুতিৰ ২৭১ টা প্ৰতিশ্ৰুতিয়েই এতিয়ালৈকে পূৰণ কৰা নাই বা পূৰণ কৰিবলৈ কোনো পদক্ষেপ গ্ৰহন কৰা নাই হিমন্ত বিশ্ব শর্মা চৰকাৰে৷ ৩৯১ টা প্ৰতিশ্ৰুতিৰ কেৱল ৪৫ টা প্ৰতিশ্ৰুতি আংশিকভাবে কার্যকৰী কৰিছে বা কৰিবলৈ পদক্ষেপ গ্ৰহণ কৰিছে বিজেপি চৰকাৰে। দ্য ক্ৰছকাৰেন্টে চৰকাৰী নথি, প্ৰকাশিত চৰকাৰী বিজ্ঞাপন, অসম চৰকাৰৰ বাজেট,আৰটিআই তথ্য আৰু বিভিন্ন সংবাদ মাধ্যমত প্ৰকাশিত খবৰৰ ভিত্তিত ‘ৰিপ’র্ট কার্ড- হিমন্ত বিশ্ব শর্মা চৰকাৰৰ এবছৰ’ এই প্ৰতিবেদন যুগুত কৰিছে।\nদ্য ক্ৰছকাৰেন্টে কৰা এই অধ্যয়নত বিজেপিয়ে দিয়া ৩৯১ টা প্ৰতিশ্ৰুতিৰ ৫৪ টা প্ৰতিশ্ৰুতি পূৰণ সন্দর্ভত কোনো তথ্য লাভ কৰা নাই। উদাহৰণস্বৰূপে, কলকাতা,বেংগালুৰকে ধৰি বিভিন্ন ঠাইত নামঘৰ প্ৰতিষ্ঠা কৰা হ’ব বুলি ইস্তাহাৰত প্ৰতিশ্ৰুতি দিয়া হৈছিল। বিজেপিয়ে দিয়া ৩৯১ টা প্ৰতিশ্ৰুতিৰ ২ টা প্ৰতিশ্ৰুতি ধূসৰ। উদাহৰণস্বৰূপে ‘ডায়েল ১০৮’ ৰ এক সামগ্ৰিক জৰুৰীকালীন সেৱাৰ প্ৰতিশ্ৰুতি আগবঢ়াইছিল। কিন্তু ‘ডায়েল ১০৮’ শীর্ষক এক জৰুৰীকালীন সেৱা পূর্বৰে পৰা চলি আছে। বিজেপিয়ে দিয়া ৩৯১ টা প্ৰতিশ্ৰুতিৰ ১২ টা প্ৰতিশ্ৰুতি ৰিপ’র্ট কার্ডত মূল্যায়ন কৰা হোৱা নাই। কিয়নো এই দহটা প্ৰতিশ্ৰুতি ৰূপায়নৰ সময়সীমা বিজেপিয়ে ৩ ৰ পৰা ১৫ বছৰ উল্লেখ কৰিছে। গতিকে এই ১২ টা প্ৰতিশ্ৰুতিক এই মূল্যায়নত ৰখা হোৱা নাই।\nএই প্ৰতিবেদনত ২০২১ ৰ নির্বাচনত বিজেপিয়ে দিয়া দহটা জনপ্ৰিয় প্ৰতিশ্ৰুতিৰ ৰূপায়ণ সন্দর্ভত এক মূল্যায়ন দাঙি ধৰা হলঃ-\n১) বিজেপিৰ প্ৰতিশ্ৰুতি আছিল, ২০২২ চনৰ ভিতৰত দুই লাখ নিবনুৱাক চৰকাৰী চাকৰি প্ৰদান কৰিব। ইয়াৰে এক লাখ নিবনুৱাক ২০২২ চনৰ ৩১ মার্চৰ ভিতৰত নিযুক্তি প্ৰদান কৰিব। বিজেপিৰ লগতে এইটোও প্ৰতিশ্ৰুতি আছিল যে ৮ লাখ নিবনুৱাক ব্যক্তিখণ্ডত সংস্থাপন প্ৰদান কৰিব।\nৰূপায়ণ- ৩১ মার্চ, ২০২২ৰ ভিতৰত ১১৫৭ জন নিবনুৱাক চৰকাৰী চাকৰিত নিযুক্তি। ব্যক্তিগত খণ্ডত এজনো নিবনুৱাক অসম চৰকাৰৰ উদ্যোগত নিযুক্তি দিয়াৰ কোনো খবৰ প্ৰকাশ হোৱা নাই।\n২) বিজেপিৰ প্ৰতিশ্ৰুতি আছিল, আহোম, কোঁচ ৰাজবংশী, চুতীয়া, চাহ জনজাতি,মৰাণ,মটকক জনজাতিকৰণৰ প্ৰতিশ্ৰুতি।\nৰূপায়ণ- এতিয়ালৈকে কোনো পদক্ষেপ গ্ৰহণ কৰা হোৱা নাই।\n৩) বিজেপিৰ প্ৰতিশ্ৰুতি আছিল, চাহ শ্ৰমিকৰ দৈনিক মজুৰি ৩৫১ টকালৈ বৃদ্ধি কৰা হ’ব।\nৰূপায়ণ- আজিৰ তাৰিখত চাহ শ্ৰমিকৰ মজুৰি এটকাও বৃদ্ধি কৰা নাই।\n৪) বিজেপিৰ প্ৰতিশ্ৰুতি আছিল, অৰুণোদয় আঁচনিৰ হিতাধিকাৰীৰ সংখ্যা ৩০ লাখলৈ বৃদ্ধি কৰা হ’ব। আঁচনিৰ সাহার্যৰ ধন ৩০০০ টকা কৰা হ’ব।\nৰূপায়ণ- অৰুণোদয় আঁচনিৰ হিতাধিকাৰীৰ সংখ্যা বর্তমান ২১ লাখ। সাহার্যৰ ধন ১ হাজাৰ টকা৷ ২০২২-২৩ বর্ষৰ বাজেটত হিতাধিকাৰীৰ সংখ্যা অতিৰিক্ত ৬ লাখ বৃদ্ধি কৰা হ’ব বুলি ঘোষণা কৰা হৈছে। সাহার্যৰ পৰিমাণ ১২৫০ টকালৈ বৃদ্ধি কৰা হ’ব বুলি ঘোষণা কৰা হৈছে।\n৫) বিজেপিৰ প্ৰতিশ্ৰুতি আছিল, মাইক্ৰ’ফাইনেন্সৰ ঋণ ৰেহাই দিব আৰু ঋণৰ কিস্তি বিচাৰি হাৰাশাস্তি কৰিব নোৱাৰাকৈ আইন প্ৰণয়ণ কৰিব।\nৰূপায়ণ- আইন ৰূপায়ণ কৰা হ’ল। কিন্তু মাইক্ৰ’ফাইনেন্স কোম্পানীৰ পক্ষত আইন ৰূপায়ণ হ’ল। ঋণগ্ৰস্ত দুখীয়া মহিলাক ঋণৰ কিস্তি বিচাৰি এজেন্টৰ হাৰাশাস্তি এতিয়াও অব্যাহত আছে। প্ৰতিশ্ৰুতি অনুসৰি সকলো ঋণগ্ৰস্থ মহিলাই এতিয়াও সকাহ লাভ কৰা নাই ৷\nবি.দ্ৰ- একেধৰণৰ আইন অন্ধ্ৰপ্ৰদেশেও প্ৰণয়ণ কৰিছিল। কিন্তু তাত অসমৰ দৰে মাইক্ৰ’ফাইনেন্স কোম্পানীক ঋণৰ ধন আদায় কৰা হোৱা নাছিল। বলপূর্বকভাবে ঋণ আদায় কৰাটো আইনীভাবে বাধা দিয়াত ,স্বতঃস্ফুৰ্তভাবে ৰাজ্যখনৰ সকলো ঋণ আদায়গ্ৰস্ত মহিলা উপকৃত হৈছিল।\n৬) ২০২১ ৰ নির্বাচনৰ বোধহয় আটাইতকৈ জনপ্ৰিয় প্ৰতিশ্ৰুতি আছিল- ‘মামাই ভাগিনক দিয়া প্ৰতিশ্ৰুতি’। মামাই প্ৰতিশ্ৰুতি দিছিল, কলেজীয়া সকলো ছাত্ৰীক প্ৰদান কৰা হব স্কুটী। মামাই প্ৰতিশ্ৰুতি দিছিল, সকলো কলেজীয়া ছাত্ৰক প্ৰদান কৰা হ’ব বুলেট বাইক।\nৰূপায়ণ- ২০২২-২৩ বর্ষৰ বাজেট অনুসৰি উচ্চতৰ মাধ্যমিকত প্ৰথম বিভাগত উর্ত্তীণ ছাত্ৰ-ছাত্ৰীক প্ৰদান কৰা হ’ব স্কুটী।\n৭) বিজেপিৰ প্ৰতিশ্ৰুতি আছিল, সকলো প্ৰকৃত ভাৰতীয়কে মাটিৰ পট্টা প্ৰদান কৰা হ’ব৷\nৰূপায়ণ- নামমাত্ৰ কিছুসংখ্যকক মাটিৰ পট্টা প্ৰদান কৰা হৈছে। অসমৰ ভূমিহীন ২৩ লাখৰ প্ৰায় সকলোৱেই এতিয়ালৈকে পোৱা নাই মাটিৰ পট্টা।\n৮) বিজেপিৰ প্ৰতিশ্ৰুতি আছিল, কেন্দ্ৰীয় চৰকাৰৰ প্ৰধানমন্ত্ৰী কিষাণ সন্মান নিধিৰ ৬০০০ টকাৰ লগতে অতিৰিক্তভাবে ২০০০ টকা প্ৰদান কৰিব।\nৰূপায়ণ- পূৰণ কৰা নহ’ল৷\n৯) ‘বানমুক্ত অসম’, ’সকলো শিশুৰ উন্নয়ন (অষ্টম শ্ৰেণীৰ পৰা সকলোকে বাইচাইকেল)’, স্বাস্থ্য আৰু শিক্ষাখণ্ডৰ সকলো খালী পদত নিযুক্তি, অত্যাৱশ্যকীয় সামগ্ৰীৰ উৎপাদনত আত্মনির্ভৰশীলতাকে ধৰি ২০২১ চনৰ নির্বাচনী ইস্তাহাৰত অগ্ৰাধিকাৰ ভিত্তিত প্ৰতিশ্ৰুতি দিয়া হৈছিল।\n১০) ২০২১ চনৰ নির্বাচনৰ ইস্তাহাৰত বিজেপিয়ে উত্থাপন কৰা আটাইতকৈ গুৰুত্বপূর্ণ বিষয়টো আছিল সভ্যতাৰ যুঁজ। বিজেপিয়ে প্ৰতিশ্ৰুতি দিছিল এখন শুদ্ধ এনআৰচি,সত্ৰৰ মাটি বেদখলমুক্ত কৰা, লাভ জেহাদ আৰু লেণ্ড জেহাদৰ বিৰুদ্ধে আইন প্ৰৱর্তন কৰা, বিদেশী অনুপ্ৰৱেশ কৰিব নোৱাৰাকৈ সীমান্ত সুৰক্ষিত কৰা, সমষ্টি পুনৰ নির্ধাৰণৰ জৰিয়তে মূলঃ অসমীয়া ৰাজনৈতিক ভৱিষ্যত ৰক্ষা কৰা।\nৰূপায়ণ- এতিয়ালৈ কোনো পদক্ষেপ গ্ৰহণ কৰা হোৱা নাই।\n(দ্য ক্ৰছকাৰেন্টে বিজেপিৰ ২০২১ চনৰ নির্বাচনী ইস্তাহাৰৰ ওপৰত আৰু অসমবাসীৰ মাজত চর্চিত বিজেপিৰ ১০ টা জনপ্ৰিয় প্ৰতিশ্ৰুতিৰ ওপৰত উপলব্ধ সকলো তথ্যৰ আধাৰত ‘ৰিপ’র্ট কার্ড- হিমন্ত বিশ্ব শর্মা চৰকাৰৰ এবছৰ’ এই প্ৰতিবেদন যুগুত কৰিছে। এই সন্দর্ভত নতুন তথ্য, খবৰ পালে দ্য ক্ৰছকাৰেন্টে এই প্ৰতিবেদনত সংযোজিত কৰিব। ইন্টাৰনেটত ২০২১ চনৰ ১০ মে’ৰ পৰা অসম চৰকাৰ সন্দর্ভত প্ৰকাশিত খবৰৰ বাবে দ্য ক্ৰছকাৰেন্ট দায়বদ্ধ নহয়।)


অৰুণিমা সিনহা Class 10 দশম শ্ৰেণী Question Answer - Sebahslc.In\nJanuary 25, 2022 by sebahslc.in\nপাঠ অৰুণিমা সিনহা\n(ক) অৰুণিমা সিনহাৰ কোনবিধ খেলত বিশেষ দক্ষতা আছিল ?\nউঃ অৰুণিমা সিনহাৰ ভলীবল খেলত বিশেষ দক্ষতা আছিল।\n(খ) অৰুণিমা সিনহা ঘৰ ক’ত?\nউঃ অৰুণিমা সিনহাৰ ঘৰ উত্তৰ প্ৰদেশত।\n(গ) হস্পিতালত থাকোঁতে অৰুণিমাৰ মনত কি সপােনে তীব্ৰ ৰূপ লৈছিল?\nউঃ হাস্পতালৰ বিছনাত পৰি থকাৰ সময়ত অৰুণিমাৰ মনত হিমালয়ৰ শৃংগত আৰােহণ কৰাৰ সপােনে তীব্র ৰূপ লৈছিল।\n(ঘ) চিকিৎসালয়ৰ পৰা ওলাই গৈ অৰুণিমাই কাক আৰু কিয় লগ ধৰিছিল ?\nউঃ চিকিৎসালয়ৰ পৰা ওলাই গৈ অৰুণিমাই এভাৰেষ্ট বিজয়ী বাচেন্দ্রি পালক লগ ধৰিছিল আৰু নিজৰ এভাৰেষ্ট বিজয় সপােন কেনেদৰে বাস্তৱায়িত কৰিব পাৰিব তেওঁৰ পৰা তাৰ পৰামৰ্শ বিচাৰিছিল।\n(ঙ) মাউন্ট এভাৰেষ্টত অৰুণিমাই কেতিয়া আৰহণ কৰিছিল? তেওঁ তাত কিমান সময় ধৰি আছিল ?\nউঃ ২০১৩ চনৰ ২১ মে’ তাৰিখত অৰুণিমাই মাউন্ট এভাৰেষ্টত আৰহণ কৰিছিল। তেওঁ তাত প্রায় ডেৰ ঘণ্টা সময় আছিল।\n২। অৰুণিমা সিন্হাই ৰে’লযাত্ৰাৰ সময়ত কি দুর্ঘটনাৰ মুখামুখি হ’বলগীয়া হৈছিল? এই দুর্ঘটনাত অৰুণিমাই কি হেৰুৱাবলগীয়া হৈছিল ?\nউঃ অৰুণিমা সিন্হাই লক্ষ্ণৌৰ পৰা দিল্লী অভিমুখে কৰা ৰে’লযাত্রাৰ কালছােৱাত ডকাইতৰ কবলত পৰিছিল। সকলাে সহযাত্ৰীক লুট-পাত চলােৱাৰ সময়ত অৰুণিমাৰ ডিঙিৰ চেইনডালাে নিব বিচাৰিছিল আৰু অৰুণিমাই দিবলৈ অসন্মত হৈছিল। খঙত ডকাইতৰ মাজৰে দুজনে অৰুণিমাক চলন্ত ৰেলগাড়ীৰ দুৱাৰেৰে বাহিৰৰ আন্ধাৰলৈ দলিয়াইছিল আৰু অইন এখন ৰেলগাড়ীৰ চকাত খুন্দা খাই বস্তা এটাৰ দৰে তাই তললৈ পৰি গৈছিল। সেই দুর্ঘটনাত অৰুণিমাই এখন ভৰি চিৰদিনৰ বাবে হেৰুৱাবলগীয়া হৈছিল আৰু আনখন ভৰিত লােৰ ৰড সুমুৱাই তাৰ সহায়ত চলফিৰা কৰিব পৰা হৈছিল।\n৩। অৰুণিমাৰ সপোন পূৰণকৰাৰ ক্ষেত্ৰত বাচেন্দ্রি পালে কেনেদৰে সহায় কৰিছিল?\nউঃ এভাৰেষ্ট বিজয় আছিল অৰুণিমাৰ সপােন। এবাৰ ৰে’লযাত্ৰাত ডকাইতৰ কবলত পৰি অৰুণিমাই চিৰদিনলৈ এখন ভৰি হেৰুৱাইছিল আৰু আনখন ভৰিতাে লােৰ ৰদ সুমুৱাইহে চলা-ফিৰা কৰিব পাৰিছিল। এনে অৱস্থাত এভাৰেষ্ট বিজয় আছিল এক দুঃস্বপ্ন যেন। কিন্তু মনৰ দৃঢ়তাৰে অৰুণিমাই সপােন পূৰাবলৈ পৰামৰ্শ বিচাৰি লগ ধৰিছিল এভাৰেষ্ট বিজয়ী বাচেন্দ্রি পালক। পৃথিৱীৰ শীর্ষতম স্থানত থিয় হােৱাৰ হেঁপাহ তিৰবিৰাই থকা অৰুণিমাৰ চকুহালে বাচেন্দ্রি পালক আকর্ষণ কৰিলে। অৰুণিমাৰ আত্মপ্রত্যয়ৰ ভাবে বাচেন্দ্রি পালকে বিশ্বাস জগালে যে সঠিক প্রশিক্ষণ, পৰামৰ্শ আৰু সাহস পালে অৰুণিমাই এদিন লক্ষ্যত উপনীত হ’ব। সেয়ে সহমর্মিতাৰে তেওঁ তাইৰ কথা শুনিলে আৰু নিজৰ তত্ত্বাৱধানত টাটা ষ্টীল এডভেঞ্চাৰ ফাউণ্ডেচনে চলােৱা অনুশীলনত অৰুণিমাৰ প্ৰশিক্ষণৰ ব্যৱস্থা কৰিলে। এনেদৰে সপােন পূৰাবলৈ অৰুণিমাক বাচেন্দ্রি পালে সহায় কৰিছিল।\n৪। এভাৰেষ্ট বিজয়ৰ সপোেন দিঠকত পৰিণত কৰিবলৈ অৰুণিমাই কেনেদৰে অনুশীলন কৰিছিল?\nউঃ দুবৃত্তৰ কবলত পৰি অৰুণিমাৰ এখনাে ভৰি পৰ্বতৰােহণৰ বাবে উপযুক্ত হৈ থকা নাছিল। অথচ সপােনক দিঠকত পৰিণত কৰিবলৈ অৰুণিমা আছিল বদ্ধপৰিকৰ। যিকোনাে প্রকাৰে এটা দুর্ঘটনাক নিজৰ জীৱনৰ সিদ্ধান্তকাৰী উপাদান নকৰিবলৈ অৰুণিমা মানসিকভাৱে দৃঢ় আছিল। সেই দৃঢ়তাকে অৱলম্বন কৰি বাচেন্দ্রি পালৰ তত্ত্বাৱধানত অৰুণিমাই এভাৰেষ্ট বিজয়ৰ অনুশীলন চলালে। দিনৰাতি একাকাৰ কৰি প্ৰায় এবছৰে তেওঁ অনুশীলন অব্যাহত ৰাখিছিল।বহু সময়ত অইনে দুই মিনিটত শিকিব পৰা খােজ এটা শিকিবলৈ অৰুণিমাৰ তিনি ঘণ্টাও লাগিছিল। তথাপি অনুশীলনৰ কালছােৱাত অলপাে কমা নাছিল অৰুণিমাৰ উৎসাহ-একাগ্রতা।\n৫। অৰুণিমা সিনহাই কিয় লাডাখত থকা মাউন্ট চামছে কাংৰিৰ অভিযান সম্পূর্ণ কৰিব নােৱাৰিলে।\nউঃ লাডাখত থকা মাউন্ট চামছেৰ কাংৰিৰ উচ্চতম শিখৰলৈ উচ্চতা আছিল ২১,৭৯৮ ফুট। অত্যন্ত আত্মবিশ্বাস আৰু প্ৰচুৰ অধ্যৱসায়ৰ বলত অৰুণিমাই মাউন্ট চামছে কাংৰিৰ ২১,১০৮ ফুট উচ্চতালৈ আৰহণ কৰিবলৈ সক্ষম হৈছিল। পিছে সেই সময়ত বতৰ আছিল একেবাৰে বেয়া। কাৰাে বাবেই পর্বতাৰােহণ সম্ভৱ নাছিল। প্রতিকূল বতৰৰ বাবেই কেৱল অৰুণিমাই নহয়, সকলােৱে শিখৰলৈ ৬৯০ ফুট মাত্র বাকী থকা অৱস্থাতাে আধাতে অভিযান সামৰি উভতিব লগা হৈছিল।\n৬। অৰুণিমা সিনহাৰ এভাৰেষ্ট অভিযানৰ বৰ্ণনা দিয়া।\nউঃ এভাৰেষ্ট জয়ৰ সপােন অৰুণিমাৰ মনে-প্রাণে সােমাই আছিল। শাৰীৰিক প্রতিবন্ধকতাক নগণ্য জ্ঞান কৰি বাচেন্দ্রি পালৰ তত্ত্বাৱধানত অনুশীলন সম্পূর্ণ কৰি নির্দিষ্ট দিনত অৰুণিমাই এভাৰেষ্ট বগাবলৈ সাজু হ’ল। নিজৰ বিজয় অভিযানৰ বাতৰি যাতে সকলােকে দিব পাৰে, পর্বত বগােৱাৰ ভিডিঅ’যাতে বিশ্ববাসীক দেখুৱাব পাৰে, তাৰ বাবে তেওঁ লগত দুটাকৈ কেমেৰা লৈ গৈছিল। প্রয়ােজনীয় পানী আৰু অক্সিজেনাে লৈছিল। কিন্তু চাৰি নং কেম্প পাওঁতে অক্সিজেন প্রায় শেষ হ’বলগীয়া হােৱাত অৰুণিমাৰ লগত যােৱা শ্বেৰপাজনে তেওঁক নিশ্চিত মৃত্যুৰ পৰা বাচিবলৈ উভতি যােৱাৰ পৰামর্শ দিছিল। সেই সময়ত তেওঁৰ দুয়াে ভৰি তেজে তুমৰলি হৈ ভয়ংকৰ অৱস্থা হৈছিল। পিছে ৰোমালেৰে ভৰিৰ তেজ মচি মচি অৰুণিমা আগুৱাইহে গৈছিল। সেইছোৱা বাটত বহু অভিযাত্রীৰ শৱ দেখিও অৰুণিমা ভাঙি পৰা নাছিল,বৰং একেই উদ্যমেৰে তেওঁ আগবাঢ়িছিল। অৱশেষত প্রচণ্ড পৰিশ্ৰম, অধ্যাৱসায় আৰু মানসিক দৃঢ়তাৰ বলত অৰুণিমা উপস্থিত হৈছিল মাউন্ট এভাৰেষ্টৰ শৃংগত। আৰু মানসিক দৃঢ়তাৰ বলত অৰুণিমা উপস্থিত হৈছিল মাউন্ট এভাৰেষ্টৰ শৃংগত। ৮,৮৪৮ মিটাৰ উচ্চতালৈ এই পৰিক্ৰমা তেওঁ শেষ কৰিছিল বাৱন দিনত। ডেৰ ঘণ্টা কাল তেওঁ এভাৰেষ্টত আছিল নিজৰ উত্তৰণৰ বাট তেওঁ অদম্য ইচ্ছা আৰু সাহসেৰে গঢ়িছিল।\n৭। ‘একোগৰাকী ব্যক্তিয়ে নিজৰ প্ৰতিভাৰে জাতীয় জীৱনত জিলিকি উঠি আন সহস্ৰজনৰ বাবে আশা আৰু প্ৰেৰণাৰ বতৰা কঢ়িয়াই আনে।’- কথাষাৰৰ যুক্তিযুক্ততা অৰুণিমা সিন্হাৰ জীৱনৰ ধাৰত বুজাই লিখা।\nউঃ প্রায় প্রতিগৰাকী মানুহেই নিজস্ব সম্ভাৱনাৰে পৰিপূৰ্ণ। জীৱনৰ নানা ঘাত-প্রতিঘাতক অদম্য মনােবল, অশেষ পৰিশ্ৰম আৰু সাহসেৰে নেওচি তেওঁলােক আনৰ বাবেও আদর্শ হৈ ৰয়। এনে কর্মসিদ্ধিৰ বাবে তেওঁলােকক নিতান্তই প্রয়ােজন হয় একো একোখন সহায়ৰ হাত, অলপ সহমর্মিতা আৰু আশ্বাসৰ। নিজৰ একাগ্রতা আৰু অধ্যাৱসায়ৰ বলত সিদ্ধি লাভ কৰা অনেক উদাহৰণ ইতিহাসৰ পাতত আছে। একলব্যই গুৰুৰ প্ৰতিমূৰ্তিৰ সন্মুখত কেৱল একাণপতীয়া সাধনাৰেই ধনুর্বিদ্যাত অদ্বিতীয় হৈ উঠিছিল।একেদৰে গভীৰ অৰণ্যত নিশাটো ঘিটমিটীয়া আন্ধাৰৰ মাজত পৰম ধৈর্যৰে থাকি অর্জুনে শিকিছিল শব্দভেদী বাণৰ প্রয়ােগ। দুৰাৰােগ্য মটৰ নিউৰন ৰােগত আক্ৰান্ত হৈও মানসিক দৃঢ়তা আৰু প্ৰতিভাৰ কৰ্ষণেৰে শতিকাৰ অন্যতম শ্রেষ্ঠ বিজ্ঞানীৰূপে পৰিগণিত হৈছিল ষ্টিফেন হকিং। অৰুণিমা সিনহাও অদম্য মানসিক শক্তিৰ অধিকাৰী আছিল। দুর্ঘটনাত নিজৰ দুয়ােখন ভৰি প্রায় অকামিলা হােৱা সত্ত্বেও তেওঁ এভাৰেষ্টত আৰােহণ কৰিবলৈ সক্ষম হৈছিল। ইয়াৰ মূলতে আছিল প্রচণ্ড আত্মবিশ্বাস আৰু অদম্য উদ্যম। অৰুণিমা সিন্হাৰ দৰে বহু ব্যক্তি আছে যি নিজ প্রতিভাৰ কৰ্ষণেৰে নিজৰ লগতে অইনৰাে আগুৱাই যােৱাৰ বাট মুকলি কৰিছে। বাচেন্দ্রি পালৰ দৰে ব্যক্তিত্বৰ সংস্পর্শ অৰুণিমাৰ\nআশ্রয় আছিল। সমাজৰ যিসকল লােক নিজ নিজ ক্ষেত্ৰত প্রতিষ্ঠিত, তেওঁলােকে অইন দহজনক আগুৱাই নিব পাৰে। প্রশ্নোদ্ধৃত কথাফাকিৰে লেখকে তাকেই ক’ব বিচাৰিছে।\n৮। ক্রিকেট খেলুৱৈ যুৱৰাজ সিঙে অৰুণিমাক কেনেদৰে অনুপ্রাণিত কৰিছিল?\nউঃ ভাৰতীয় ক্রিকেট দলৰ তাৰকা খেলুৱৈ যুৱৰাজ সিং হাওঁফাওঁৰ কৰ্কট ৰােগত আক্রান্ত হােৱাৰ খবৰ অৰুণিমায়াে পাইছিল। বহুতে ভাবিছিল যুৱৰাজে খেলুৱৈ জীৱনলৈ আৰু প্রত্যাবর্তন কৰিব নােৱাৰিব। কিন্তু উপযুক্ত চিকিৎসা আৰু অদম্য মানসিক দৃঢ়তাৰ বলত দুৰাৰােগ্য ৰােগৰ পৰা যুৱৰাজ আৰােগ্য হৈছিল। পুনৰ ক্ৰিকেটৰ মাজলৈ তেওঁ উভতি আহিছিল। এই ঘটনাই অৰুণিমাক বাৰুকৈয়ে প্রভাৱিত কৰিছিল। অদম্য মানসিক বল আৰু এই ঘটনাই অৰুণিমাক বাৰুকৈয়ে প্রভাৱিত কৰিছিল। অদম্য মানসিক বল আৰু প্রচণ্ড ইচ্ছাশক্তি থাকিলে কোনাে শাৰীৰিক বাধাই সপােন দিঠক হােৱাৰ বাট ৰুধিব নােৱাৰে। তাৰ পাছত অৰুণিমা আৰু দৃঢ় হ’ল। নিজৰ সপােনৰ সাৰ্থকতাৰ বাবে কঠোৰ অনুশীলন কৰিলে। নিজৰ উত্তৰণৰ বাট নিজ প্রচেষ্টাৰেই গঢ়িলে আৰু সফলাে হ’ল।\nবাচেন্দ্রি পাল, টেনজিং নৰগে, ষ্টিফেন হকিং!\nউঃ বাচেন্দ্রি পাল : মাউন্ট এভাৰেষ্ট আৰােহণকাৰী প্ৰথমগৰাকী ভাৰতীয় মহিলা। ১৯৮৪ চনত তেওঁ এই কার্য সমাপন কৰিছিল। উত্তৰাখণ্ডৰ গৰৱাল জিলাৰ নাকুৰিত ১৯৫৪ চনৰ ২৪ মে’ত তেওঁ জন্মগ্রহণ কৰিছিল। শ্রী কিষান সিং পাল আৰু হংসা দেৱীৰ কন্যা বাচেন্দ্রিয়ে স্নাতকোত্তৰ আৰু বি এড ডিগ্রী লাভ কৰিছিল ডেৰাডুনৰ পৰা। ১২ বছৰ বয়সতে পর্বতাৰােহণৰ অভিজ্ঞতা অর্জন কৰা বাচেন্দ্রি পাল নেশ্যনেল এডভেঞ্চাৰ ফাউণ্ডেচনৰ প্রশিক্ষক আৰু টাটা ষ্টীল এডভেঞ্চাৰ ফাউণ্ডেচনৰ প্রতিষ্ঠাপক। দেশে বিভিন্ন সম্মানেৰে বিভূষিত কৰা বাচেন্দ্রি পালে নিজৰ পাৰদৰ্শিতাৰ বাবে বহু বঁটা-বাহন লাভ কৰিছে। ভাৰতবৰ্ষৰ ক্রীড়াক্ষেত্ৰৰ সৰ্ব্বোচ্চ সম্মান অর্জুন’ লাভ কৰাৰ লগতে তেওঁ দেশৰ চতুৰ্থ আৰু তৃতীয় সর্বোচ্চ অসামৰিক সন্মান ‘পদ্মশ্রী’ আৰু ‘পদ্মভূষণ’ও লাভ কৰে। ১৯৯৭ চনত গৰৱাল বিশ্ববিদ্যালয়ে তেওঁক সন্মানীয় ডক্টৰেট ডিগ্রী প্রদান কৰে। এভাৰেষ্ট—মাই জার্নি টু দ্য টপ’ শীর্ষক গ্ৰন্থখন তেওঁৰ আত্মজীৱনীখন প্রকাশ হয় ২০১৪ চনত।\nটেনজিং নৰগে: পৃথিৱীৰ সৰ্বোচ্চ শৃংগ মাউন্ট এভাৰেষ্ট আৰােহণকাৰী প্ৰথমগৰাকী ব্যক্তি। এডমাণ্ড হিলাৰীৰ লগত যুটীয়াভাৱে ১৯৫৩ চনত তেওঁ এই বিজয় সাব্যস্ত কৰিছিল। ১৯১৪ চনত নেপালৰ খুম্বু অঞ্চলত জন্ম লাভ কৰা নৰগেৰ প্রকৃত নাম নামগ্যাল বাংদি। ১৯ বছৰ বয়সতে তেওঁ শ্বেৰপাৰূপে পৰিগণিত হৈছিল যদিও এভাৰেষ্ট আৰােহণৰ সুযােগ তেওঁ ১৯৩৫ চনত প্ৰথমবাৰলৈ লাভ কৰিছিল।অৱশ্যে শৈশৱত তেওঁক এগৰাকী বৌদ্ধ ভিক্ষুৰ ৰূপতহে গঢ়ি তুলিব খােজা হৈছিল। দার্জিলিঙৰ হিমালয়ান মাউন্টেইনিয়াৰিং ইষ্টিটিউটৰ প্ৰথমগৰাকী সঞ্চালক আছিল নৰগে। ১৯৭৫ চনত তেওঁ ভূটানৰ ৰজাৰ অনুমতি সাপেক্ষে এগৰাকী ছিৰ্দাৰ (গাইড) ৰূপে কাম কৰে।নিজৰ দুঃসাহসিক অভিযানৰ বাবে জীৱনকালত নৰগেই বহুতাে সন্মান লাভ কৰে। গ্রেট ব্রিটেইনৰ সন্মানীয় জর্জ মেডেল’ তেওঁ লাভ কৰিছিল। অন্যান্য বঁটা-বাহন আৰু সন্মানৰ লগতে তেওঁ লাভ কৰিছিল ভাৰতবৰ্ষৰ তৃতীয় সর্বোচ্চ অসামৰিক সন্মান ‘পদ্মভূষণ’। ২০১৩ চনত তেওঁৰ সন্মানার্থে নেপাল চৰকাৰে এখন পৰ্বতৰ নাম ৰাখিছিল ‘টেনজিং পীক। ২০১৫ চনত প্লট’ গ্ৰহত আৱিষ্কৃত ৩.৪ কিল’মিটাৰ উচ্চতাৰ পর্বতমালাৰ নামকৰণাে হৈছিল টেনজিং মণ্টছ’ বুলি। ১৯৮৬ চনত ৭১ বছৰত তেওঁ দার্জিলিঙত মৃত্যুবৰণ কৰে।\nষ্টিফেন হকিংঃ শতিকাৰ শ্ৰেষ্ঠতম পদার্থবিদ তথা জ্যোতির্বিদ। সম্পূর্ণ নাম ষ্টিফেন উহলিয়াম হকিং।১৯৪২ চনত ড° ফ্রাঙ্ক হকিং আৰুইছােবেল হকিঙৰ পুত্ৰ ষ্টিফেনে জন্ম লাভ কৰে। লণ্ডনত স্কুলীয়া জীৱন আৰম্ভ কৰা হকিঙে প্রথম শ্ৰেণীৰ স্নাতক ডিগ্রী লাভ কৰে অক্সফোর্ড বিশ্ববিদ্যালয়ৰ পৰা আৰু কেম্ব্রিজ বিশ্ববিদ্যালয়ৰ ত্রিনীতি কলেজৰ পৰা লাভ কৰে স্নাতকোত্তৰ ডিগ্ৰী। কেম্ব্রিজ বিশ্ববিদ্যালয়ৰ গবিল এণ্ড কীইজ কলেজ পৰা তেওঁ ডক্টৰেট ডিগ্রীও পায় ‘প্রপার্টিজ অৱ এক্সপাণ্ডিং ইউনিভার্ডেছ’ শীর্ষক গৱেষণা গ্রন্থৰ বাবে। আপেক্ষিকতা, কোৱান্টাম বলবিদ্যাৰ আছিল তেওঁৰ প্ৰধান গৱেষণাৰ বিষয় আৰু কর্মক্ষেত্ৰৰাে বিষয়।,১৯৭৯ চনৰ পৰা ২০০৯-লৈকে তেওঁ কেম্ব্রিজ বিশ্ববিদ্যালয়ৰ লুকাছীয় অধ্যাপক আছিল। গবিল এণ্ড কীইজ কলেজৰ ফেল’হিচাপেও তেওঁ তিনি বছৰ কার্যনির্বাহ কৰিছিল। বিভিন্ন আন্তঃৰাষ্ট্ৰীয় পৰ্যায়ৰ জার্নালত তেওঁৰ লেখা প্রকাশৰ উপৰি গৱেষণাসমৃদ্ধ গ্রন্থ বহুকেইখন তেওঁ ৰচনা কৰি থৈ গৈছে। জীৱনকালত তেওঁ অজস্র বঁটা-বাহন, সন্মানেৰে বিভূষিত হৈছে। ছাত্ৰাৱস্থাতে দুৰাৰােগ্য মটৰ নিউৰন ৰােগত আক্ৰান্ত হৈও তেওঁ পৰিগণিত হ’ব পাৰিছিল বিশ্বৰ সমকালীন বিজ্ঞানীসকলৰ মাজত অন্যতম শ্রেষ্ঠৰূপে। তেওঁৰ তুলনা কৰা হয় ইতিহাস প্রসিদ্ধ বিজ্ঞানী গেলিলিও গেলিলি আৰু ছাৰ আইজাক নিউটনৰ লগত। এইগৰাকী মহান বিজ্ঞানীৰ মৃত্যু হয় ২০১৮ চনৰ ১৪ মার্চত।\nঅৰুণিমা সিনহা Class 10 Question Answer\n১। সন্ধি ভাঙা :\nসংশয়, পর্বতাৰােহণ, উৎসাহ, হিমালয়, প্রত্যাহ্বান,বিপদাপন্ন।\nউঃ সংশয় : সম্ + শয়।\nপর্বতাৰােহণ : পর্বত+আৰােহণ\nউৎসাহ : উৎ+সাহ\nহিমালয় : হিম+আলয়\nপ্রত্যাহ্বান : প্রতি + আহ্বান\nবিপদাপন্ন : বিপদ + আপন্ন\n২। তলৰ শব্দকেইটাৰ উপসৰ্গ ভাঙি দেখুওৱা :\nঅনুৰাগ, অনুভৱ, অভিনয়, প্রতিফল।\nউঃ অনুৰাগ : অনু +ৰাগ\nঅনুভৱ: অনু + ভৱ\nঅভিনয় : অভি + নয়\nপ্রতিফল : প্রতি + ফল\n(ক) অৰুণিমা সিনহাই যাত্রা কৰা ৰেলগাড়ীখন ক’ৰ পৰা ক’লৈ গৈ আছিল?\nউঃ অৰুণিমা সিন্হাই যাত্ৰা কৰা ৰেলগাড়ীখন লক্ষ্ণৌৰ পৰা দিল্লী অভিমুখে গৈ আছিল।\n(খ) অৰুণিমা সিন্হা ৰে’ল আলিৰ কাষত পৰি থকা অৱস্থাত তেওঁৰ কাষেৰে কিমানখন ৰেলগাড়ী পাৰ হৈ গৈছিল ?\nউঃ অৰুণিমা সিন্হা ৰেলআলিৰ কাষত পৰি থকা অৱস্থাত তেওঁৰ কাষেৰে উনচল্লিশখন ৰেলগাড়ী পাৰ হৈ গৈছিল।\n(গ) অৰুণিমা সিনহাই দুর্ঘটনাটোত কি হেৰুৱাইছিল?\nউঃ অৰুণিমা সিনহাই দুর্ঘটনাটোত এখন ভৰি হেৰুৱাইছিল।\n(ঘ)গুৰুতৰভাবে আহত অৰুণিমাক কোনখন চিকিৎসালয়ত ভৰ্তি কৰােৱা হৈছিল ?\nউঃ গুৰুতৰভাৱে আহত অৰুণিমাক নতুন দিল্লীৰ অল ইণ্ডিয়া ইন্সটিটিউট অৱ মেডিকেল চাইন্সত ভর্তি কৰােৱা হৈছিল।\n(৬) অৰুণিমা কিমান সময় ৰে’ল আলিৰ কাষত পৰি আছিল ?\nউঃ অৰুণিমা প্রায় সাত ঘণ্টা সময় ধৰি ৰে’লৰ আলিৰ কাষত পৰি আছিল।\n(চ) অৰুণিমাই ক’ৰ পৰা পৰ্বতাৰোহন প্রশিক্ষণ গ্রহণ কৰিছিল ?\nউঃ অৰুণিমাই টাটা ষ্টীল এডভেন্সাৰ ফাউণ্ডেচনৰ পৰা পর্বতাৰােহণৰ প্রশিক্ষণ গ্রহণ কৰিছিল।\n(ছ) মাউন্ট চামছেৰ কাংৰিৰ উচ্চতা কিমান?\nউঃ মাউন্ট চামছেৰ কাংৰিৰ উচ্চতা ২১,৭৯৮ ফুট।\n(জ) অৰুণিমাই কোনজন ক্রিকেট খেলুৱৈৰ পৰা আত্মবিশ্বাস তথা মনােবল লাভ কৰিছিল ?\nউঃ অৰুণিমাই ভাৰতীয় ক্রিকেট দলৰ যুৱৰাজ সিঙৰ পৰা আত্মবিশ্বাস তথা মনােবল লাভ কৰিছিল।\n(ঝ) কিমান চনত অৰুণিমাই ‘টেনজিং নৰগে সন্মান লাভ কৰিছিল ?\nউঃ ২০১৫ চনত অৰুণিমাই ‘টেনজিংনৰগে সন্মান’লাভ কৰিছিল।\n(ঞ) অৰুণিমাই ভাৰতৰ কোনজন ৰাষ্ট্ৰপতিৰ পৰা “এমেজিং ইণ্ডিয়ান এৱাৰ্ড” লাভ কৰিছিল ?\nউঃ অৰুণিমাই ভাৰতৰ তদানীন্তন ৰাষ্ট্রপতি প্রণব মুখার্জীৰ পৰা এমেজিং ইণ্ডিয়ান এৱার্ড’ লাভ কৰিছিল।\n(ট) কাঠমাণ্ডুৰ পৰা যাত্ৰা আৰম্ভ কৰাৰ কিমান দিন পাছত অৰুণিমা সিনহাই এভাৰেষ্ট শৃংগত পদার্পণ কৰিছিল?\nউঃ কাঠমাণ্ডুৰ পৰা যাত্ৰা আৰম্ভ কৰাৰ বাৱন দিন পাছত অৰুণিমা সিন্হাই এভাৰেষ্ট শৃংগত পদার্পণ কৰিছিল।\nদশম শ্ৰেণীৰ অসমীয়া অৰুণিমা সিনহা\n(ক) অৰুণিমাই ডকাইতৰ দলটোক কি দিবলৈ অমান্তি হৈছিল আৰু কিয়?\nউঃ অৰুণিমাই ডিঙিত পিন্ধি থকা চেইনডাল ডকাইতৰ দলটোক দিবলৈ অমান্তি হৈছিল। কাৰণ অৰুণিমাক সেই চেইনডাল মাকে মৰমতে দিছিল। তেওঁৰ বাবে চেইনডাল সামান্য অলংকাৰ নহয়, বৰং মাকৰ আশীর্বাদহে। মাকৰ হাতৰ পৰশ লাগি থকা চেইনডাল অৰুণিমাৰ বাবে আছিল অত্যন্ত মূল্যবান। সেয়ে ডকাইতৰ দলটোলৈ ভয় নকৰি তেওঁ চেইনডাল পিন্ধি আছিল।\n(খ) অৰুণিমাৰ পৰ্বাতাৰােহণৰ আকাংক্ষা দেখি বিভিন্নজনে তেওঁক কি পৰামর্শ দিছিল?\nউঃ অৰুণিমাৰ পর্বতাৰােহণৰ আকাংক্ষা দেখি বহুজনে তেওঁক সেই আকাংক্ষা ত্যাগ উঃ অৰুণিমাৰ পর্বতাৰােহণৰ আকাংক্ষা দেখি বহুজনে তেওঁক সেই আকাংক্ষা ত্যাগ কৰিবলৈ পৰামর্শ দিছিল। কাৰণ, দুবৃত্তৰ কবলত পৰি অৰুণিমাই এখন ভৰি হেৰুৱাইছিল আৰু আনখন থাকিও নথকাৰ দৰে। তেনেস্থলত পর্বতাৰােহণৰ কঠিন কৌশল আৰু পৰিশ্ৰমত অৰুণিমাই সফল হােৱাটো অসম্ভৱ। বৰং অত্যধিক পৰিশ্রমে ভৰি দুখনলৈ বিপদহে মাতি আনিব পাৰে। সেয়ে এনে সপােন ত্যাগ কৰি সাধাৰণভাৱে জীৱন অতিবাহিত কৰিবলৈ বহু লােকে অৰুণিমাক পৰামর্শ দিছিল।\n(গ) অৰুণিমাই ক’ৰ পৰা আৰু কাৰ তত্ত্বাবধানত পর্বতাৰােহণৰ অনুশীলন গ্রহণ কৰিছিল ?\nউঃ অৰুণিমাই উত্তৰ কাশীত থকা ইকো এভাৰেষ্ট এক্সপেডিচন গ্রুপত যােগ দি বাচেন্দ্রি পালৰ তত্ত্বাৱধানত টাটা ষ্টীল এডভেঞ্চাৰ ফাউণ্ডেচনে চলােৱা অনুশীলন কেম্পত প্রশিক্ষণ লৈছিল।\n(ঘ) “ইমানখিনিলৈ আহি আৰু উভতি যােৱাৰ প্রশ্ন নুঠে৷ যি হয় দেখা যাব।”\n-এই কথাষাৰ কোনে, কাক আৰু কিয় কৈছিল ?\nউঃ প্রশ্নোদ্ধৃত কথাষাৰ অৰুণিমাই এভাৰেষ্ট আৰােহণৰ সময়ত তেওঁৰ লগত যােৱা শ্বেৰপাৰজনক কৈছিল। এভাৰেষ্ট আৰােহণৰ বাবে যাওঁতে অৰুণিমাই লগত লৈ গৈছিল পানী আৰুঅক্সিজেন। কিন্তু চাৰি নং কেম্প পাওঁতে লগত নিয়া অক্সিজেন প্রায় শেষ হৈছিলগৈ। সেই সময়ত দুয়াে ভৰিৰ পৰা ভয়ংকৰভাৱে তেজো নিগৰিছিল। অৰুণিমাৰ আসন্ন মৃত্যুৰ সম্ভাৱনা দেখি লগত যােৱা শ্বেৰপাজনে তেওঁক উভতি যােৱাৰ কথা কৈছিল। কিন্তু অদম্য আত্মবিশ্বাসী অৰুণিমাই প্রশ্নোদ্ধৃত কথাষাৰিৰে শ্বেৰপাক নিজৰ ইচ্ছাৰ কথা জনাইছিল।\n(ঙ) অৰুণিমা সিন্হাই কি কি বঁটা তথা সন্মান লাভ কৰিছিল ?\nউঃ এভাৰেষ্ট আৰােহণ কৰিবলৈ সক্ষম হােৱা অৰুণিমা সিন্হাই তেওঁৰ উল্লেখনীয় সাফল্যৰ বাবে ২০১৫ চনত লাভ কৰে ভাৰতবৰ্ষৰ চতুর্থ সর্বোচ্চ অসামৰিক সন্মান ‘পদ্মশ্রী’। একে বর্ষতে দেশৰ ৰাষ্ট্রপতি প্রণৱ মুখার্জীৰ পৰা তেওঁ লাভ কৰে’ টেনজিং নৰগে সন্মান’। ২০১৪ চনত লাভ কৰে ‘এমেজিং ইণ্ডিয়ান এৱাৰ্ড’।


“কেলেণ্ডাৰ” (১৬ ফেব্ৰুৱাৰী ত ছবিগৃহলৈ….) – Dainandin Barta Live\n(১৬ ফেব্ৰুৱাৰী ত ছবিগৃহলৈ….)\n“কেলেণ্ডাৰ” এখন সামাজিক মনোৰম ধৰ্মী নতুন অসমীয়া কথাছবি অহা ১৬ ফেব্ৰুৱাৰী ত মুক্তি লাভ কৰিব। বৰ্তমান অসমীয়া ছবিজগতৰ বক্স অফিচত মুক্তিৰ পূৰ্বে চৰ্চাৰ কেন্দ্ৰবিন্দু হৈ পৰিছে কেলেণ্ডাৰ নামৰ ছবিখন। এই ক্ষেত্ৰত ছবিখনৰ মূল বিষয়বস্তু আৰু ছবিখনৰ পৰিয়ালবৰ্গ ই চলোৱা ব্যতিক্ৰমী প্রচাৰে চৰ্চাৰ মূল বুলিব পাৰি। কেলেণ্ডাৰ নামৰ শব্দটোৰ সৈতে আমাৰ প্ৰতিজন লোকৰ এক ওতঃপ্ৰোত সম্পৰ্ক জড়িত হৈ আছে । ঠিক একেদৰে সদ্য মুক্তি পাবলগা ‘কেলেণ্ডাৰ’ ছবিখনো আমাৰ দৈনন্দিন সমাজ জীৱনৰ এখন পৰিয়ালকেন্দ্ৰিক ছবি।\nছবিখনৰ কাহিনীভাগত দেখুৱা হৈছে এখন কেলেণ্ডাৰে সলনি কৰি দিছে এখন সৰু নগৰত বাস কৰা অৱসৰপ্ৰাপ্ত শিক্ষক হিতেশ কাকতি আৰু তেওঁৰ পত্নী মনোৰমা কাকতিৰ জীৱনৰ সময়বোৰ । তেওঁলোকৰ পুত্ৰ অৰুণাভে নতুনকৈ বিয়া কৰাইছে, অৰুণাভৰ পত্নী এগৰাকী অনা অসমীয়া। তেওঁলোক দুয়ো বৰ্তমান দিল্লীত থাকে । নিদিষ্ট সময়তহে পুত্ৰৰ সৈতে মাক দেউতাকে মুখামুখি হয়।\nকেলেণ্ডাৰ এখনক কেন্দবিন্দু্ কৰি বহু ঘটনা পৰিঘটনাৰ মাজেদি ছবিখনৰ কাহিনী সমূহ অগবঢ়াই নিয়া হৈছে । ছবিখন হিমজ্যোতি তালুকদাৰৰ কাহিনী আৰু পৰিচালনা তথা ‘এনাজৰী টকিজ’ৰ বেনাৰত হিমজ্যোতি তালুকদাৰ আৰু দীক্ষিত দাসৰ প্ৰয়োজনাৰে ছবিখন নিৰ্মিত হৈছে। ছবিখনৰ সহ: পৰিচালনা ঝুলন কৃষ্ণ মহন্তৰ । ছবিখনৰ চিত্ৰনাট্য হিমজ্যোতি তালুকদাৰ, ঝুলন কৃষ্ণ মহন্ত আৰু শান্তনু ৰৌমুৰীয়াৰ । অহা ১৬ ফেব্ৰুৱাৰীত মুক্তি পাব লগা ছবিখনৰ মূল কেন্দ্ৰীয় চৰিত্ৰত অভিনয় কৰিছে বিশিষ্ট অভিনেতা অৰুণ নাথ, মলয়া গোস্বামী, গুঞ্জন ভাৰদ্বাজ, ৰিমঝিম ডেকা আৰু বহুকেইগৰাকী শিল্পীয়ে। ‘কেলেণ্ডাৰ’ ৰ সংগীত পৰিচালনা বহুকেইটা ৰাষ্ট্ৰীয় বঁটাপ্ৰাপক সংগীত পৰিচালিকা তৰালী শৰ্মাই । ছবিখনৰ চিত্ৰগ্ৰহণ কৰিছে দীক্ষিত দাসে । ছবিখন অসমৰ বিভিন্ন ঠাইৰ লগতে অন্যান্য অঞ্চলত চিত্ৰগ্ৰহণ কৰা হৈছে যদিও মূলতঃ দেৰগাঁও ত বিশেষ ভাবে চিত্ৰগ্ৰহণ কৰা হৈছে । ছবিখনৰ শব্দ ৰূপাংকণ দেৱজিৎ গায়নৰ, বৰ্ণ ৰূপাংকণ সুজিত বৰাৰ , গতিময় ৰেখাচিত্র কৰিছে দ্বীপজ্যোতি সন্দিকৈ আৰু অজয় চেতিয়াৰ। কাৰ্য্যবাহী প্ৰযোজক জে পি নাথ আৰু পাৰ্থপ্ৰতিম মহন্তৰ, সহঃ প্ৰযোজক সুভাষ বৰা, ত্ৰিনয়ন বৰা,অৰুণাভ গগৈ,অভিজ্ঞান বৰা, জ্যোতিময়শ্ৰী, ধানজিৎ কলিতা,ডম্বৰুধৰদাস আৰু অনিন্দ্য বৰুৱা। বৰ্তমান ছবিখনৰ মুক্তিৰ পূৰ্বে এটি বিশেষ গীত , শান্তনু ৰৌমুৰীয়াৰ কথা আৰু সিদ্ধাৰ্থ হাজৰিকাৰ কণ্ঠদানত ‘জীৱনে ওমলে জামলে’ শীৰ্ষক গীতটি এতিয়া সকলোৰে মুখত… অধিক জনপ্রিয় হৈ পৰিছে । আমাৰ সৈতে হোৱা বার্তালাপ ত ছবি পৰিচালক হিমজ্যোতি তালুকদাৰে জানিবলৈ দিয়া অনুসৰি নৱবৰ্ষৰ আৰম্ভণিতে তেওঁলোকে ছবিখন প্ৰচাৰ কৰাৰ লক্ষ্য ৰাখি সমগ্র অসমতে এখন কেলেণ্ডাৰ উপহাৰ দিছিল । তেওঁ ছবিখনৰ মুক্তিৰ দিন ৯ ফেব্ৰুৱাৰী, শুক্ৰবাৰে কৰা হৈছিল যদিও, এতিয়া চুড়ান্ত ভাবে পূৰ্ণ দৈৰ্ঘৰ ছবিখন অহা ১৬ ফেব্ৰুৱাৰী তাৰিখে সকলো ছবিগৃহতে মুক্তি পাব । তেওঁ লগতে জনায় কেলেণ্ডাৰ ছবিখনৰ দ্বাৰা সকলোৱে নিজ জীৱনৰ সকলো ঘটনা পৰিঘটনক বিচাৰি পাব বুলি বিশ্বাস। তেওঁৰ লগতে ছবিখনৰ সকলো কলা কুশলীৰ আশা ছবিখন দৰ্শকে আঁকোৱালি লৈ ছবিখন উপভোগ কৰক।\nMarch 13, 2018 DainandinBarta Live 0\nআমতল ভেৰগাৱঁত বিহু ঢোল বাদন আৰু নাচনী প্ৰশিক্ষণৰ সামৰণি #প্ৰশিক্ষাৰ্থী সকলৰ দ্বাৰা ‘স্বাগতম বহাগ’ অনুষ্ঠান\nSpread the loveSharing is caring!0sharesFacebook0TwitterGoogle+Pinterest0আমতল ভেৰগাৱঁত বিহু ঢোল বাদন আৰু নাচনী প্ৰশিক্ষণৰ সামৰণি #প্ৰশিক্ষাৰ্থী সকলৰ দ্বাৰা...\nMarch 12, 2018 DainandinBarta Live 0\nবাৰেচহৰীয়া ভাওনা বাতিল\nSpread the loveSharing is caring!1sharesFacebook1TwitterGoogle+Pinterest0বাৰেচহৰীয়া ভাওনা বাতিল জামুগুৰিহাটৰ ২১ টা নামঘৰত হ’ব ২১ খন ভাওনা পৰম্পৰা...\nBreaking News@দৈনন্দিন বাৰ্তা LIVE সাংস্কৃতিক বাৰ্তা\nOne Thought to ““কেলেণ্ডাৰ” (১৬ ফেব্ৰুৱাৰী ত ছবিগৃহলৈ….)”\n“খুউব এটা জাক জমকীয়া নহলেও বহু লোকৰ আন্তৰিক প্ৰচেষ্টাৰে কেলেণ্ডাৰৰ প্ৰচাৰ বিভিন্ন ধৰণেৰে চলি আছে। চিনাকি অচিনাকি বহু লোকৰ সৈতে সঘনে কথা হয়। সঘনে এটা প্ৰশ্নৰ সন্মুখীন হওঁ। প্ৰথম চিনেমাখনেই দুগৰাকী জ্যেষ্ঠ নাগৰিকৰ বিষয়বস্তু লৈ কিয়? এইটো বয়সত, চিনেমাৰ এনেকুৱা এটা পৰিবেশত, চিনেমাৰ কেৰিয়াৰটোত ডাঙৰ ৰিস্ক এটা লোৱা নাইনে? এই প্ৰশ্নটোৰ সন্মুখীন হ’লে মিচিকিয়া হাঁহি এটা ওলাই যায়। হয়তো প্ৰশ্নটো বৰ্তমানৰ পৰিবেশত আন্তৰিকতাৰেই সোধা হয়। কিন্তু মোৰ এটায়েই উত্তৰ – চিনেমা মানেই মোৰ বাবে ৰোমাঞ্চ, একচন অথবা ‘আইটেম চং’ নহয়, চিনেমা মানে বহু ‘কিবা-কিবি’। সেই ‘কিবা-কিবি’ বোৰে হয়তো ৰূপালী পৰ্দাত আপোনাৰ-মোৰ জীৱনৰ কথা ক’ব, সমাজত ঘটি থকা সংঘাটবোৰ প্ৰতিফলিত কৰিব বিভিন্ন বিষয়বস্তুৰ মাধ্যমেৰে। সামাজিক অথবা ৰাজনৈতিক বিভিন্ন জলন্ত সমস্যা এটা লৈও এখন চিনেমা নিৰ্মাণ কৰিব পাৰিলোহেঁতেন, কিন্তু হয়তো সেই বিষয়ক চিনেমাৰ ৰূপ দিয়াৰ ক্ষেত্ৰত এতিয়াই পৰিপক্ক হৈ উঠা নাই, কাৰণ তেনে বিষয়বস্তুৰ চিনেমাত লাগে গভীৰ অধ্যয়ন। এইক্ষেত্ৰত হয়তো অলপ সুবিধাবাদী হৈ পৰিলো, বাচি ল’লো এটা পৰিয়ালকেন্দ্ৰিক কাহিনী। কিন্তু আমাৰ ব্যক্তিগত জীৱনটোৱেই ইমান সংঘাটেৰে ভৰা, যিখিনি চিনেমাৰ ৰূপত ব্যক্ত কৰাটোও মোৰ বাবে এক অগ্নিপৰীক্ষাৰ দৰেই, যদি সেয়া হয় কিছুমান সত্য ঘটনাৰ আঁৰ লৈ নিৰ্মিত চিনেমা।\nমাজত মাথোঁ কেইটামান দিন। কেলেণ্ডাৰ টিমৰ ব্যস্ততা তুংগত। সকলোৱে দেহেকেহে লাগি আছে চিনেমাখনৰ কামত। ১৬ তাৰিখে দৰ্শকে আমাৰ মুল্যাংকন কৰিব। ছচিয়েল মেডিয়াৰ যোগেদি বহু মন্তব্য আহিব, আমাৰো বহু কথা শিকা হ’ব। অসমীয়া চিনেমাৰ জগতখনত প্ৰায় নতুন এটা কৰ্মদলৰ, বহু পৰীক্ষামূলক বিষয়বস্তুৰ অৱতাৰণাৰে নিৰ্মিত এখন চিনেমা ৰাইজে কেনেদৰে আদৰি লয় সেয়া হৈছে আমাৰ বাবে বহুপ্ৰতীক্ষিত বিষয়বস্তু।”\nঅপেক্ষা মাথোঁ ১৬ ফেব্ৰুৱাৰীলৈ!


কিমান আগবাঢ়িছে মোদী বিৰোধী শক্তি গঠনৰ কুচকাৱাজ ? - The Cross Current\nবিজেপি বিৰোধী এক ঐক্যবদ্ধ মঞ্চ গঠনৰ বাবে বিৰোধী শিবিৰত তৎপৰতা আৰম্ভ হৈছে ৷শিবিৰে শিবিৰে অব্যাহত আছে আলোচনা – পৰ্যালোচনা -পৰিকল্পনা। ২০২৪ ত বিৰোধী ঐক্যবদ্ধ শক্তিৰ এক উমৈহতীয়া মঞ্চ গঠনক লৈও চৰ্চা চলিছে ।কিন্তু কোন কোন চামিল হ’ব এই উমৈহতীয়া মঞ্চত ?নেতৃত্ব ল’ব নেকি মমতা বেণাৰ্জীয়ে ? বুধবাৰে মমতা বেণাৰ্জীয়ে দিয়া এটা ভাষণৰ পাছৰে পৰা এই লৈ ব্যাপক জল্পনা কল্পনা চলিছে ৷\nবিজেপিক পৰাভূত কৰি তৃতীয়বাৰৰ বাবে পশ্চিমবংগত শাসনাধিষ্ঠিত হোৱা বংগৰ মুখ্যমন্ত্ৰী মমতা বেনাৰ্জীয়ে পোষকতা কৰিছে বিজেপি বিৰোধী এক ঐক্যবদ্ধ শক্তিৰ। বিগত ২১ জুলাইত তেও সমাগত ২০২৪ ৰ লোকসভা নিৰ্বাচনত সকলো বিৰোধীকে একত্ৰিত হ’বলৈ আহ্বান জনায়। কলকাতাত তৃণমূল কংগ্ৰেছৰ বাৰ্ষিক শ্বহীদ স্মৰণ সমদলত ভাগ লৈ মমতাই এই ঐক্যবদ্ধ বিৰোধী শক্তিৰ প্ৰসংগ পুনৰবাৰ উত্থাপন কৰে।\nপশ্চিমবংগৰ ৰাজনীতিত বলিষ্ঠ ভূমিকা পালন কৰাৰ পাছতে মমতা বেনাৰ্জীক ৰাষ্ট্ৰীয় ৰাজনীতিৰ প্ৰতি এইদৰে আগ্ৰহী হৈ উঠা দেখা গৈছে । তেওঁ একেসময়তে ত্ৰিপুৰা আৰু উত্তৰ প্ৰদেশত দলীয় শক্তি সবল কৰাৰো চেষ্টা অব্যাহত ৰাখিছে। ইফালে , কোভিড সংক্ৰমণৰ ফলত সৃষ্টি হোৱা দেশৰ দুৰাৱস্থা , ইন্ধনৰ মূল্য বৃদ্ধি , কৃষকৰ দীৰ্ঘদিনীয়া প্ৰতিবাদৰ লগতে ইজৰাইলত নিৰ্মিত পেগাছাছ স্পাইৱেৰ ব্যৱহাৰৰ প্ৰসংগতো তেও তীব্ৰ সমালোচনা কৰে কেন্দ্ৰ বিজেপি চৰকাৰক। বুধবাৰে মমতা বেণাৰ্জীয়ে উচ্চতম ন্যায়ালয়ক এই সমগ্ৰ বিষয়ৰ তদন্ত কৰিবলৈ এখন কমিটি গঠন কৰাৰো আহ্বান জনায়।\nউল্লেখ্য যে, শেহতীয়াকৈ শ্বহীদ দিৱসত মমতাই দিয়া ভাষন সম্প্ৰচাৰ হৈছিল গুজৰাট, ত্ৰিপুৰা, দিল্লীকে ধৰি দেশৰ বিভিন্ন স্থানত। এই অনুষ্ঠানত মমতাৰ স্পষ্ট আহ্বান আছিল – বিৰোধীয়ে শীঘ্ৰেই দলীয় মতভেদ ত্যাগ কৰক আৰু ২০২৪ৰ নিৰ্বাচনৰ বাবে প্ৰস্তুতি আৰম্ভ কৰক।\nইয়াৰ সমান্তৰাল ভাৱে আগন্তুক ২০২৪ চনৰ লোকসভা নিৰ্বাচনত এন ডি এ আৰু প্ৰধানমন্ত্ৰী নৰেন্দ্ৰ মোডীৰ বিৰুদ্ধে একত্ৰিত হোৱাৰ প্ৰস্তাৱনা ৰচনা কৰিছে বিৰোধী শিবিৰে। এন চি পিৰ মুৰব্বী শৰদ পাৱাৰে এই সম্পৰ্কত বিগত ২২ জুনত নিজ বাসগৃহত অনুষ্ঠিত কৰিছিল এখন গুৰুত্বপূৰ্ণ বৈঠকৰ। য’ত উপস্থিত আছিল টি এম চিৰ নেতা যশৱন্ত সিং, মজিদ মেনন, সমাজবাদী পাৰ্টিৰ ঘনশ্যাম তিৱাৰী কে ধৰি বিৰোধীৰ বহু নেতা। ৰাষ্ট্ৰীয় জনতা দল আৰু আম আদমী পাৰ্টিৰ প্ৰতিনিধিও আমন্ত্ৰিত হৈছিল সেই সভালৈ। বৈঠকত হোৱা আলোচনাৰ মূল বিষয়বস্তু আছিল তেওঁলোকে তৃতীয় ফ্ৰন্ট গঠন কৰিব নে কংগ্ৰেছৰ সৈতে মিত্ৰতা কৰিব ?\nইফালে , টি এম চিয়ে জুন মাহত দেশৰ প্ৰসিদ্ধ ৰাজনৈতিক ৰণনীতিকাৰ প্ৰশান্ত কিশোৰৰ সৈতে এখন বৈঠক অনুষ্ঠিত কৰে ৷২০২৬ ৰ ৰাজ্যসভাৰ নিৰ্বাচন এই আলোচনাৰ মূল বিষয়বস্তু আছিল বুলি কোৱা হৈছে যদিও ২০২৪ ৰ লোকসভা নিৰ্বাচনেও বিশেষ স্থান পাইছিল বৈঠকত। কিয়নো বংগৰ ৪২ খন আসন বিজেপি আৰু টি এম চি দুয়োটা দলৰ বাবেই অতি গুৰুত্বপূৰ্ণ । ২০১৯ৰ নিৰ্বাচনত ইয়াৰে ২২ খন আসন টি এম চিয়ে লাভ কৰাৰ বিপৰীতে ১৮ খন আসন লাভ কৰিছিল বিজেপিয়ে।\nউল্লেখ্য যে, ২০১৯ ৰ সাধাৰণ নিৰ্বাচনৰ সময়তো তৃতীয় ফ্ৰন্ট গঠনৰ পোষকতা কৰিছিল মমতা বেনাৰ্জীয়ে। কিন্তু বিৰোধী দলসমূহৰ সদ্দিচ্ছাৰ অভাৱতে মোদী বিৰোধী শক্তিশালী মঞ্চ গঠন কৰাটো সম্ভৱ হোৱা নাছিল। সেইবাবে মমতা বেণাৰ্জীয়ে ২১ জুলাইৰ ভাষণত উল্লেখ কৰে যে, প্ৰথমে কাৰ্ষ প্ৰণালী আৰু পৰিকল্পনা নিৰ্ধাৰণ নকৰাকৈ অন্তিম পৰ্ষায়ত মিত্ৰতা অসম্ভৱ। যদি এতিয়াই সিদ্ধান্ত লোৱা নহয় পিছত পৰিস্থিতিৰ অধিক অৱনতি ঘটিব ।\nউল্লেখ্য যে , চলিত মাহৰ শেষৰ ফালে ৩ বা ৪ দিন দিল্লীত কটাব মমতা বেণাৰ্জীয়ে। বিৰোধী ঐক্য শক্তিশালী কৰাৰ বাবে তেওঁ ছোনীয়া গান্ধী , এন চি পিৰ মূৰব্বী শাৰদ পাৱাৰ, সমাজবাদী পাৰ্টীৰ মুৰব্বী অখিলেশ ষাদৱ আৰু আপৰ মূৰব্বী অৰবিন্দ কেজৰিৱালকে ধৰি বিৰোধী শিবিৰৰ বহু নেতাক সাক্ষাৎ কৰাৰ সম্ভাৱনা আছে।\nএই সাক্ষাতৰ পাছতে ঐক্যবদ্ধ বিৰোধী শক্তি গঠনৰ প্ৰচেষ্টাই কি ৰূপ লয় , সেয়া বহু পৰিমানে স্পষ্ট হৈ পৰিব ৷


চিপৰ ক্ষতি বোৰ কি? মোৰ কৰ্ণ চিপবোৰ মোৰ আলুচিপতকৈ অধিক ক্ষতিকাৰক নেকি?\nচিপৰ ক্ষতি কলেষ্টেৰল, ৰক্তচাপ, ওজন বৃদ্ধি আৰু আনকি ছালৰ পাৰ্শ্বক্ৰিয়াৰ সৈতে হ'ব পাৰে। টেঙা অভিধান আৰু মহিলা ক্লাবৰ দৰে সংবাদ মাধ্যমত সঘনাই আলোচনা কৰা চিপ আৰু এডিটিভবোৰ কিমান অস্বাস্থ্যকৰ? আমি আপোনাৰ বাবে সকলো প্ৰশ্নৰ উত্তৰ দিছো, যেনে মোৰ কৰ্ণ চিপ, মোৰ আলুৰ চিপবোৰ অধিক ক্ষতিকাৰক, কোন প্ৰকাৰৰ চিপবোৰ আটাইতকৈ ক্ষতিহীন।\nচিপৰ ক্ষতি বোৰ কি?\nচিপৰ ক্ষতিবোৰ প্ৰায়ে উপেক্ষা কৰা হয় কাৰণ চিপ এইটো এটা সস্তা, সুস্বাদু আৰু সহজে পোৱা জলপান। সময়-সময়তে এমুঠি সাধাৰণ স্বাস্থ্যত চিপ উপভোগ কৰা টো জীৱন যাপন কৰা লোকসকলৰ ক্ষেত্ৰত মেৰামতি কৰিব নোৱাৰি কোনো ক্ষতি নকৰাৰ সময়ত, প্ৰকৃত বিপদ টো হ'ল যেতিয়া আপুনি দৈনিক আধাৰত চিপ গ্ৰহণ কৰে উদীয়মান। শীৰ্ষকসমূহত চিপৰ ক্ষতি ইয়াত দিয়া হৈছে:\nচিপৰ ক্ষতিযাৰ ফলত অত্যাধিক ওজন বৃদ্ধি হয়\nচিপবোৰত প্ৰায়ে ওজন বৃদ্ধি আৰু মেদবহুলতাৰ আশংকা থাকে ই চৰ্বি আৰু কেলৰিৰে পৰিপূৰ্ণ যি বৃদ্ধি হ'ব পাৰে। আলুৰ চিপৰ 15 ৰ পৰা 20 টুকুৰা, প্ৰায়। ইয়াত ১০ গ্ৰাম চৰ্বি আৰু ১৫৪ কেলৰি থাকে। এই হাৰ হৈছে যিকোনো স্বাস্থ্যকৰ খাদ্যৰ হাৰ এইটো বহুদূৰ, বহুত দূৰত। এটা অধ্যয়নত দেখা গৈছে যে আলু তেলত ভজা (চিপ) ওজন বৃদ্ধিৰ সৈতে আটাইতকৈ শক্তিশালীভাৱে সম্পৰ্কিত খাদ্যবোৰৰ ভিতৰত আছে তেওঁ ইয়াক আঁতৰাই লৈছিল। অধিক ওজন বা মেদবহুল হোৱাৰ ফলত ডায়েবেটিচ, হৃদৰোগ আৰু কিছুমান হ'ব পাৰে কৰ্কট ৰোগৰ প্ৰকাৰৰ আশংকা বৃদ্ধি কৰে।\nপুষ্টিৰ অভাৱৰ ক্ষেত্ৰত চিপৰ পাৰ্শ্বক্ৰিয়া\nযদি আপুনি নিয়মীয়াকৈ আপোনাৰ খাদ্যাভ্যাসত চিপ যোগ কৰে, আপুনি যিমান প্ৰয়োজন সিমান পুষ্টি নাপাব। চিপবোৰ সাধাৰণতে ভিটামিন আৰু খনিজ ইয়াৰ ক্ষেত্ৰত যথেষ্ট দুৰ্বল। চিপৰ পৰিৱৰ্তে স্বাস্থ্যকৰ জলপান গ্ৰহণ কৰা, আহাৰৰ সময়ত পুষ্টিৰ যিকোনো অভাৱৰ ক্ষতিপূৰণ কৰাত সহায় কৰক গতিকে উচ্চ পুষ্টিৰ ঘনত্বথকা চিপৰ দৰে জলপান ইয়াৰ পৰিৱৰ্তে স্বাস্থ্যকৰ ফল আৰু একে ধৰণৰ জলপান বাছনি কৰাটো উপযোগী আছে।\nউচ্চ ৰক্তচাপ ৰোগীসকলৰ বাবে চিপৰ ক্ষতি\nচিপৰ ছডিয়াম ৰ পৰিমাণ আপোনাৰ কাৰ্ডিওভাস্কুলাৰ স্বাস্থ্যৰ বাবে হয় ই আপোনাৰ ৰক্তচাপক নেতিবাচকভাৱে প্ৰভাৱিত কৰিব পাৰে। উচ্চ ছডিয়াম গ্ৰহণ, ৰক্তচাপ বৃদ্ধি হৃদযন্ত্ৰৰ বিফলতা, ষ্ট্ৰোক, ভাস্কুলাৰ সমস্যা আৰু বৃক্কৰ ৰোগ সৃষ্টি কৰে কৰিব পাৰে। আলুৰ চিপত সাধাৰণতে উচ্চ পৰিমাণৰ নিমখ থাকে। সেয়েহে বহুত চিপ খোৱাৰ সময়ত মানুহে তেওঁলোকৰ দৈনিক সীমাতকৈ বহুত বেছি নিমখ গ্ৰহণ কৰে। এই পৰিস্থিতি বিশেষকৈ যিহেতু ই উচ্চ ৰক্তচাপ ৰখাৰোগীৰ বাবে এক ডাঙৰ বিপদাশংকা ৰখা হয় ই স্বাস্থ্যৱান ব্যক্তিসকলৰ ভৱিষ্যতে ৰক্তচাপৰ সমস্যা ৰখাৰ পথ প্ৰশংসিত কৰিব পাৰে।\nচিপছে কলেষ্টেৰল বৃদ্ধি কৰে নেকি?\nচৰ্বিৰ পৰিমাণ আৰু প্ৰকাৰৰ বাবে সঘনাই চিপৰ ব্যৱহাৰ বেছি হয় কলেষ্টেৰলৰ স্তৰ বৃদ্ধি হ'ব পাৰে। বেছিভাগ ভজা চিপ, বেছিভাগ বিপদজনক প্ৰকাৰৰ ট্ৰেন্স চৰ্বি হয়। ইয়াৰ উপৰিও, চিপ চলোৱা টো বাছনি কৰক চৰ্বি বেছিভাগ সংপৃক্ত চৰ্বি যি উচ্চ কলেষ্টেৰলৰ পৰিমাণত অৰিহণা যোগায় ঘটে। তেজৰ প্ৰবাহত উচ্চ স্তৰৰ ট্ৰেন্স চৰ্বি, উচ্চ এলডিএল কলেষ্টেৰল কৰোনাৰী হৃদৰোগৰ স্তৰ আৰু বৰ্ধিত বিপদাশংকা।\nচিপৰ ছালৰ ক্ষতি\nচিপৰ ছালৰ ক্ষতি অন্যান্য মৌলিক ক্ষতিৰ পাৰ্শ্বক্ৰিয়া এনেদৰে দেখা যায়। অত্যাধিক চিপ সেৱনে ছালত চৰ্বিৰ হাৰ বৃদ্ধি কৰে। অস্বাস্থ্যকৰ চৰ্বি গ্ৰহণ ৰখাৰ ফলত ছালৰ ছিদ্ৰ বোৰ বন্ধ হৈ যায় আৰু সেয়েহে ব্ৰণ আৰু ব্ৰণৰ দৰে সমস্যা বৃদ্ধি কৰে। এইবাবেই ছাল অত্যাধিক চিপ যাতে আপোনাৰ সামগ্ৰিক স্বাস্থ্যৰ লগতে আপোনাৰ স্বাস্থ্যৰ আশংকা নাথাকে খোৱা পৰিহাৰ কৰিব।\nআলু আৰু কৰ্ণ চিপত ক্ষতিকাৰক খাদ্য যোগআৰু কালাৰেণ্ট\nআলু বা কৰ্ণ চিপৰ পেকেটএটায়ে বহুতো ক্ষতিকাৰক খাদ্য ৰক্ষা কৰে পদাৰ্থ আৰু ৰঙীথাকে। দীৰ্ঘম্যাদী ব্যৱহাৰ হ'ব পাৰে ইয়াৰ কাৰণ হ'ব পাৰে। ব্যৱহৃত বেছিভাগ যোজক হৈছে ঔদ্যোগিক ৰাসায়নিক পদাৰ্থ, কৃত্ৰিম খাদ্য যোজক আৰু ৰঙবোৰৰ বিপদজনক, অপ্ৰমাণিত যদিও বিভিন্ন ক্ষতি হ'ব পাৰে।\nTBQ: TBহQ হৈছে এজন ৰক্ষক আৰু বুটেনেৰ পৰা আহৰণ কৰা হয়। কৰ্কট ৰোগৰ সৈতে এই পদাৰ্থৰ বহুতো বেয়া পাৰ্শ্বক্ৰিয়া আছে যিয়ে চৰ্বি-আধাৰিত ৰাসায়নিক পদাৰ্থ যেনে বমি, বমি বমি হোৱা, হাপানি, ইষ্ট্ৰোজেনৰ স্তৰ কম, ৰাইনিটিছ আৰু অতিসক্ৰিয়তা সৃষ্টি কৰে। টিবিহকুৰ সংস্পৰ্শত থকা গৱেষণাগাৰৰ জন্তুবোৰৰ পেটৰ কৰ্কট হোৱাৰ আশংকা অধিক দেখুওৱা হৈছে। টিবিহক হৈছে এক ঔদ্যোগিক ৰাসায়নিক পদাৰ্থ আৰু ইয়াক বাৰ্নিছ, ৰেজন, কসমেটিক সামগ্ৰী আৰু ছালৰ যত্নসামগ্ৰীত ব্যৱহাৰ কৰা হয়। ইয়াক বিস্ফোৰক যৌগ উৎপাদনতো ব্যৱহাৰ কৰা হয়।\nচিপছত এচপাৰ্টাম এডিটিভৰ ক্ষতি\nAssartame (E951): কৃত্ৰিম ই এটা মিঠা আৰু এচপাৰ্টিক এচিড, ফেনিলালেনিন আৰু মিথানল ৰে থাকে। এইটো এডিটিভ অস্পষ্ট দৃষ্টি, শ্ৰৱণ শক্তি হ্ৰাস, হাঁপানি, স্নায়ু পৰিবাহী বিফলতা, টিনিটাছ আৰু শ্বাসতন্ত্ৰৰ সমস্যা হ'ব পাৰে। উচ্চ তেজ এস্পাটাম স্তৰৰ ফলত মস্তিষ্কৰ কোষবোৰ ধ্বংস হ'ব পাৰে।\nTartrazen (E102): এই পদাৰ্থটো এটা আজো ৰঞ্জন আৰু কয়লা টাৰৰ পৰা প্ৰাপ্ত কৰা হয়। শিশুৰ গৰম ফ্লচ এলাৰ্জি, হাপানি, অস্পষ্ট দৃষ্টি, মাইগ্ৰেইন, ক্লান্তি, উদ্বেগ আৰু অতিসক্ৰিয়তাৰ সৈতে সম্পৰ্কিত হৈ আছে।\nচিপত মনো ছডিয়াম গ্লুটোমেট (MSG) কাষৰ মাংস\nMSG (E621): মনো ছডিয়াম গ্লুটোমেট, বা চীনা নিমখৰ ফ্লেভাৰ হৈছে এক ইন-ইন-বৃদ্ধিকাৰী। যকৃতত জমা হ'ব পৰা এই পদাৰ্থটো হৈছে মুৰ বিষ, ওকালি অহা, বমি, ঘাম, ৰঙা হোৱা, ঘঁহা আৰু অলসতা সৃষ্টি কৰে।\nছডিয়াম ইনোচিনেট (E631): মাছ আৰু মাংসৰ দৰে জন্তু উৎস। পাৰ্শ্বক্ৰিয়া হৈছে হাপানি আৰু গ'ট। জন্তুৰ সামগ্ৰীৰ পৰা নিৰামিষ ভোজীসকলৰ বাবে উপযুক্ত নহয় কিয়নো ইয়াক প্ৰাপ্ত কৰা হয়।\nছডিয়াম গুনাইলাট (E627): ইষ্ট বা মাছৰ পৰা (চাৰ্ডিন) ই উৎপন্ন হয়, ই হাপানি আৰু গঁজা ৰ সৃষ্টি কৰিব পাৰে। নিৰামিষভোজীসকলৰ বাবে উপযুক্ত নহয়।\nআৰোৰুবিন (E122): ৰঙা খাদ্যৰ ৰং আৰু ৰঙৰ আজো তেওঁ তেওঁৰ পৰিয়ালৰ এজন। ই122 ৰ প্ৰতিক্ৰিয়া শিশুৰ হাঁপানিৰ সৈতে সম্পৰ্কিত আৰু হৈছে অতিসক্ৰিয়তা বৃদ্ধি।\nমোৰ কৰ্ণ চিপবোৰ মোৰ আলুচিপতকৈ অধিক ক্ষতিকাৰক নেকি?\nকৰ্ণ চিপ আৰু আলুৰ চিপৰ প্ৰশ্নটো অধিক ক্ষতিকাৰক সঁচাকৈয়ে অতি গুৰুত্বপূৰ্ণ নহয় কিয়নো গুৰুত্বপূৰ্ণ বস্তুটো হৈছে চিপবোৰ কি পদাৰ্থৰে তৈয়াৰ কৰা নহয়, কিন্তু সেইবোৰত কি এডিটিভ থাকে আৰু সেইবোৰ কোনতেলেৰে প্ৰস্তুত কৰা হয়। সেয়েহে, এইটো চিপ য'ত আটাইতকৈ স্বাস্থ্যকৰ চিপত আটাইতকৈ কম এডিটিভ থাকে আৰু স্বাস্থ্যকৰ চৰ্বিৰে প্ৰস্তুত কৰা হয়। সেয়েহে, আমাৰ পৰামৰ্শ হৈছে আপুনি ভালদৰে প্ৰাপ্ত কৰা চিপৰ পেকেজৰ সমলবোৰ পঢ়া আৰু সেই অনুসৰি বাছনি কৰা, যদি সম্ভৱ হয়, ঘৰত আপোনাৰ নিজৰ চিপ প্ৰস্তুত কৰা। যদি আপুনি বিচাৰে, আপুনি পপকৰ্ণৰ লাভালাভবোৰো পৰীক্ষা কৰিব পাৰে: ভিটামিন, স্লিমিং আৰু চেনী।\nউৎস 1, সম্পদ 2\nSonraki কোকৰ ওপৰত ৰেজৰ ব্লেড নিক্ষেপ কৰাৰ ক্ষতিবোৰ কি? কোক ৰ সন্মুখভাগ পেলোৱাটো ক্ষতিকাৰক নেকি? »


গল্প বিচৰাৰ গল্প (প্ৰতিম প্ৰতাপ বৰুৱা) - সাহিত্য ডট অৰ্গ\nগল্প বিচৰাৰ গল্প\nবহুদিন গল্প লিখা নাই। প্ৰবন্ধ লিখিছোঁ। এটা বিষয়ৰ ‘জিৰ’ বেজদ্ এনালাইছিছ্’ কেনেকৈ কৰে সেই পদ্ধতিটো আয়ত্ব কৰিবলৈ চেষ্টা কৰি আছোঁ। কিন্তু গল্পৰ ক্ষেত্ৰত কথাটো অলপ সুকীয়া হয়। গল্পৰ বাবে এটা কাহিনী লাগে, কাহিনীটো লিখি যাবলৈ এটা লয় লাগে, এটা ফৰ্ম লাগে। অৱশ্যে গল্পই হওক বা প্ৰবন্ধই হওক, কিবা এটা লিখিবলৈ লওঁতে মগজুৰ এটা ভাল কছৰৎ হয়, আৰু মগজুৰ এই কছৰতটো মোৰ বাবে লোভনীয় বস্তু। এইবোৰ কথাকে চিন্তা কৰি কৰি খোজ কাঢ়ি আছোঁ। লগতে এটা গল্পৰ বাবে বহুদিনতে ভাবি থোৱা প্ল’টটোকে পুনৰ চিন্তা কৰিছোঁ। প্ল’টটোৰ মতে লিখিলে গল্পটো মই ভবাৰ দৰেই হ’ব নিশ্চয়। প্ল’টটোত মূল কথা মাত্ৰ অলপ, কিন্তু গল্পটো দীঘল কৰিবৰ বাবে প্ল’টটোত ৰহন খটুৱাব লাগিব। গল্পটোৰ ফৰ্মটো কেনে ধৰণৰ হ’ব, চৰিত্ৰসমূহৰ নামকেইটা কি কি হ’ব – এইবোৰ চিন্তা কৰি কৰি খোজকাঢ়ি আগবাঢ়িছোঁ। চৰিত্ৰসমূহৰ নাম দিয়াটোও কেতিয়াবা টান কাম হৈ পৰে। এটা চৰিত্ৰৰ বাবে কেইবাটাও নাম ভাবি উঠি তাৰে এটা দি দিয়াৰ পিছত বাকী নামকেইটাই বুকুত খুন্দিয়াই থাকে।\nহঠাতে একেবাৰে ওচৰতে বাছৰ হৰ্ণ এটা বিকৎ শব্দৰে বাজি উঠিল। উচপ খাই উঠি ঘূৰি চাই দেখিলোঁ – ধুৰ, এইখন এখন মটৰচাইকেলহে। মটৰচাইকেলখনতে বাছৰ হৰ্ণটো ফিট কৰি লৈছে। আৰোহীজন এজন গজলীয়া ডেকা, পিছৰ আসনত বহি থকা ছোৱালীজনীয়ে ডেকাজনক দুয়োহাতেৰে এনেকৈ সাৱটি ধৰি আহিছে যে মটৰচাইকেলখন মেক্ থ্ৰী স্পীডত উৰি গলেও ছোৱালীজনী নিজৰ আসনৰপৰা অকনো ইফাল-সিফাল হ’ব নোৱাৰে।\nধুৰ, কি কথা চিন্তা কৰিছোঁ বাৰু? ক’ত গল্প আৰু ক’ত মেক্ থ্ৰী স্পীদ! গল্পৰ প্ল’টটোত মই কোন ডোখৰত আছিলোঁ? মটৰচাইকেলখনৰ হৰ্ণটোৱে খেলিমেলি লগাই দিলে। আকৌ চিন্তা কৰিবলৈ ধৰিলোঁ। বেছিকৈ চিন্তা কৰি থাকিলে অন্যমনস্ক হৈ যোৱাৰ ভয়, আৰু দিল্লীৰ এই কাশ্মীৰী গেটৰ ওচৰে-পাজৰে অন্যমনস্ক হৈ খোজ কাঢ়িলে কেতিয়াবা বৈতৰণীৰ সিপাৰেহে চকু মেলিব লগীয়া হ’ব পাৰে।\nভুলতে বৈতৰণীখন কেনেবাকৈ ওচৰতে আছে নেকি বুলি এনেয়ে এবাৰ ইফালে-সিফালে চাই লৈ কাশ্মীৰী গেটৰ ফ্লাই-অভাৰখনৰ তলেদি যোৱা বাটটোৱেদি ইউ টাৰ্ণ এটা লৈ খোজ ল’লোঁ। ফ্লাই-অভাৰ খনৰ কাষে কাষে খোজ কাঢ়িবলৈ ইচ্ছা নাই। সেয়ে দৌৰ মাৰি বাটটো পাৰ হৈ ল’লোঁ। ইমান মানুহ দিল্লীত! প্ৰতি তিনি-চাৰিটা খোজৰ পিছতে হয় সন্মুখৰ পৰা, নহয় পিছফালৰ পৰা অহা কাৰোবাৰ লগত খুন্দা খোৱাৰ পৰা নিজকে বচাই খোজ কাঢ়িব লাগে।\nমোৰ গল্পটোৰ প্ল’টটোত এগৰাকী গৃহহীনা মাতৃ আছে যাৰ সন্তানকেইটাৰ পিতৃ কোন কোন সেয়া চিন্তা কৰিলে তেওঁৰ নিজৰে খেলিমেলি লাগে। কাশ্মীৰী গেটৰ ফ্লাই-অভাৰখনৰ তলত বহি থকা সেই গৃহহীনা খীণ-মীন মানুহগৰাকী মোৰ প্ল’টটোত খাপ খাই পৰিবনেকি? পৰিব পাৰে। তেওঁৰ সন্মুখত এটা পুৰণা বস্তা পাৰি থোৱা আছে, বস্তাটোত এটা কেচুৱা শুই আছে, মেল্‌নিউট্ৰিচনত ভোগা এটা সৰু লৰা আৰু এজনী সৰু ছোৱালীয়ে ওচৰতে ইফালে-সিফালে খোজ কাঢ়ি আছে। এই তিনিটা ল’ৰা-ছোৱালী এই মানুহগৰাকীৰে সন্তান হ’ব পাৰে। ৰাস্তাটোৰ সিপাৰে ৰৈ মানুহগৰাকীক এনেয়ে এবাৰ চালোঁ। মানুহগৰাকীৰ কাষত তিনিচপৰা ইটাৰে সাজি লোৱা এটা চৌকা আছে। চৌকাটোৰ তলত আধাপোৰা কাঠৰ টুকুৰা দুটামান আছে। চৌকাটোৰ ওপৰত সেইটো এটা পাত্ৰ, চিধাকৈ থলে পানী গৰম কৰিব পাৰি, ওলোটাকৈ বহুৱাই দিলে তাত ৰুটি সেকিব পাৰি। মানুহগৰাকীয়ে শুই থকা ল’ৰাটোক ডাঠ কাগজ এখনেৰে বিচি আছে। দিল্লীৰ ৪৬ ডিগ্ৰী ছেলচিয়াছ গৰমত সেই ডাঠ কাগজৰ বিচনীৰ বাখিনিয়ে ল’ৰাটোৰ গাটো ঠাণ্ডা কৰিব নোৱাৰিলেও তাৰ গাত পৰি থকা মাখিবোৰ অন্তত: খেদি থাকিব পাৰিব। মাজতে মানুহগৰাকীয়ে এবাৰ উঠি গৈ শুকাবলৈ বুলি মাটিতে পেলাই থোৱা কাপোৰ দুখনমান আনিলেগৈ। স্পষ্টকৈ ধৰিব পাৰিলোঁ মানুহগৰাকী গৰ্ভৱতী। ঠিক, একেবাৰে ঠিক। এইগৰাকী মানুহ আৰু এই ল’ৰা-ছোৱালীকেইটা মোৰ গল্পৰ প্ল’টটোত কেইটামান চৰিত্ৰ হ’ব পাৰে।\nপুনৰ আগবাঢ়িলোঁ। জেপত ভাইব্ৰেশ্যন ম’ডত থোৱা ম’বাইলটো কঁপি উঠিছিল। কেইবাৰমান কঁপি কঁপি পুনৰ তাৰ সাৰ-সূৰ নোহোৱা হ’ল। ম’বাইলটো উলিয়াই চাবলৈ মন নগ’ল। ম’বাইলটোৱে কঢ়িয়াই অনা কথাখিনিৰ মাজত মোৰ গল্পটো হেৰাই যাব পাৰে।\nযথেষ্ট দীঘল এই ফ্লাই-অভাৰখনৰ তলৰ এঠাইত তিনিজন মানুহ মুখামুখিকৈ বহি আছে। এখন চাদৰৰ দৰে দীঘল কাপোৰ তিনিওজনে মূৰত আঁৰি লৈছে। এজনে চিগাৰেট পেকেটৰ ভিতৰত যে থাকে তেনেধৰণৰ কাগজ এখিলাত কিবা এখিনি লৈ ধৰি আছে, গোটেইকেইজনে এজন এজনকৈ চিগাৰেটৰে ধোঁৱা হুপিছে। তেওঁলোকে আচলতে ড্ৰাগছ্ খাইছে। দিল্লীৰ মাজমজিয়াত এই ফ্লাই-অভাৰখনৰ তলত এনেকৈ দিনতে সকলোৰে সন্মুখতে এই মানুহকেইজনে ড্ৰাগছ্ খাইছে। অলপ ভালকৈ চকু ফূৰাই দেখিলোঁ অলপ আঁতৰত এনেকৈ ড্ৰাগছ্ খাই থকা আৰু দুটা তিনিজনীয়া মানুহৰ দল। মোৰ তৎক্ষণাত জাভেদলৈ মনত পৰিল। ডিচিপি জাভেদ। সিদিনা তাক কৈছিলোঁ – “এই ফ্লাই-অভাৰবিলাকৰ তলত আৰু কেইটামান মন্দিৰৰ কাষৰ এলেকাবোৰত যে এচামে দিনতে ড্ৰাগছ্ খাই থাকে সিহঁতক তোমালোকে ধৰি ঠিক কৰিব নোৱাৰা নেকি?” সি কৈছিল – “আৰে য়াৰ, এইচব মানুহক ধৰিলে আমি নিজে নিজলৈ বিপদ মাতি অনা হয়। এবাৰ কেইটামানক ধৰা হৈছিল। নিশা লকআপত তাৰে এটাৰ অৱস্থা বেয়া হ’ল। বেয়া মানে একেবাৰে মৰো মৰো হ’ল। আন এটাই লোহাৰ গ্ৰীলত নিজৰ মূৰটো নিজে খুন্দিয়াই তেজ উলিয়াই ল’লে। আমাক ক’লে যে হয় ড্ৰাগছ্ আনি দিয়া, নহ’লে আমি ইয়াতে মৰিম। ড্ৰাগছ খাবলৈ নাপালে ইহঁতে কি মূৰ্ত্তি ধৰিব পাৰে তুমি বুজি নাপাবা। ইহঁতৰ চেহেৰা দেখিলে এইমাত্ৰ মৰি থাকিব যেন লাগে। কিন্তু আচলতে ইহঁতৰ গাত বহুত জোৰ থাকে। ড্ৰাগছৰ বাবে ইহঁতে যিকোনো কাম কৰিব পাৰে। এবাৰ এটা এডিক্টে এঘৰৰ পৰা এয়াৰ কুলাৰ এটা চুৰ কৰি পিঠিত কঢ়িয়াই নিছিল। তাৰ হাতত কুলাৰটোৰ ধাৰ থকা কাষটোৱে কাটি তেজ বৈ গৈছিল। তথাপিও সি কুলাৰটো কঢ়িয়াই নিছিল সেইটো বিক্ৰী কৰি পোৱা টকাৰে ড্ৰাগছ খাবলৈ পোৱাৰ লোভত।“\nআকৌ খেলিমেলি লাগিল। গল্পটোৰ প্ল’টটো কি আছিল? সেই গৰ্ভৱতী মহিলাগৰাকী, তেওঁৰ পিতৃপৰিচয়হীন সন্তানকেইটা। এই ড্ৰাগ এডিক্টকেইটা। ঠিক আছে। তাৰ পিছত? এই ড্ৰাগ এডিক্টকেইটাৰ কোনোবা এটা সেই মহিলাগৰাকীৰ কোনোবাটো সন্তানৰ পিতৃ হ’ব পাৰে নেকি? হ’বও পাৰে। গল্পটোৰ প্ল’টটোত এই কথাটো খাপ খাবনে? চিন্তা কৰা যাওক।\nক্ৰাছ্‌ছ্‌ছ্। সন্মুখত জোৰেৰে ব্ৰেক মাৰি ৰৈ যোৱা গাড়ীখন চালোঁ। এইখন এখন অডি এ এইট এল। “আব্বে, অন্ধ নেকি বে?” – কথাষাৰ মোকেই কৈছে দেখোন গাড়ীখন চলাই অহা মানুহজনে। তাৰমানে ফ্লাই-অভাৰখনৰ তলৰ জগতখন চাই চাই আহি থাকোঁতে মই অলপ অন্যমনস্ক হৈছিলোঁ আৰু দিল্লীৰ কাশ্মীৰী গেটৰ ওচৰে-পাজৰে অন্যমনস্ক হৈ খোজ কাঢ়িলে কেতিয়াবা বৈতৰণীৰ সিপাৰেহে চকু মেলিব লগীয়া হ’ব পাৰে। মোক অন্ধ বুলি গালি পাৰি খিৰিকীৰ গ্লাচখন উঠাই দিলে মানুহজনে। নিমিষতে অডি এ এইট এল আঁতৰি গ’ল।\nধুৰ! নিজৰ ওপৰতে খং উঠিল। আজি ৰাস্তাৰ মাজতে চেপেটা হ’লোহেঁতেন। তাকো এক কোটিটকীয়া গাড়ীৰ চকাৰ তলত। কি দৰকাৰ পৰিছিল ফ্লাই-অভাৰৰ তলৰ জীৱনৰ কথা ভাবি ভাবি খোজকাঢ়িবলৈ?\nগল্পটো কি আছিল? “ধুৰ, বাদ দিয়া গল্প-চল্প। গল্প ভাবি ভাবি দিল্লীৰ ৰাস্তাত খোজ কঢ়াৰ সমান বিপদ নাই।“ – নিজকে নিজে কলোঁ।\n(এইটো গল্প হৈছেনে আন কিবা হৈছে মই নাজানোঁ। কিবা এটা পৰীক্ষা কৰি চাইছোঁ।)\n← সুৰৰ ভাষা : ৰূপালী গগৈ বৰুৱা\nঅসমীয়া লোক-সাহিত্যৰ অমূল্য সম্পদ (কেইটিমান লোকগীত) : ত্রিদিৱ ত্রিকেণ গগৈ →


বেংকক - অসমীয়া ৱিকিপিডিয়া\nবেংকক (ইংৰাজী: Bangkok) হৈছে থাইলেণ্ডৰ ৰাজধানী তথা আটাইতকৈ জনবহুল চহৰ। থাই ভাষাত ইয়াক খ্ৰুং থেপ মহা নাশন (กรุงเทพมหานคร বা চমুকৈ খ্ৰুং থেপ (সহায়·তথ্য) বুলি কোৱা হয়। এই চহৰখনে মধ্য থাইলেণ্ডৰ চাও ফ্ৰায়া নদীৰ ব-দ্বীপৰ প্ৰায় 1,568.7 বৰ্গ কি.মি. (1.5687×109 বৰ্গ মিটাৰ) অঞ্চল অধিকাৰ কৰি আছে, আৰু ইয়াৰ জনসংখ্যা প্ৰায় ৮০ লাখতকৈও অধিক, ই থাইলেণ্ডৰ মুঠ জনসংখ্যাৰ প্ৰায় ১২.৬ শতাংশ। প্ৰায় ১.৪০ কোটিতকৈও অধিক লোক (২২.২ শতাংশ) বেংকক মহানগৰীয় অঞ্চলৰ আশেপাশে বসবাস কৰে, এইবাবে অন্য নগৰীয় অঞ্চলতকৈ ইয়াৰ অধিক গুৰুত্ব পৰিলক্ষিত হয়।\nখ্ৰুং থেপ মহা নাশন\n— বিশেষ প্ৰশাসনিক অঞ্চল —\nথাইলেণ্ডৰ মানচিত্ৰত বেংকক\nভৌগোলিক স্থানাংক: 13°45′N 100°28′E / 13.75°N 100.467°E / 13.75; 100.467স্থানাংক: 13°45′N 100°28′E / 13.75°N 100.467°E / 13.75; 100.467\nৰাজধানী ৰূপে প্ৰতিস্থা\nSukhumbhand Paribatra (সাঁচ:Polparty)\n(৬০৫.৭ বৰ্গ মাইল)\n(২,৯৯৬.৮ বৰ্গ মাইল)\nউচ্চতা ১.৫ মিটাৰ (৪.৯২ ফুট)\nজনসংখ্যা (২০১০ লোকপিয়ল)\n- জনঘনত্ব ৫,২৭৮.৭ প্ৰতি বৰ্গ কি.মি.\n(১৩,৬৭১.৮ প্ৰতি বৰ্গ মাইল)\n- মহানগৰ ১,৪৫,৬৫,৫৪৭ জন\n- মহানগৰৰ জনঘনত্ব ১,৮৭৬.৬ প্ৰতি বৰ্গ কি.মি.\n(৪,৮৬০.৪ প্ৰতি বৰ্গ মাইল)\nবেংকক ১৫শ শতিকাৰ আয়ুত্থা ৰাজ্যৰ এটা সৰু ব্যৱসায় ঘাটী আছিল, ঘটনাক্ৰমে ইয়াৰ আকাৰ বৃদ্ধি হয় আৰু ইয়াতেই দুখনকৈ ৰাজধানী চহৰ: ১৭৬৮ চনত থনবুৰি আৰু ১৭৮২ চনত ৰট্টানাকছিনৰ স্থাপিত হয়। ১৯শ শতিকাত দেশে পশ্চিমীয়া হেঁচাৰ সন্মূখীন হোৱাৰ সময়ত, বেংকক আছিল ছিয়ামৰ আধুনিকীকৰণৰ প্ৰাণকেন্দ্ৰ স্বৰূপ। ই বিংশ শতিকাৰ একনায়কত্ববাদৰ অৱসান ঘটাই সংবিধানিক শাসন প্ৰতিস্থাৰ ৰাজনৈতিক সংঘাতৰো প্ৰধান কেন্দ্ৰ আছিল। ১৯৬০ৰ পৰা ১৯৮০ দশকৰ ভিতৰত নগৰখনৰ দ্ৰুত বিকাশ আৰম্ভ হয় আৰু আজি ই থাইলেণ্ডৰ ৰাজনীতি, অৰ্থনীতি, শিক্ষা, সংস্কৃতি তথা আধুনিক সমাজত গুৰুত্বপূৰ্ণ ভূমিকা পালন কৰে।\nবেংকক (บางกอก) নামটোৰ উৎপত্তি স্পষ্ট নহয়। বেং এটা থাই শব্দ আৰু ইয়াৰ অৰ্থ হৈছে "জুৰিত অৱস্থিত এখন গাঁও", আৰু সম্ভবতঃ নামটো বেং ক’ (บางเกาะ), ক’ মানে "দ্বীপ", শ্দৰ পৰা উৎপত্তি হৈছে। অন্য এক সুত্ৰমতে নামটো বেং মেকক (บางมะกอก) শব্দৰ চমু ৰূপ, ইয়াত মেকক শব্দই Elaeocarpus hygrophilus নামৰ আমলখিৰ দৰে ফলযুক্ত এজোপা গছক বুজাইছে।[lower-alpha 1] ইয়াত অৱস্থিত ৱাৎ অৰুণ নামৰ এটা পৌৰাণিক মন্দিৰক ৱাৎ মেকক বুলি কোৱা হয় বাবে এই সুত্ৰটোৰো বিশ্বাসযোগ্যতা নথকা নহয়। যিকি নহওক, নগৰখনক চৰকাৰীভাৱে পালি আৰু সংস্কৃত ভাষাৰ পৰা সৃষ্ট থনবুৰি ছি মহাসমুৎ (ธนบุรีศรีมหาสมุทร, আক্ষৰিক অৰ্থ "সাগৰে দিয়া সম্পদৰ নগৰ") বা অয়ুৎথ্যা ইতিহাস অনুসৰি থনবুৰি, বুলি কোৱা হয়। বেংকক, বিদেশী পৰিভ্ৰমীসকলে বহুলভাৱে ব্যৱহাৰ কৰা এটা কথিত নামহে আছিল, অৱধাৰিতভাৱে ইয়াক ব্যৱহাৰ কৰাৰ ফলস্বৰূপে পিছত বেংকক মহানগৰ প্ৰশাসনৰ সৃষ্টিৰে এই নামটো চৰকাৰীকৰণ কৰা হয়।\nনদীৰ পূৱ তীৰত ৰামা প্ৰথমৰ দ্বাৰা যেতিয়া নতুন ৰাজধানী স্থাপন কৰা হৈছিল, সেই সময়ত খ্ৰুং থেপ থাৱাৰাৱাড়ী ছি অয়ুৎথা (กรุงเทพทวารวดีศรีอยุธยา) আৰু খ্ৰুং থেপ মহা নাশন ছি অয়ুৎথা (กรุงเทพมหานครศรีอยุธยา) আদি অয়ুৎথা ইতিহাসৰ অনেক নাম লাভ কৰিছিল। ১৮৩৩ চনত সংযুক্ত ৰাষ্ট্ৰৰ দূত হিচাপে অহা এডমাণ্ড ৰবাৰ্টছৰ লিখনিত নগৰ খনৰ নাম ছিয়া-য়ুৎ'হিয়া বুলি পোৱা যায়, আৰু সেই সময়ৰ আন্তঃৰাষ্ট্ৰীয় চুক্তি সমূহতো এই নামটোৱেই ব্যৱহাৰ কৰা হৈছিল। বৰ্তমান, থাই ভাষাত নগৰখনক খ্ৰুং থেপ মহা নাশন বুলি কোৱা হয়। ইয়াৰ সম্পূৰ্ণ নামটো তলত দিয়া মতে পঢ়া হয়:[lower-alpha 2]\nখ্ৰুংথেপমহানাশন অমনৰট্টনাকচিন মাহিনথাৰায়ুট্ঠায়া মহাদিলক্ষপ নপ্ফাৰাত্ৰৎসৎহানিবুৰিৰম ওদম্ৰৎসানিৱাত্মাঃসাথন অমনপ্হিমানাৱতন্সাহিৎ সকথাত্যিসানুকামপ্ৰাসিৎ\nমূল পালি আৰু সংস্কৃত শব্দেৰে গঠিত নামটোৰ অনুবাদ হৈছে:\nপৰীৰ নগৰ, অমৰত্বৰ মহান নগৰ, নৱৰত্নৰ নগৰ, ৰজাৰ আসন, ৰাজমহলৰ নগৰ, ভগবানৰ অৱতাৰৰ স্থান, ইন্দ্ৰৰ আজ্ঞাত বিশ্বকৰ্মণৰ দ্বাৰা নিৰ্মিত।\nনগৰখনৰ নামটোৱে গীনীছ বিশ্ব অভিলেখত পৃথিৱীৰ আটাইতকৈ দীঘল ঠাইৰ নামৰ তালিকাত স্থান লাভ কৰিছে। নামটোৰ শব্দবোৰ পৌৰাণিক তথা সকলোৱে নেজানে যদিও, থাই বিদ্যালয়ৰ শিশু সকলক সম্পূৰ্ণ নামটোৱেই শিকোৱা হয়। এই নামটো আছানী–ৱাছানৰ দ্বাৰা ৰচিত জনপ্ৰিয় “খ্ৰুং থেপ মহা নাশন” (১৯৮৯) নামৰ গীতটোত ব্যৱহাৰ কৰা হৈছে বাবে ইয়াক মনত ৰাখিবলৈ সহজ হৈ পৰে।\nবেংকক হৈছে পৰ্যটকৰ বাবে এখন অতি আকৰ্ষণিয় ঠাই। এটা জৰীপ মতে ২০১৩ চনত চহৰখন পৰিভ্ৰমণ কৰা পৰ্যটকৰ সংখ্যা আছিল প্ৰায় ১৫.৯৮ নিযুত। নিউ য়ৰ্ক, লণ্ডন আৰু পেৰিছৰ পিছতেই বেংকক হৈছে বৈদেশিক মুদ্ৰা খৰছ কৰা চতুৰ্থখন চহৰ, ২০১৩ চনত আনুমানিক ১৪৩ কোটি ডলাৰ। Euromonitor International নামৰ এক অনুষ্ঠানে ২০১১ চনৰ শীৰ্ষ আকৰ্ষণীয় নগৰৰ তালিকাত বেংককক ষষ্ঠ স্থান প্ৰদান কৰিছে। Travel + Leisure নামৰ আলোচনীয়ে তেঁওলোকৰ পাঠকৰ মাজত চলোবা এক সমীক্ষাত বেংককে ২০১০ৰ পৰা ২০১৩ চনলৈ একেৰাহে চাৰিবাৰ “পৃথিৱীৰ শ্ৰেষ্ট নগৰ”ৰ খিতাপ লাভ কৰিছিল।\n↑ Two plants are known in Thai by the name makok: E. hygrophilus (makok nam, "water makok") and Spondias pinnata (makok pa, "jungle makok"). The species that grew in the area was likely makok nam.\n↑ While this ceremonial name is generally believed, based on writings by the Somdet Phra Wannarat (Kaeo), to have originally been given by King Rama I and later modified by King Mongkut, it did not come into use until the latter reign.\n↑ 1.0 1.1 Thavisin et al. (eds) 2006, p. 24. Reproduced in "Geography of Bangkok". BMA website. Archived from the original on5July 2011. https://web.archive.org/web/20110705201641/http://www.bangkok.go.th/th/page/index.php?&153-Geography_of_Bangkok&l=en। আহৰণ কৰা হৈছে: 8 September 2007.\n↑ Tangchonlatip, Kanchana (2007). "กรุงเทพมหานคร: เมืองโตเดี่ยวตลอดกาลของประเทศไทย". In Thongthai, Varachai; Punpuing, Sureeporn. ประชากรและสังคม 2550. প্ৰকাশক Nakhon Pathom, Thailand: Institute for Population and Social Research. http://www.ipsr.mahidol.ac.th/ipsr/annualconference/conferenceiii/Articles/Article02.htm। আহৰণ কৰা হৈছে: 26 September 2012.\n↑ Sinsakul, Sin (August 2000). "Late Quaternary geology of the Lower Central Plain, Thailand". Journal of Asian Earth Sciences খণ্ড 18 (4): 415–426. doi:10.1016/S1367-9120(99)00075-9.\n↑ "Table 1 Population by sex, household type and household by type, average size of private household by region and area: 2010". Statistic tables, NSO website. National Statistics Office. http://service.nso.go.th/nso/nso_center/project/table/files/C-pop/2553/000/00_C-pop_2553_000_010000_00100.xls। আহৰণ কৰা হৈছে: 18 September 2012.\n↑ "[Royal Institute Dictionary, B.E. 1999 (online edition)]" (Thai ভাষাত). Royal Institute. http://rirs3.royin.go.th/word24/word-24-a3.asp। আহৰণ কৰা হৈছে: 12 September 2012.\n↑ Chandrashtitya, Tipawan; Matungka, Chiraporn. "[History of Thonburi City]" (Thai ভাষাত). Arts & Cultural Office website. Dhonburi Rajabhat University. Archived from the original on 13 July 2010. https://web.archive.org/web/20100713001017/http://dit.dru.ac.th/home/012/attractions_history.html। আহৰণ কৰা হৈছে: 11 December 2011.\n↑ Wongthes 2012, p. 37\n↑ "[Interesting facts about the city of Thonburi]" (Thai ভাষাত) Phra Racha Wang Derm website. Phra Racha Wang Derm Restoration Foundation. http://www.wangdermpalace.org/thonburi/index_thai.html। আহৰণ কৰা হৈছে: 11 December 2011.\n↑ 9.0 9.1 Phakathikhom, Chanchai (2005). "[What were the origins of the capital name "Si Ayutthaya"?]" (Thai ভাষাত). Senathipat খণ্ড 54 (3): 114–123. ISSN 0857-3891. http://cdsd-rta.net/images/stories/valasan/valsan%20y54%20b3%20year2548/155403.pdf। আহৰণ কৰা হৈছে: 31 July 2013.\n↑ Roberts, Edmund (Digitized 12 October 2007) [First published in 1837]. "Chapter XVIII —City of Bang-kok". Embassy to the Eastern courts of Cochin-China, Siam, and Muscat : in the U. S. sloop-of-war Peacock during the years 1832–3–4. Harper & brothers. পৃষ্ঠা. image 288. OCLC 12212199. https://books.google.com/books?id=aSgPAAAAYAAJ&oe=UTF-8। আহৰণ কৰা হৈছে:5April 2013. "The spot on which the present capital stands, and the country in its vicinity, on both banks of the river foraconsiderable distance, were formerly, before the removal of the court to its present situation called Bang-kok; but since that time, and for nearly sixty years past, it has been named Sia yuthia, (pronounced See-ah you-tè-ah, and by the natives, Krung, that is, the capital;) it is called by both names here, but never Bang-kok; and they always correct foreigners when the latter make this mistake. The villages which occupy the right hand of the river, opposite to the capital, pass under the general name of Bang-kok."\n↑ Committee for the Rattanakosin Bicentennial Celebration (1982). จดหมายเหตุการอนุรักษ์กรุงรัตนโกสินทร์ [Rattanakosin City conservation archives]. Department of Fine Arts. Reproduced in "กว่าจะมาเป็นกรุงเทพฯ [The path to become Bangkok]". BMA Data Center. http://203.155.220.230/info/passbkk/frame.asp। আহৰণ কৰা হৈছে: 1 August 2012.\n↑ Royal Institute Newsletter (Royal Institute) খণ্ড3(31). December 1993. Reproduced in "[Krung Thep Mahanakhon]" (Thai ভাষাত). http://www.royin.go.th/th/knowledge/detail.php?ID=639। আহৰণ কৰা হৈছে: 12 September 2012.\n↑ "Maori claims world's longest place name". Bangkok Post. 1 September 2006. http://bangkokpost.net/breaking_news/breakingnews.php?id=112626। আহৰণ কৰা হৈছে: 17 February 2012.\n↑ Hedrick-Wong, Yuwa; Choog, Desmond (2013). "MasterCard Global Destination Cities Index". MasterCard Worldwide Insights 2Q 2013. MasterCard. http://insights.mastercard.com/wp-content/uploads/2013/05/Mastercard_GDCI_Final_V4.pdf। আহৰণ কৰা হৈছে:6June 2013.\n↑ "Top 100 Cities Destination Ranking". Euromonitor International. 21 January 2013. http://blog.euromonitor.com/2013/01/top-100-cities-destination-ranking.html। আহৰণ কৰা হৈছে:6June 2013.\n↑ "2013 World's Best Cities". Travel + Leisure. American Express Publishing Corporation. http://www.travelandleisure.com/worldsbest/2013/cities। আহৰণ কৰা হৈছে: 31 July 2013.\n"https://as.wikipedia.org/w/index.php?title=বেংকক&oldid=207495"ৰ পৰা অনা হৈছে\nশেষ সম্পাদনা কৰা হৈছে 20 October 2019 তাৰিখে 04:50 বজাত\nএই পৃষ্ঠাখন ২০ অক্টোবৰ, ২০১৯ তাৰিখে ১০:২০ বজাত অন্তিম সংশোধন কৰা হৈছিল।


জুন ০১ , ১৯২৯\nমে' ০৩ , ১৯৮১ (৫১ বছৰ)\nশ্ৰী ৪২০ (১৯৫৫)\nমাদাৰ ইণ্ডিয়া (১৯৫৭)\nৰাত ঔৰ দিন (১৯৬৭)\nসুনীল দত্ত (বি. 1958–81)\nনাৰ্গিছ দত্ত (পূৰ্বৰ নাম ফাতিমা ৰছিদ; ১ জুন ১৯২৯ – ৩ মে' ১৯৮১), বা চমুকৈ নাৰ্গিছ, বহুকেইখন দ্ৰুপদী বলিউড চলচ্চিত্ৰত অভিনয় কৰা এগৰাকী ভাৰতীয় অভিনেত্ৰী আছিল। হিন্দী বোলছবিৰ অন্যতম মহান অভিনেত্ৰী হিচাপে গণিত নাৰ্গিছে পাঁচবছৰ বয়সতে তালাছ-এ-হক (১৯৩৫) চলচ্চিত্ৰত সৰু চৰিত্ৰ এটাৰে অভিনয়ৰ পাতনি মেলিছিল। ১৯৪২ চনত তমন্না চলচ্চিত্ৰৰে তেখেতে অভিনয়ত ভালকৈ ভৰি ৰাখে।\nতিনি দশকজোৰা কৰ্ম জীৱনত নাৰ্গিছে কেইবাখনো বাণিজ্যিকভাৱে সফল আৰু সমালোচকৰ প্ৰশংসিত চলচ্চিত্ৰত অভিনয় কৰিছিল। তেখেত অভিনেতা আনোৱাল হুছেইনৰ ভনীয়েক আছিল। তেখেতৰ সকলোতকৈ বিখ্যাত চৰিত্ৰটো আছিল একাডেমী বঁটাৰ বাবে মনোনীত হোৱা মাদাৰ ইণ্ডিয়া (১৯৫৭) চলচ্চিত্ৰৰ ৰাধাৰ চৰিত্ৰ। ইয়াৰ অববে তেখেতে ফিলফেয়াৰ শ্ৰেষ্ঠ অভিনেত্ৰী বঁটাও লাভ কৰিছিল। ১৯৬০-ৰ দশকত তেখেতৰ ভূমিকা সেৰেঙা হ'বলৈ ধৰে। এই সময়ছোৱাত ৰাত ঔৰ দিন (১৯৬৭) চলচ্চিত্ৰৰ বাবে তেখেতে প্ৰথম বছৰৰ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।\nনাৰ্গিছে তেখেতৰ "মাদাৰ ইণ্ডিয়া"ৰ সহ-অভিনেতাৰ সুনীল দত্তক ১৯৫৮ চনত বিয়া কৰায়। সঞ্জয় দত্তকে ধৰি তেওঁলোকৰ তিনিটা সন্তান। পতিৰ সতে মিলি নাৰ্গিছে অজন্তা কলা-সাংস্কৃতিক দল গঠন কৰে। এই দলে কেইবাগৰাকী আগশাৰীৰ অভিনেতা আৰু গায়কক লৈ ঘাইকৈ সীমান্ত অঞ্চলবোৰত মঞ্চ অনুষ্ঠান পাতিছিল। ১৯৭০ দশকৰ আৰম্ভণিতে নাৰ্গিছ স্পাষ্টিক ছ'ছাইটী অৱ ইণ্ডিয়াৰ মূৰব্বী হৈ পৰে। সামাজিক কাম-কাজত সুনাম অৰ্জন কৰি তেখেত ১৯৮০ চনত ৰাজ্যসভালৈ মনোনীত হয়।\n১৯৮১ চনত অগ্ন্যাশয়ৰ কৰ্কট ৰোগত ভুগি নাৰ্গিছৰ মৃত্যু হয়। ইয়াৰ তিনি দিনৰ পাছতে পুত্ৰ সঞ্জয় দত্তই ৰকী চলচ্চিত্ৰৰ যোগেদি অভিনয়ৰ পাতনি মেলিছিল। ১৯৮২ চনত তেখেতৰ স্মৃতিত নাৰ্গিছ দত্ত সোঁৱৰণী কেন্সাৰ ফাউণ্ডেচন প্ৰতিষ্ঠা কৰা হয়। প্ৰতি বছৰে চৰকাৰীভাৱে তেখেতৰ নামেৰে "ৰাষ্ট্ৰীয় সংহতিৰ নাৰ্গিছ দত্ত শ্ৰেষ্ঠ চলচ্চিত্ৰ বঁটা" প্ৰদান কৰা হয়।\n১৯৫৮ – মাদাৰ ইণ্ডিয়াৰ বাবে ফিল্মফেয়াৰ শ্ৰেষ্ঠ অভিনেত্ৰী বঁটা\n১৯৬৮ – ৰাত ঔৰ দিনৰ বাবে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা\n১৯৬৯ – ৰাত ঔৰ দিনৰ বাবে ফিল্মফেয়াৰ শ্ৰেষ্ঠ অভিনেত্ৰী বঁটালৈ মনোনীত[উদ্ধৃতিৰ প্ৰয়োজন]\n২০১৮ চনত মুক্তি লাভ কৰা সঞ্জয় দত্তৰ জীৱনৰ ওপৰত আধাৰিত সঞ্জু চলচ্চিত্ৰত মনীষা কৈৰালাই নাৰ্গিছৰ ভূমিকাত অভিনয় কৰিছিল। ২০১৮ চনৰ আন এখন হিন্দী চলচ্চিত্ৰ মাণ্ট'ত ফেৰীনা ৱাজহেৰে তেখেতৰ চৰিত্ৰত অভিনয় কৰিছিল।\nমাডাম ফেশ্বন (১৯৩৬)\nবিছ্‌ৱী শ্বাদি (১৯৪৫)\nঅন'খা প্যাৰ (১৯৪৮)\nমীনা বাজাৰ (১৯৫০)\nজান পেহচান (১৯৫০)\nচ'টি ভাবি (১৯৫০)\nআধি ৰাত (১৯৫০)\nপ্যাৰ কি বাতে (১৯৫১)\nজাগতে ৰহ' (১৯৫৬)\nচ'ৰি চ'ৰি (১৯৫৬)\nঘৰ সংসাৰ (১৯৫৮)\nTosa oneira stous dromous' ' (১৯৬৮)\nMr. and Mrs. Dutt: Memories of our Parents, Namrata Dutt Kumar and Priya Dutt, 2007, Roli Books.\nDarlingji: The True Love Story of Nargis and Sunil Dutt, Kishwar Desai. 2007, Harper Collins.\nThe Life and Times of Nargis, T. J. S. George. 1994, Harper Collins.\n↑ "Why Nargis said 'Meena, Maut Mubarak Ho!'". 2018-12-02. https://m.timesofindia.com/home/sunday-times/why-nargis-said-meena-maut-mubarak-ho/articleshow/66898473.cms। আহৰণ কৰা হৈছে: 2018-12-02.\nৱিকিমিডিয়া কমন্সত Nargis (actress) সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=নাৰ্গিছ&oldid=191271"ৰ পৰা সংকলিত\nএই পৃষ্ঠাখন ২০ ফেব্ৰুৱাৰী, ২০১৯ তাৰিখে ১৯:৪১ বজাত অন্তিম সংশোধন কৰা হৈছিল।


খাঁটিঅসমীয়া! ( -জ্যোতিৰুপম দত্ত ) - সাহিত্য ডট অৰ্গ\n: “ধনতেৰচ কেতিয়া? ”\nএজনে ঘপককৈ সুধিলে৷ এৰা! সিদিনা ‘কৰৱা চৌথ’ গ’লহে মাত্ৰ, আকৌ ‘ধনতেৰচ’ আহিবৰ হলেই দেখোন৷ টিভি চিৰিয়েলৰ পৰা জ্ঞান আহৰণ কৰি হলেও ‘কৰৱা চৌথ’, ‘ধনতেৰচ’, ‘নৱৰাত্ৰি’ উদযাপন নকৰিলে কেনেকৈ হ’ব! কেইদিনমান পাছতে দেৱালী বুলি জুৱাখেলতো অলপ বহিব লাগিব৷ জুৱা নেখেলিলে আকৌ কিহৰ দেৱালী! আকৌ কেইদিনমান গৈয়েই দেখোন নিউ ইয়েৰ! নিউ ইয়েৰ উদযাপনৰ পাৰ্টিও এইবাৰ এসপ্তাহমান দীঘলীয়া হ’বই লাগিব৷ ৰং-ৰহইচ কৰি ৰঙীন হৈ নতুন বছৰৰ আদৰণি নজনালে জানো চলিব?\nপিকনিকৰ বতৰো আহিছেই৷ পিকনিকত অলপ ৰঙীণ হৈ মাতলামি কৰি মাৰ-পিতেই যদি নকৰো কিহৰ পিকনিকডাল হ’লগৈ বাৰু! তাৰ কেইদিনমান পাছতেই মাঘৰ বিহুৰ উৰুকাৰ যা-যোগাৰ কৰিবৰ হ’বই দেখোন৷ ৰঙীন পানীয়ৰ সুদৃশ্য বটল, চৰকাৰী আৰু সৰ্বশক্তিমান বেচৰকাৰী সন্থাৰ দ্বাৰা অনুমোদিত মাংস, আকাশলংঘী দামৰ ডাঙৰ মাছ, উচ্চস্বৰত বজোৱা সংগীতৰ তালে তালে মাঘবিহুৰ উৰুকাৰ ‘পাৰ্টি’ এইবাৰ ভাল জমাব লাগিব৷ অবশ্যে বিহুৰ দিনাই পিঠা-লাৰু কেইটামান ‘বিগ-বজাৰ’ৰ পৰা কিনি আনি হলেও চীনা-মাটিৰ পিৰিচত ধুনীয়াকৈ সজাই ফ’টো তুলি “হেপ্পী বিহু” বুলি আপডেট নিদিলে হ’ব জানো?\nতাৰ পিছতেই আহিল ‘সৰস্বতী পূজা’৷ ‘সৰস্বতী পূজা’ মানেই টিভিৰ পৰ্দাত ‘ধুনীয়া ধুনীয়া ছোৱালী’ৰ প্ৰগ্ৰেম৷ মাজতে ফাকুৱাৰ দিনা দেহৰ বাহিৰে ভিতৰে ৰঙীন হৈ হেলমেট নিপিন্ধাকৈ বাইক চলাই দিনৰ দিনটো ফুৰিব লাগিব৷ তাৰ পিছত আহিল আমাৰ কেইবামহীয়া ‘ননষ্টপ কাৰ্ণিভেল’! মানে চ’তৰ পৰা আৰম্ভ হৈ শাওনলৈ অনুষ্ঠিত হোৱা ব’হাগ বিহুৰ বিভিন্ন নামাকৰণেৰে যেনে ব’হাগী-আদৰণি, বিহু সন্মিলন, ব’হাগী মেলা, ব’হাগী উৎসৱ, ব’হাগী বিদায়, ব’হাগী সোঁৱৰণি ইত্যাদি নাম দি চলোৱা ধাৰাবাহিক অনুষ্ঠানবোৰ৷ যিয়েই অনুষ্ঠান নহওক মুঠতে ‘বহাগ’ বুলি লগাই চলাই দিলেই হ’ল৷ উৎসৱ পাতিবলৈ খৰচ গোটোৱাৰ বাবেও চিন্তা কৰাৰো একো দৰকাৰ নাই, কেবল এজাক গৰম তেজ থকা ডেকাল’ৰা আৰু ছপা কৰা চান্দাৰ বহী এখন থাকিলেই হ’ল৷ এই তেজাল ডেকাখিনিৰ ডেকা তেজখিনি কিবাকৈ আন উৎপাদনশীল কামত ব্যৱহাৰ কৰিব পৰা হ’লে অসমৰ চেহেৰাই সলনি হৈ গ’লহেতেন বুলিও কিছু কিছু চকুচৰহাই কয় অৱশ্যে!\nতাৰ পিছত ব’ল ব’ম! কি যে মজা! গোটেই ৰাতিটো ঘৰৰ বাহিৰত ঘূৰি ফুৰাৰ স্বাধীনতা আন উৎসৱত ক’তনো আছে বাৰু! ৰাতি ফুৰাৰ কথা! অলপ নিচা লগাই ল’ব লাগিবই দিয়কচোন!\nসিদিনা শইকীয়াৰ জীয়েকৰ বিয়াৰ নিমন্ত্ৰণী বুকলেটখন ঘৰতে দি গ’ল৷ বুকলেট বুলি কৈছো কিয়নো সেইখন এখন সৰু-সুৰা কিতাপেই৷ বিয়াৰ প্ৰায় এসপ্তাহৰ আয়োজনৰ আদ্যোপান্ত বিৱৰণিকা এখন! বিয়াৰ মেহেন্দী ৰচম, ছং-গীত (সংগীত! ), ফেমিলী ৰিচেপশ্যন, কৰ্প’ৰেট ৰিচেপশ্যন, গেট-টুগেডাৰ ডিনাৰৰ বিৱৰণ থকা একেবাৰে ৰংচঙীয়া বিজ্ঞাপনৰ দৰে ছপোৱা ফুলাম ‘বুকলেট’খনত মই বুৰ্বকৰ দৰে দৈয়ন, নোওৱা, গাঁঠিয়ন খুন্দা ইত্যাদিবোৰ বিচাৰি ফুৰিলো বহুসময়৷ পিছলৈ হ’লে বুকু ফুলাই গৈ বিয়া খালো মানে বিয়া ‘এনজয়’ কৰিলো৷ দৰাঘৰৰ ফালৰ পৰা ‘স্পেছিয়েল বেচ্চেলৰ পাৰ্টি’লৈকো নিমন্ত্ৰণ আহিছিল!\nসিদিনা আকৌ বৰুৱাই ছোৱালীৰ বিয়ালৈ বুলি মাতি চিঠি এখন দি মাতি ঘৰৰ সকলোকে যেনে তেনে বিয়ালৈ যাবলৈ কৈ গ’ল বোলে৷ ধুনীয়া চিঠিখনত দিন বাৰ, আপ্যায়নৰ নিৰ্ঘণ্ট, লগতে বিয়াৰ আয়োজন কৰা প্ৰকাণ্ড বিবাহ ভৱনটোৰ ঠিকনা আটাইখিনি ধুনীয়াকৈ ছপোৱা৷ অলপ পাছতে মনত পৰিল বৰুৱাৰ ছোৱালী পঞ্চম শ্ৰেণীতহে পঢ়ে দেখোন! চিঠিখন আকৌ এবাৰ ভালকৈ চাই চিতি দেখো সেইখন তোলনী বিয়াৰহে চিঠি!\nমই পিছে কিছুমান আউটডেটেড ফাংচনৰ কথা পাহৰিলোৱেই৷ যেনে কাতি বিহু, শিল্পী দিৱস, ৰাভা দিৱস ইত্যাদি৷ আনকি ইছলাম ধৰ্মীসকলৰ ফাতেহা-দোৱাজ-দহম, চবেবৰাত, বড়ো সকলৰ বাথৌ পূজা, কাৰ্বিসকলৰ দেহাল কাচিৰ্দম, মিচিংসকলৰ আলি-আই-লৃগাং, দেউৰী বিহু, মে-ডাম-মে-ফি, সাধনী দিৱস, কৰম পূজা, শংকৰদেৱ-মাধৱদেৱৰ তিথি ইত্যাদি উৎসৱ তথা পবিত্ৰ দিনবোৰৰ বিষয়েও পাহৰিলোৱেই৷ পিছে ড্ৰাই ডে’ কেইটাৰ কথা হ’লে ভালকৈ জানো আৰু মনত ৰাখিবলৈ আপ্ৰাণ চেষ্টা কৰো৷\nনেতাজীৰ জন্মদিন, গণৰাজ্য দিৱস, মে’ দিৱস, স্বাধীনতা দিৱস, লাচিত দিৱস আনকি গান্ধী জয়ন্তীতো দিনৰ দহ বজালৈ ফষ্টি মাৰি শুই থাকো৷ মাছ-মাংসৰ সুস্বাদু ব্যঞ্জনেৰে উগাৰি খাই দিনটো অলসভাৱে পাৰ কৰো৷ আকৌ মাজে মাজে দেশভক্তসকলে সপ্তাহটোৰ শনিবাৰ বা সোমবাৰ মিলাই দিয়া ‘অসম বন্ধ’ কেইটা আমাৰ বাবে বোনাছসদৃশ! মাহত দুই তিনিটাকৈ ‘অসম বন্ধ’ ঘোষণা কৰি আমাক দিবা-নিদ্ৰাৰ আপুৰুগীয়া সোৱাদ লবলৈ দিয়াৰ বাবে প্ৰথমতে তীব্ৰ জংগী আন্দোলনৰ হুংকাৰ দি পাছলৈ সুৰসুৰকৈ কাকত আৰু চেনেললৈ বিবৃতি পঠিয়াইয়ে ক্ষান্ত হোৱা সংগঠন কেইটালৈ এই চেগতে নমস্কাৰ জনালো৷\nমই পিছে আনক কৈ ফুৰি ভাল পাওঁ যে গাত লাচিতৰ তেজ থকা মই খাঁটি অসমীয়া!\n← মাতৃভাষা (ড° সমাদৃতা গোস্বামী)\nটেক্সেবল পূজা ( জ্যোতি ৰুপম দত্ত ) →\nৰোমন্থন (জ্যোতি প্ৰকাশ নাথ)


আন্তৰ্জাতিক সংস্থা ৰাষ্ট্ৰসংঘ আৰু অন্যান্য দশম শ্ৰেণী\nআন্তৰ্জাতিক সংস্থা ৰাষ্ট্ৰসংঘ আৰু অন্যান্য\nপাঠৰ নাম আন্তৰ্জাতিক সংস্থা ৰাষ্ট্ৰসংঘ আৰু অন্যান্য\nদশম শ্ৰেণীৰ ৰাজনীতি বিজ্ঞান অধ্যায় ২\n১। ৰাষ্ট্ৰসংঘ কিয় গঠন হৈছিল?\nউত্তৰ: আন্তৰাষ্ট্ৰীয় শান্তি আৰু নিৰাপত্তা বজাই ৰখা।\n২। ৰাষ্ট্ৰসংঘৰ দুটা উদ্দেশ্য লিখা।\nউত্তৰঃ ৰাষ্ট্ৰসংঘৰ দুটা উদ্দেশ্য হল\n(ক) আন্তঃৰাষ্ট্ৰীয় শান্তি আৰু নিৰাপত্তা বজাই ৰখা।\n৩। ৰাষ্ট্ৰসংঘৰ অংগকেইটাৰ নাম লিখা ?\nউত্তৰঃ ৰাষ্ট্ৰসংঘৰ প্রধান অংগকেইটা হ’ল-\nঅর্থনৈতিক আৰু সামাজিক পৰিষদ\n৪। ৰাষ্ট্ৰসঘেৰ লগত জড়িত থকা দুটা এজেন্সিৰ নাম লিখা।\nউত্তৰঃ ৰাষ্ট্ৰসংঘৰ লগত জড়িত থকা দুটা এজেন্সিৰ নাম হ’ল-\n(ক) আন্তঃৰাষ্ট্ৰীয় শ্রমিক সংঘ।\n(খ) বিশ্ব স্বাস্থ্য সংস্থা।\n৫। নিৰীকৰণৰ সম্পৰ্কত সম্পাদিত হোৱা দুখন চুক্তিৰ নাম লিখা।\nউত্তৰ: নিৰস্ত্রীকৰণৰ সম্পৰ্কত সম্পাদিত হােৱা দুখন চুক্তিৰ নাম হ’ল-\n১৯৬৩ চনৰ ‘আংশিকভাবে আণৱিক অস্ত্ৰৰ বিস্ফোৰণ নিষিদ্ধ চুক্তি।\n১৯৯৩ চনত পাৰমাণবিক অস্ত্র নিয়ন্ত্রণ চুক্তি\n১০। মানৱ অধিকাৰ মানে কি বুজা?\nউত্তৰ: বিশ্বৰ প্ৰতিজন ব্যক্তিয়ে মর্যাদাপূর্ণ জীবন-যাপনৰ বাবে প্রয়ােজন হােৱা কিছুমান অধিকাৰক সুৰক্ষণ দিয়াৰ অর্থে ৰাষ্ট্ৰসংঘৰ সাধাৰণ সভাই ১৯৪৮ চনৰ ১০ ডিচেম্বৰ মাহত যিবােৰ অধিকাৰৰ সুৰক্ষাৰ প্ৰভাৱ গ্ৰহণ কৰিছে তাকেই মানৱ অধিকাৰ বােল।\n১। ৰাষ্ট্ৰসংঘৰ গঠনৰ উদ্দেশ্য আৰু ইয়াৰনীতিকেইটা আলােচনা কৰা।\nউত্তৰঃ ৰাষ্ট্ৰসংঘৰ চনৰ ১নং অনুচ্ছেদত উল্লেখ কৰা উদ্দেশ্য চাৰিটা হল –\n(গ) অর্থনৈতিক, সামাজিক, সাংস্কৃতিক আৰু মানবীয় সমস্যাসমূহ সমাধানৰ বাবে আন্তঃৰাষ্ট্ৰীয় সহযােগিতা স্থাপন কৰা।\n(ঘ) উল্লেখিত উদ্দেশ্যসমূহ সাধনৰ বাবে বিভিন্ন দেশৰ মাজত সম্বন্ধ প্রতিষ্ঠানৰ কেন্দ্ৰ হিচাপে কার্য সম্পাদন কৰা।।\nৰাষ্ট্ৰসংঘৰ প্ৰধান নীতিকেইটা হ’ল-\n(ক) সকলাে সদস্য ৰাষ্ট্রৰ সমান সার্বভৌম নীতিৰ ভিত্তিত ৰাষ্ট্ৰসংঘ প্রতিষ্ঠা হ’ব।\n(খ) ৰাষ্ট্ৰসংঘৰ চনত উল্লেখ কৰা নিয়মাবলী মানি লৈ সকলাে সদস্য ৰাষ্ট্ৰই নিজ দায়িত্ব পালন কৰিব লাগিব।\n(গ) আন্তঃৰাষ্ট্ৰীয় শান্তি, নিৰাপত্তা আৰু ন্যায়ত কোনাে আঘাত নােহােৱাকৈ সকলাে সদস্য রাষ্ট্রই সকলাে ধৰণৰ বিবাদ শান্তিপূর্ণভাবে মীমাংসা কৰিব লাগিব।\n(ঘ) আন্তর্জাতিক সম্পর্ক ৰক্ষা কৰাৰ স্বাৰ্থত কোনাে সদস্য ৰাষ্ট্ৰই শক্তি প্রয়ােগ কৰিব নােৱাৰিব।\n(ঙ) ৰাষ্ট্ৰসংঘই সদস্য ৰাষ্ট্ৰসমূহৰ আভ্যন্তৰীণ বিষয়ত হস্তক্ষেপ নকৰিব।\n(চ) চনদত উল্লেখ কৰা মতে ৰাষ্ট্র সংঘই কোনাে ব্যৱস্থা গহণ কৰিলে সদস্য ৰাষ্ট্রসমূহে ৰাষ্ট্ৰসংঘক সহায় কৰিব লাগিব আৰু ৰাষ্ট্ৰসংঘই শাস্তিমূলক ব্যৱস্থা গ্ৰহণ কৰা ৰাষ্ট্ৰক সহায় কৰিব নােৱাৰিব।\n২। ৰাষ্ট্ৰসংঘৰ নিৰাপত্তা পৰিষদৰ গঠন ক্ষমতা আৰু কার্যাবলী বর্ণনা কৰা।\nউত্তৰ: গঠনঃৰাষ্ট্ৰসংঘৰ চনৰ ২৩ নং অনুচ্ছেদ অনুসৰি আৰম্ভণিতে ৫ জন স্থায়ী আৰু ৬ জন অস্থায়ী সদস্যৰে নিৰাপত্তা গঠন কৰা হৈছিল। ১৯৬৫ চনত চনদৰ সংশােধন ঘটাই অস্থায়ী সদস্য সংখ্যা ১০ জনলৈ বঢ়োৱা হৈছে। বর্তমান নিৰাপত্তা পৰিষদত ১৫ জন সদস্যৰে গঠিত। আমেৰিকা যুক্তৰাষ্ট্র, ইংলেণ্ড, ফ্রান্স, ৰাছিয়া আৰুচীন হ’ল স্থায়ী সদস্য। নিৰাপত্তা পৰিষদৰ অস্থায়ী সদস্যসকলক সাধাৰণ সভাই দুইবছৰৰ কাৰণে নির্বাচিত কৰে।\nক্ষমতা আৰু কার্যাৱলীঃ ৰাষ্ট্ৰসংঘৰ অংগসমূহৰ ভিতৰত নিৰাপত্তা পৰিষদ অন্যতম। ইয়াক ৰাষ্ট্ৰসংঘৰ কাৰ্যপালিকা হিচাবে আখ্যা দিব পাৰি।\nনিৰাপত্তা পৰিষদৰ প্ৰধান কার্যবােৰ হ’ল –\n(ক) নিৰাপত্তা পৰিষদে বিবাদ জড়িত ৰাষ্ট্রসমূহক আহ্বান কৰি আনি বুজা-পৰা, মধ্যস্থতা বা ন্যায়িক সিদ্ধান্তৰ জৰিয়তে বিবাদ মীমাংসা কৰিবলৈ পৰামর্শ দিব পাৰে।\n(খ) কোনাে ৰাষ্ট্ৰৰ কাৰ্যৰ ফলত বিশ্বশান্তি ব্যাহত হােৱাৰ সম্ভাৱনা আছে সেই ৰাষ্ট্রৰ ওপৰত নিৰাপত্তা পৰিষদে বিশ্বশান্তি ৰক্ষাৰ বাবে বে-সামৰিক আৰু সামৰিক আদি ব্যৱস্থা গ্ৰহণ কৰিব পাৰে।\n(গ) সচিব প্রধান নিয়ােগৰ ক্ষেত্ৰত নিৰাপত্তা পৰিষদৰ দায়িত্ব আছে।\n(ঘ) নতুন ৰাষ্ট্ৰক সদস্যভুক্ত কৰা ক্ষেত্ৰতাে পৰিষদৰ দায়িত্ব আছে। নিরাপত্তা পৰিষদৰ অনুমােদন অনুসৰিহে সাধাৰণ সভাই নতুন ৰাষ্ট্ৰকৰাষ্ট্ৰসংঘৰ সদস্যভুক্ত কৰে। আন্তঃৰাষ্ট্ৰীয় ন্যায়ালয়ৰ ন্যায়াধীশ নির্বাচনৰ ক্ষেত্ৰতাে নিৰাপত্তা পৰিষদৰ সন্মতি প্রয়ােজন।\n(চ) চৰকাৰ বিবেচনা নিৰাপত্তা পৰিষদে ন্যাস অঞ্চলৰ সামাজিক আৰু অর্থনৈতিক উন্নতিৰ কাৰণে ন্যায়ৰক্ষী পৰিষদৰ সহায় ল’ব পাৰে।\n৩। বিশ্বশান্তিৰ বাবে ৰাষ্ট্ৰসংঘৰই লােৱা পদক্ষেপসমূহ আলােচনা কৰা।\nউত্তৰ বিশ্বৰ জনগণৰ মনৰ পৰা যুদ্ধৰ বিভীষিকা আঁতৰ কৰি বিশ্বাস আৰু আস্থাৰ এখন পৃথিবী গঢ়াৰ লক্ষ্যৰে দ্বিতীয় বিশ্ব যুদ্ধৰ পিছত ১৯৪৫ চনত ৰাষ্ট্ৰসংঘ গঠন হ’ল। এই সুদীর্ঘকালছােৱাত সমস্যা জর্জৰিত বিশ্ব শান্তি বাতাবৰণ আনি সকলাে ধৰণৰ সমস্যাক বুজাবুজি আৰু আলােচনাৰে সমাধান কৰাত ৰাষ্ট্ৰসংঘই লৈ অহা ভূমিকা নিশ্চয়কৈ আশাপ্রদ আৰু ইতিবাচক।\nৰাষ্ট্ৰসংঘৰ মুখ্য উদ্দেশ্য হ’ল আন্তঃৰাষ্ট্ৰীয় শান্তিৰক্ষা কৰা। আৰম্ভণিৰে পৰা বৰ্তমানলৈ ইবহুতাে বিবাদমান আৰু জটিল সমস্যা সমাধান কৰিব পাৰিছে। নিৰীকৰণ আৰুশীতল যুদ্ধৰ অৱসান ঘটোৱাত ৰাষ্ট্ৰসংঘ যথেষ্ট অৰিহণা আছে। নিৰীকৰণৰ জৰিয়তে বিশ্বৰ ৰাষ্ট্ৰসমূহৰ মাজত যুদ্ধৰ পৰিবেশ নাইকীয়া কৰাৰ অৰ্থে ৰাষ্ট্ৰসংঘই যােৱা দিনবিলাকত লােৱা পদক্ষেপ গুৰুত্বপূর্ণ। ১৯৫২ চনৰ জানুৱাৰী মাহত ৰাষ্ট্ৰসংঘই নিৰস্ত্রীকৰণ আয়ােগ গঠন কৰে। ৰাষ্ট্ৰসংঘৰ তৎপৰতাত ১৯৬৩ চনৰ “আংশিকভাবে আণবিক অস্ত্ৰৰ বিস্ফোৰণ নিষিদ্ধ চুক্তি”, ১৯৯৩ চনত পাৰমাণবিক অস্ত্র নিয়ন্ত্রণ চুক্তি ১৯৯৬ চনত “পাৰমাণবিক অস্ত্ৰ পৰীক্ষা নিষিদ্ধকৰণ চুক্তি স্বাক্ষৰিত কৰি বিশ্বলৈ শাস্তি বাতাবৰণ অনাত বিশেষ ৰঙণি যােগাইছে।। সামাজিক আৰু অর্থনৈতিক ক্ষেত্ৰত আন্তর্জাতিক সহযােগিতা বৃদ্ধি কৰাত ৰাষ্ট্ৰসংঘই যথেষ্ট সফলতা অর্জন কৰিছে। মানৱ অধিকাৰৰ প্ৰতি শ্ৰদ্ধাৰ উদ্রেক সৃষ্টি কৰাও ৰাষ্ট্ৰসংঘৰ মহান উদ্দেশ্য। ১৯৪৮ চনৰ ১০ ডিচেম্বৰত সাধাৰণ পৰিষদে “মান অধিকাৰৰ সার্বজনীন ঘােষণাপত্র গ্রহণ কৰে আৰু বিশ্বৰ মানৱ জাতিৰ কল্যাণৰ বাবে ইয়াক প্ৰচাৰ কৰে।\n8। ভাৰতবৰ্ষৰ ৰাষ্ট্ৰীয় মানৱ অধিকাৰ আয়ােগ সম্পর্কৰ এটা টোকালিখা।\nউত্তৰঃ ১৯৬৬ চনত ৰাষ্ট্ৰসংঘৰ সাধাৰণ সভাই এটা প্রস্তাব গ্রহণ কৰি সদস্য রাষ্ট্রবিলাকত মানৱ অধিকাৰ গঠনৰ বাবে পৰামর্শ আগবঢ়ায়। সেই মর্মে বিশ্বৰ ৰাষ্ট্ৰসমূহত মানৱ অধিকাৰ সুৰক্ষা কৰাৰ স্বাৰ্থত এনে আয়ােগ গঠন হ’ল। ভাৰতবৰ্ষত ১৯৯৩ চনৰ ২৮ ছেপ্তেম্বৰ তাৰিখে ৰাষ্ট্ৰপতিয়ে এখন অধ্যাদেশ জাৰি কৰি ৰাষ্ট্ৰীয় মানৱ অধিকাৰ আয়ােগ গঠন কৰে। এইবছৰৰে ১৮ ডিচেম্বৰত আগৰ অধ্যাদেশৰ ঠাইত সংসদত এখন বিধেয়ক উত্থাপিত হয়। ১৯৯৪ চনৰ ৮ জানুৱাৰী তাৰিখে বিধেয়কখনে ৰাষ্ট্ৰপতিৰ অনুমােদন লাভ কৰি আইনত পৰিণত হয়। এই আইনখনক মানৱ অধিকাৰ সুৰক্ষা আইন নামে জানা যায়। এই আইনমতে ৰাজ্যবিলাকতাে ৰাজ্যিক মানৱ অধিকাৰ আয়ােগ গঠন কৰা হ’ব লাগে। ৰাষ্ট্ৰীয় মানৱ অধিকাৰ আয়ােগৰ সভাপতিজন উচ্চতম ন্যায়ালয়ৰ প্ৰাক্তন মুখ্য ন্যায়াধীশ হ’ব লাগিব। সদস্যসকলৰ ভিতৰতএজন সদস্য উচ্চতম ন্যায়ালয়ৰন্যায়াধীশ অথবা প্রাক্তনন্যায়াধীশ, এজন সদস্য কোনাে উচ্চ ন্যায়াল য়ৰমুখ্য ন্যায়াধীশ অথবা প্রাক্তন মুখ্য ন্যায়াধীশ আৰু দুজন সদস্য মানৱ অধিকাৰ সম্পৰ্কীয় জ্ঞান আৰু অভিজ্ঞতা থকা ব্যক্তি। ইয়াৰ উপৰিও ৰাষ্ট্ৰীয় সংখ্যালঘু আয়ােগৰ সভাপতি, অনুসূচিত জাতি আৰু জনজাতিৰ ৰাষ্ট্ৰীয় আয়ােগৰ সভাপতি আৰু ৰাষ্ট্ৰীয় মহিলা আয়োগৰ সভাপতি আয়ােগৰ সদস্য পদত থাকিব। সকলাে সদস্যকে ভাৰতৰ ৰাষ্ট্রপতিয়ে ৫ বছৰৰ বাবে নিযুক্তি দিয়ে। ভাৰতবৰ্ষত মানৱ অধিকাৰ উলংঘনৰ সকলাে দিশ পর্যালােচনা কৰি তাৰ বিহিত ব্যৱস্থাৰ বাবে চৰকাৰৰ ওচৰত প্রতিবেদন দাখিল কৰাৰ লগতে ৰাষ্ট্ৰীয় মানৱ অধিকাৰ আয়ােগে এই দিশৰ অত্যন্ত প্রহৰীৰ ভূমিকা ল’ব লাগে।\n৫। মানৱ অধিকাৰ সম্পৰ্কত ৰাষ্ট্ৰসংঘই লােৱা পদক্ষেপ আলােচনা কৰা।\nউত্তৰ: বিশ্বৰ প্রত্যেকজন ব্যক্তিয়ে মর্যাদাপূর্ণ জীৱন যাপনৰ বাবে প্রয়ােজন হােৱা কিছুমান অধিকাৰক সুৰক্ষা দিয়াৰ অর্থে ৰাষ্ট্ৰসংঘ সাধাৰণ সভাই ১৯৪৮ চনৰ ১০ ডিচেম্বৰ তাৰিখে ৪৮ খন দেশৰ সদস্য ৰাষ্ট্রৰ সমৰ্থনত মানৱ অধিকাৰ ঘােষণাপত্র। গ্রহণ কৰে। এই ঘােষণাপত্ৰত এটা প্ৰস্তাৱনা আৰু ৩০ টা অনুচ্ছেদ সম্পর্কিত এই ঘােষণাপত্রই মূলতঃ দুটা উদ্দেশ্য সাধন। কৰিছে। প্রথম বিশ্বৰ জনগণৰ বাবে প্রয়ােজনীয় অধিকাৰসমূহ এই ঘােষণাপত্ৰত সন্নিবিষ্ট হৈছে। দ্বিতীয়তে, এই ঘােষণাপত্ৰত উল্লেখিত অধিকাৰসমূহক সদস্য ৰাষ্ট্রসমূহে স্বীকৃতি দিছে। এই ঘােষণাপত্ৰত উল্লেখ থকা অধিকাৰসমূহে ৰাষ্ট্ৰসংঘৰ সদস্য ৰাষ্ট্ৰসমূহৰ ক্ষমতা আৰু কার্যাৱলীৰ ওপৰত কিছু সীমাবদ্ধতা আনিছে। কাৰণ নীতিগতভাবে কোনাে ৰাষ্ট্ৰই এই অধিকাৰসমূহৰ আওকাণ কৰিব নােৱাৰে। দেশৰ নাগৰিকসকলক এই অধিকাৰৰ পৰা বঞ্চিত কৰি আন্তৰাষ্ট্ৰীয় শান্তি আৰু নিৰাপত্তা ৰক্ষা কৰাটো যে সম্ভৱ নহয় তাক ৰাষ্ট্ৰসংঘই এই ঘােষণাপত্রৰ জৰিয়তে স্পষ্ট কৰিছে। বিশ্বৰ নাগৰিকৰ জীৱনযাত্ৰাৰ মানদণ্ড উন্নত কৰা আৰু এটা মর্যদানপূর্ণ জীবন যাপনৰ বাট মুকলি কৰাৰ বাবে ৰাষ্ট্ৰসংঘৰ মানৱ অধিকাৰ সম্পৰ্কত, এতিয়ালৈকে লােৱা পদক্ষেপ নিশ্চয়কৈ আশাব্যঞ্জক। যদিও মানৱ অধিকাৰ ঘােষণাপত্র কোনাে চুক্তি নহয় যে ইয়াৰ দ্বাৰা সদস্য ৰাষ্ট্ৰক বাধ্য কৰা হৈছে। তথাপি সদস্য ৰাষ্ট্ৰসমূহৰ সদিচ্ছাৰ ওপৰত ভিত্তি কৰিয়েই এই ঘােষণাপত্রই বিশ্বৰ মানৱ সমাজক সর্বদিশৰ ব্যক্তিত্ব বিকাশৰ সুবিধা দিছে।\n(ক) জাতিসংঘ’কিমান চনত প্রতিষ্ঠা কৰা হৈছিল?\nউত্তৰ ১৯২০ চনত।\n(খ) জাতিসংঘ গঠনৰ প্ৰধান উদ্দেশ্য কি আছিল?\nউত্তৰঃ বিশ্ব শান্তি প্রতিষ্ঠা কৰা।\n(গ) প্রথম বিশ্বযুদ্ধ কোন চনত আৰম্ভ হৈছিল ?\nউত্তরঃ ১৯১৪ চনত।\n(ঘ) বিশ্বত প্রতিষ্ঠা হােবা প্রথম আন্তঃৰাষ্ট্ৰীয় সংগঠন কোনটো আছিল?\n(চ) দ্বিতীয় বিশ্বযুদ্ধ কোন চনত আৰম্ভ হৈছিল?\nউত্তর: ১৯৩৯ চনত।\n(ঙ) দ্বিতীয় বিশ্বযুদ্ধ কোন চনত সমাপ্ত হৈছিল।\nউত্তৰ। ১৯৪৫ শত।\nৰাষ্ট্ৰসংঘ’ কোন চনত প্রতিষ্ঠা হৈছিল?\nউত্তরঃ ১৯৪৫ চনৰ ২৪ অক্টোবৰত।\nকোনখন সম্মিলনত “ৰাষ্ট্ৰসংঘৰ”প্রতিষ্ঠা কৰা হৈছিল?\nউত্তৰ: ছানফ্রন্সিস্কো সন্মিলনত।\nৰাষ্ট্ৰসংঘৰ চনদত কিমানখন দেশে প্রথমতে স্বাক্ষৰ দান কৰিছিল?\nউত্তৰঃ ৫১ খন ৰাষ্ট্ৰই।


Omicron Coronavirus : দেশত কোৰোণাৰ ভয়ংকৰ ৰূপ! আজি সকলো মুখ্যমন্ত্ৰীৰে বৈঠক প্ৰধানমন্ত্ৰী নৰেন্দ্ৰ মোদীৰ– News18 assam\nOmicron Coronavirus : দেশত কোৰোণাৰ ভয়ংকৰ ৰূপ! আজি সকলো মুখ্যমন্ত্ৰীৰে বৈঠক প্ৰধানমন্ত্ৰী নৰেন্দ্ৰ মোদীৰ\nভাৰতৰ দৈনিক বৃদ্ধি পাইছে কোৰোণা ভাইৰাছৰ সংক্ৰমণ। আনহাতে, অমিক্ৰনত আক্ৰান্তৰ সংখ্যা ৫০০০ৰ ওচৰ চাপিছে। কোৰোণাৰ বৰ্ধিত সংখ্যাৰ প্ৰতি লক্ষ্য ৰাখি কেইবাখনো ৰাজ্যই বাধা–নিষেধ আৰোপ কৰিছে।\nLast Updated : January 13, 2022, 08:15 IST\nদেশত বৰ্ধিত কোৰোণাৰ সংক্ৰমণৰ (Coronavirus) প্ৰতি লক্ষ্য ৰাখি প্ৰধানমন্ত্ৰী নৰেন্দ্ৰ মোদীয়ে বৃহস্পতিবাৰে সকলো ৰাজ্যৰ মুখ্যমন্ত্ৰীৰ সৈতে কোৰোণাৰ পৰিস্থিতিৰ ওপৰত বৈঠকত বহিব। আজি বিয়লি ৪.৩০ বজাত অনুষ্ঠিত হ’ব এই গুৰুত্বপূৰ্ণ বৈঠক। এই বৈঠকত কোৰোণাৰ সমক্ৰমণ প্ৰতিৰোধৰ ৰণনীতিৰ ওপৰত আলোচনা হ’ব পাৰে। ইয়াৰ পূৰ্বে প্ৰধানমন্ত্ৰীয়ে দেওবাৰে দেশত কোভিড–১৯ মহামাৰীৰ স্থিতি, স্বাস্থ্য সম্পৰ্কীয় আন্তঃগাঁথনি আৰু যোগান ব্যৱস্থাৰ প্ৰস্তুতি, টিকাকৰণ অভিযানৰ স্থিতি, অমিক্ৰনৰ (Omicron) সংক্ৰমণ আৰু জন স্বাস্থ্যৰ প্ৰতি প্ৰভাৱৰ সমীক্ষা কৰাৰ বাবে এক উচ্চস্তৰীয় বৈঠকৰ নেতৃত্ব দিয়ে।\nউল্লেখযোগ্য যে ভাৰতৰ দৈনিক বৃদ্ধি পাইছে কোৰোণা ভাইৰাছৰ সংক্ৰমণ। আনহাতে, অমিক্ৰনত আক্ৰান্তৰ সংখ্যা ৫০০০ৰ ওচৰ চাপিছে। কোৰোণাৰ বৰ্ধিত সংখ্যাৰ প্ৰতি লক্ষ্য ৰাখি কেইবাখনো ৰাজ্যই বাধা–নিষেধ আৰোপ কৰিছে। ইয়াৰ মাজতে কোভিডৰ নতুন ভেৰিয়েণ্ট অমিক্ৰন (Omicron Variant)ৰ সংক্ৰমণৰ বৰ্ধিত ঘটনাক লৈ প্ৰধানমন্ত্ৰী নৰেন্দ্ৰ মোদীয়ে বৃহস্পতিবাৰে সকলো ৰাজ্যৰ মুখ্যমন্ত্ৰীৰ সৈতে বৈঠকত বৈহিব।\nFirst published: January 13, 2022, 08:15 IST